
EN FOLKEFIENDE. 



PERSONERNE: 

Doktor Tomas Stockmann, badelæge. 
Fru Stockmann, hans hustru. 
Petra, deres datter, lærerinde. 

EJHf 1 

/ deres sønner, 13 og 10 ar gamle. 

Morten | 

Peter Stockmann, doktorens ældre bror, byfogd og politi- 
mester, formand i badebestyrelsen o. s. v. 

Morten Kiil, garvermester, fru Stockmanns plejefar. 

Hovstad, redaktør af « Folkebudet«. 

Billing, medarbejder i bladet. 

Skibskaptejn florster. 

Bogtrykker Aslaksen. 

Deltagere i et borgermøde, mænd af alle stænder, nogle 
kvinder og en flok skolegutter. \ 

■ 

(Handlingen foregår i en kystby i det sydlige Norge.) 



FØRSTE AKT. 



(Aften i doktorens dagligstue, der er tarveligt men net udstyret 
og mobleret. På sidevæggen til højre er to døre, hvoraf den Cer- 
neste fører ud til forstuen og den nærmeste ind til doktorens ar- 
bejdsværelse. P& den modsatte væg, lige over for døren til for- 
stuen, er en dør til familjens øvrige værelser. Midt på samme 
væg står kakkelovnen, og nærmere mod forgrunden en sofa med 
spejl over og foran sofaen et ovalt bord med tæppe. PS. bordet 
en, tændt lampe med skærm. I baggrunden en åben dor til spise- 
stuen. Dækket aftensbord med lampe p& derinde.) 

(Billing sidder inde 'ved spisebordet med en serviet under 
hagen. Fru Stockmann står ved bordet og rækker ham et fad 
med et stort stykke oksesteg. De øvrige pladse om bordet er for- 
ladte, bordtøjet i uorden, som efter et endt måltid.) 

Fru Stockmann. 
Ja, når De kommer en time for sent, herr 
Billing, så får De ta' tiltakke med kold mad. 

Billing 

(spisende). 

Det smager aldeles fortræffeligt, — ganske 
udmærket. 

Fru Stockmann. 
De ved jo, hvor nøje Stockmann holder på 
sin bestemte spisetid — 

Henrik Ibsen: En folkefiende. i 



Billing. 
Det gør mig slet ingen ting. Jeg synes 
næsten det smager bedst, når jeg kan sidde og 
spise sådan ganske alene og uforstyrret. 

Fru Stockmann. 
Ja-ja, når det bare smager Dem, så — 
(lytter mod forstuen). Der kommer visst Hovstad også. 

Billing. 
Kanske det. 

(Byfogd Stockmann i overfrakke med uniformshue og stok 

kommer ind.) 

Byfogden. 
Ærbødigst godaften, svigerinde. 

Fru Stockmann 

(g&r ind i dagligstuen). 

Nej se, godaften; er det Dem.f* Det var da 
snildt De vilde se op til os. 

Byfogden. 

Jeg gik just forbi og så (med et bUk mod spise- 

stnen). Å, men De har nok selskab, lader det til. 

Fru Stockmann 

(lidt forlegen). 

Nej aldeles ikke; det er rent tilfældigt, 
(hurtigt.) Vil De ikke gå ind og ta' en bid med? 

Byfogden. 
Jegl Nej, mange tak. Gud bevare mig; 



vann mad om aftenen; det er ikke for min for- 
døjelse. 

Fru Stockmann. 

o 

A men for én gangs skyld — . 

Byfogden. 
Nej nej, gud velsigne Dem; jeg holder mig 
til mit thevand og mit smørrebrød. Det er dog 
sundere i længden, — og også lidt mere økono- 
misk. 

Fru Stockmann 

(smiler). 

De må nu ikke tro, at Tomas og jeg er 
nogen rene ødelande heller. 

Byfogden. 
Ikke De, svigerinde; det være langt fra mig. 

(peger mod doktorens arbejdsværelse.) £r han kanske ikke 

hjemme? 

Fru Stockmann. 
Nej, han er gåt en liden tur efter maden, 
— han og gutterne. 

Byfogden. 
Mon tro, det kan være sundt? (lytter.) Der 
kommer han nok. 

Fru Stockmann. 
Nej, det er nok ikke ham. (det banker.) Vær 
så god! 

(Redaktør Hovstad kommer fra forstuen.) 

l* 



Fru Stockmann. 
Å, er det herr Hovstad, som — ? 

Hovstad. 
Ja, De far undskylde; men jeg blev opholdt 
nede i trykkeriet. Godaften, herr byfogd. 

Byfogden 

(hilser lidt stivt). 

Herr redaktør. Kommer formodentlig i for- 
retninger? 

Hovstad. 
Tildels. Der er noget, som skulde ind i 
bladet. 

Byfogden. 
Kan tænke mig det. Min bror skal være 
en særdeles frugtbar forfatter i « Folkebudet », 
hører jeg. 

Hovstad. 
Ja, han tillader sig at skrive i «Folkebudet», 
når han har et sandhedens ord at sige om et og 
andet. 

Fru Stockmann 

(til Hovstad). 

Men vil De ikke — ? 

(peger mod spisestaen.) 

Byfogden. 
Bevares vel; jeg fortænker ham sletikke i, 
at han skriver for den læsekreds, hvor han tør 
vente at finde mest anklang. For øvrigt har jo 

jeg personlig ingen grund til at nære nogen 
uvilje imod Deres blad, herr Hovstad. 

Hovstad. 
Nej, det synes jeg også. . 

Byfogden. 
I det hele taget råder der en smuk fordrage- 
lighedens ånd i vor by; — en rigtig god borger- 
ånd. Og det kommer deraf, at vi har et stort 
fælles anliggende at samle os om, — et anlig- 
gende, som i lige høj grad vedkommer alle ret- 
sindige medborgere — 

Hovstad. 
Badeanstalten, ja. 

Byfogden. 
Netop. Vi har vor store, nye, prægtige 
badeanstalt. Pas på! Badet blir byens fornemste 
livsbetingelse, herr Hovstad. Utvivlsomt! 

Fru Stockmann. 
Det samme siger Tomas også. 

Byfogden. 
^Hvilket ganske overordentligt opsving har 
ikke stedet taget bare i disse par år! Her er 
kommet penge imellem folk; liv og rørelse. Byg- 
ninger og grundejendomme stiger i værdi med 
hver dag. 



Hovstad. 
Og arbejdsløsheden tar af. 

Byfogden. 
Også det, ja. Fattigbyrden er bleven i en 
glædelig grad formindsket for de besiddende 
klasser og vil bli' det endnu mere, hvis vi blot 
dette år må få en rigtig god sommer; — rigtig 
talrigt besøg af fremmede, — brav mange syge, 
som kan bringe anstalten i ry. 

Hovstad. 
Og det er der jo udsigt til, hører jeg. 

Byfogden. 
Det tegner meget lovende. Hver dag ind- 
løber der forespørgsler om boliger og sådant 
noget. 

Hovstad. 
Nå, da kommer jo doktorens opsats netop 
tilpas. 

Byfogden. 
Har han nu skrevet noget igen? 

Hovstad. 
Dette her er noget, han skrev i vinter; en 
anbefaling for badet, en fremstilling af de gun- 
stige sundhedsforholde her hos os. Men dengang 
lod jeg opsatsen ligge. 



Byfogden. 
Aha, der var formodentlig en eller anden 
hage ved den? 

Hovstad. 
Nej, ikke det; men jeg syntes, det var bedre 
at bie til nu udover våren; for nu begynder jo 
folk at ruste sig og tænke på sommerophold — 

Byfogden. 
Meget rigtigt; overmåde rigtigt, herr Hovstad. 

Fru Stockmann. 
Ja, Tomas er såmænd utrættelig, når det gælder 
badet. 

Byfogden. 
Nå, han står jo også i badets tjeneste. 

Hovstad. 
Ja, og så er det jo også ham, som har 
skabt det fra først af. 

Byfogden. 
Er det ham? Ja så? Ja, jeg hører jo under- 
tiden, at visse folk er af den mening. Men jeg 
trode dog rigtignok, at jeg også havde en be- 
skeden andel i dette foretagende. 

Fru Stockmann. 
Ja, det siger Tomas altid. 

Hovstad. 
Ja, hvem nægter det, herr byfogd? De har 
sat sagen i gang og ført den ud i det praktiske 
liv; det ved vi jo alle. Men jeg mente bare, at 
idéen kom fra først af fra doktoren. 

Byfogden. 
Ja, idéer har visselig min bror havt nok af 
i sin tid — desværre. Men når noget skal sættes 
i værk, så spørges der om andre slags mænd, 
herr Hovstad. Og jeg trode rigtignok, at man 
allermindst her i huset — 

Fru Stockmann. 
Men, kære svoger — 

Hovstad. 
Hvor kan dog byfogden — 

Fru Stockmann. 
Gå så ind og få Dem noget tillivs, herr 
Hovstad; så kommer visst min mand imens. 

Hovstad. 
Tak; en liden bid kanske. 

(han går ind i spisestuen.; 

Byfogden 

(noget dæmpet). 

Det er mærkeligt med de folk, som stammer 
direkte fra bønder; aldrig kan de lægge takt- 
løsheden af. 



Fru Stockmann. 
Men hvad er nu det værd at bry sig om? 
Kan ikke De og Tomas delie æren som brødre? 

Byfogden. 
Jo, det skulde jo synes så; men det er nok 
ikke alle og enhver, som nøjes med at dele, 
lader det til. 

Fru Stockmann. 
Snak om en ting! De og Tomas kommer 
jo så udmærket ud af det med hinanden, dytter) 
Der tror jeg vi har ham. 

(hun går hen og &bner døren til forstuen.) 

Doktor Stockmann 

(ler og støjer derude). 

Se, her får du en gæst til, Katrine. Er ikke 
det morsomt; hvad? Vær så god, kaptejn Horster; 
hæng frakken der på knaggen. Nå så, De går 
ikke med overfrakke, De? Tænk, du, Katrine, 
jeg fanged ham på gaden; han vilde næsten ikke 
gå op med. 

Kaptejn Horster 

(kommer indenfor og hilser p& fruen). 

Doktor Stockmann 

(i døren). 

Ind med jer, gutter. Nu er de skrubsultne 
igen, du! Kom her, kaptejn Horster; nu skal 
De få smage en oksesteg — 

(han driver Ilorster ind i spisestuen. Ej Hf og Morten går også 

derind.) 

Fru Stockmann. 
Men, Tomas, ser du da ikke — ? 

Doktor Stockmann 

(vender sig i deren). 
Å, er det dig, Peter! (går hen og rækker ham hånden.; 

Nej, det var da inderlig morsomt. 

Byfogden. 
Jeg må desværre gå om et øjeblik — 

Doktor Stockmann. 
Sniksnak; nu kommer snart toddyen på 
bordet. Du glemmer vel ikke toddyen, Katrine? 

Fru Stockmann. 
Nej visst; vandet står og koger. 

(hun går ind i spisestuen.) 

Byfogden. 
Toddy også — ! 

Doktor Stockmann. 
Ja, slå dig bare ned, så skal vi ha det 
hyggeligt. 

Byfogden. 
Tak; jeg deltager aldrig i toddygilder. 

Doktor Stockmann. 
Men dette her er da ikke noget gilde. 

Byfogden. 
Jeg synes dog — (ser mod spisestuen). Det er 
mærkværdigt, at de kan sætte al den mad tillivs. 

Doktor Stockmann 

(gnider hænderne). 

Ja, er det ikke velsignet at se unge men- 
nesker spise? Altid madlyst, du! Det er som det 
skal være. Mad må der til! Kræfter! Det er 
de folk, som skal rode op i det gærende frem- 
tids-stof, Peter. 

Byfogden. 
Tør jeg spørge, hvad her skulde være at 
«rode op i», som du udtrykker dig? 

Doktor Stockmann. 
Ja, det får du spørge ungdommen om — 
når tiden kommer. Vi ser det naturligvis ikke. 
Selvfølgelig. Slige to gamle stødere, som du 
og jeg — 

Byfogden. 
Nå nå da! Det er dog en højst påfaldende 
benævnelse — 

Doktor Stockmann. 
Ja, du må ikke ta' det så nøje med mig, 
Peter. For jeg er så inderlig glad og fornøjet, 
skal jeg sige dig. Jeg føler mig så ubeskrivelig 
lykkelig midt i alt dette spirende, sprættende 
liv. Det er dog en herlig tid vi lever i! Det 

er som om en hel ny verden var i opkomst om- 
kring en. 

Byfogden. 
Finder du virkelig det? 

Doktor Stockmann. 
Ja, du kan naturligvis ikke se det så godt 
som jeg. Du har jo alle dine dage levet med 
i dette her; og så sløves indtrykket. Men jeg, 
som måtte sidde der nordpå i min afkrog i alle 
disse mange år, næsten aldrig se et fremmed 
menneske, som havde et vækkende ord at sige 
"^i&' — P^ ™& virker det, som om jeg var 
flyttet midt ind i en mylrende' verdensby — 

Byfogden. 
Hm; verdensby —■ 

Doktor Stockmann. 
Ja, jeg ved jo nok, at forholdene er små i 
sammenligning med mange andre steder. Men 
her er liv, — forjættelser, en utallighed af ting 
at virke for og stride for; og det er hovedsagen. 
(råber.) Katrine, har ikke postbudet været her? 

Fru Stockmann 

(i spisestuen). 

Nej, her har ingen været. 

Doktor Stockmann. 
Og så det gode udkomme, Peter! Det er 

noget, en lærer at sætte pris på, når man, som 
vi, har levet på sulteforing — 

Byfogden. 
Gud bevares — 

Doktor Stockmann. 
Å jo, du kan vel tænke dig, at det var trangt 
for os mangen gang deroppe. Og nu at kunne 
leve som en herremand! Idag, for exempel, havde 
vi oksesteg til middag; ja, vi har havt af den 
til aftens også. Vil du ikke smage på et stykke? 
Eller skal jeg ikke vise dig den ialfald? Kom 
her — 

Byfogden. 
Nej, nej, på ingen måde — 

Doktor Stockmann. 
Nå, så kom her da. Ser du, vi har fåt 
bordtæppe ? 

Byfogden. 
Ja, jeg har bemærket det. 

Doktor Stockmann. 
Og så har vi fåt lampeskærm. Ser du? Alt 
det har Katrine sparet sammen. Og det gør 
stuen så hyggelig. Synes du ikke det? Stil dig 
bare her; — nej, nej, nej; ikke så. Så, ja! 
Ser dii; når lyset falder sådan samlet ned — . 
Jeg finder virkelig, at det ser elegant ud. Hvad? 



Byfogden. 
Ja, når man kan tillade sig den slags luxus — 

Doktor Stockmann. 

Å jo, nu kan jeg nok tillade mig det. Ka- 
trine siger, at jeg tjener næsten lige så meget, 
som vi bruger. 

Byfogden. 
Næsten, ja 



I 



Doktor Stockmann. 

Men en videnskabsmand bør dog leve en 
smule fornemt. Jeg er viss på, at en almindelig 
amtmand bruger meget mere om året end jeg. 

Byfogden. 

Ja, det tror jeg nok! En amtmand, en over- 
øvrighedsperson — 

Doktor Stockmann. 
Nå så en simpel grosserer da! En slig en 
bruger mange gange så meget — 

Byfogden. 
Ja, det ligger nu i forholdene. 

Doktor Stockmann. 

For resten øder jeg sandelig ikke noget til 
unytte, Peter. Men jeg synes da ikke jeg kan 
nægte mig den hjertens glæde at se mennesker 
hos mig. Jeg trænger til det, ser du. Jeg, som 

har siddet så længe udestængt, — for mig er det 
en livsfomødenhed at være sammen med unge, 
kække,, frejdige mennesker, frisindede mennesker, 
virkelystne — ; og det er de, alle de, som sidder 
og spiser så godt derinde. Jeg vilde ønske, du 
kendte lidt til Hovstad — 

Byfogden. 

Ja Hovstad, det er sandt, han fortalte mig, 
at nu vil han trykke en opsats af dig igen. 

Doktor Stockmann. 
^ En opsats af mig? 

Byfogden. 

Ja, om badet. En opsats, som du havde 
forfattet ivinter. 

Doktor Stockmann. 

o 

A den, ja! — Nej, men den vil jeg ikke 
ha' ind nu for det første. 

Byfogden. 

Ikke det? Da finder jeg dog, at det netop 
nu vilde være den belejligste tid. 

Doktor Stockmann. 

Ja, det kan du ha' ret i; under almindelige 
forholde — 

(g&r henover gulvet.) 

Byfogden 

(ser efter ham). 

Hvad ualmindeligt skulde der da være ved 
forholdene nu? 

Doktor Stockmann 

(standser). 

Ja, Peter, det kan jeg minsæl ikke sige dig 
for øjeblikket; ialfald ikke iaften. Der kan være 
mangt og meget ualmindeligt ved forholdene; 
eller også kanske slet ingenting. Det kan gerne 
være, at det bare er en indbildning. 

Byfogden. 

Jeg må tilstå, dette klinger højst gådefuldt. 
Er der noget påfærde? Noget, som jeg skal 
holdes udenfor? Jeg skulde dog formene, at jeg, 
som badebestyrelsens formand — 

Doktor Stockmann. 

Og jeg skulde formene, at jeg — •, nå, lad 
os ikke ryge i håret på hinanden, .Peter. 

Byfogden. 

Gud bevares vel; det er ikke min vane at 
ryge i håret, som du siger. Men jeg må på det 
bestemteste forlange, at alle foranstaltninger træffes 
og afgøres på forretningsmæssig vej og gennem 
de dertil lovlig indsatte myndigheder. Jeg kan 
ikke tillade, at der betrædes krogveje og bagveje. 

Doktor Stockmann. 

Bruger jeg nogensinde at gå krogveje og 
bagveje ! 

Byfogden. 

Du har en indgroet tilbøjelighed til at gå 
dine egne veje ialfald. Og det er i et vel 
ordnet samfund omtrent ligeså utilstedeligt. Den 
enkelte far sandelig finde sig i at indordne sig 
Ainder det hele, eller, rettere sagt, under de 
myndigheder, som har at våge over det heles vel. 

Doktor Stockmann. 

Kan gerne være. Men hvad pokker kommer 
det mig ved? 

Byfogden. 

Jo, for det er dette, min gode Tomas, som 
du aldrig synes at ville lære. Men pas på; du 
kommer nok engang til at bøde for det, — 
sent eller tidligt. Nu har jeg sagt dig det. 
Farvel. 

Doktor Stockmann. 

Men er du da bindegal? Du er rent på 
vildspor — 

Byfogden. 

Det plejer jeg dog ikke. Forøvrigt må jeg 
frabede mig — (hiUer ind i spisestuen). Farvel, sviger- 
inde. Farvel, mine herrer. 

(han går.) 
Henrik Ibsen: En folkefiende. 2 

Fru Stockmann 

(kommer ind i dagligstuen). 

Gik han? 

Doktor Stockmann. 
Ja, du, og det i fuld arrigskab. 

Fru Stockmann. 
Men, kære Tomas, hvad har du da nu gjort 
ham igen? 

Doktor Stockmann. 
Ingen verdens ting. Han kan da ikke for- 
lange, at jeg skal gøre ham regnskab, før tiden 
kommer. 

Fru Stockmann. 
Hvad skulde du gøre ham regnskab for? 

Doktor Stockmann. 
Hm; lad mig om det, Katrine. — Det er 
da besynderligt, at ikke postbudet kommer. 

(Hovstad^ Billing og Horster har rejst sig fra spisebordet 
og kommer ind i dagligfituen. Ejlif og Morten kommer lidt 
efter.) 

Billing 

(strækker armene). 

Ah^^ efter et sligt måltid føler man sig, gud 
døde mig, som et nyt menneske. 

Hovstad. 
Byfogden var nok ikke i det lyse hjørne 
ikveld. 

Doktor Stockmann. 
Det kommer fra maven; han har en dårlig 
fordøjelse. 

Hovstad. 
Det var nok især os i « Folkebudet » , han 
ikke kunde fordøje. 

Fru Stockmann. 
De kom da tålelig godt ud af det med ham, 
synes jeg. 

Hovstad. 

o * ^ 

A ja; men det er nu ikke andet end en 
slags våbenstilstand. 

Billing. 
Der er det! Det ord udtømmer situationen. 

Doktor Stockmann. 
Vi må huske på, at Peter er en enslig niand, 
stakker. Han har ikke noget hjem, hvor han kan 
hygge sig; bare forretninger, forretninger. Og 
så alt det fordømte tynde thevand, som han går 
og tyller i sig. Nå, så sæt dog stole til bordet, 
gutter! Katrine, får vi så ikke toddyen ind? 

Fru Stockmann, 

(som g&r mod spisestuen). 

Nu kommer' jeg med den. 

Doktor Stockmann. 
Og sæt Dem så her i sofaen hos mig, kap- 

tejn Horster. En sjelden gæst, som De — . Vær 
så god; ta' plads, mine venner. 

(Herrerne s«tter tig om bordet. Fra Stockmanii briiurer et bræt, 
hvorpå kogemaakine, gUsse, karafler oc errict tilbehør.) 

Fru Stockmann. 
Se så; her er arrak, og dette her er rum; 
og her står kognak. Nu far enhver hjælpe 
sig selv. 

Doktor Stockmann 

(tar et glas). 
Jo det skal vi nok. (mens toddyen blandes.) Og 

så cigarerne frem. Ejlif, du ved visst, hvor 
kassen står. Og du^ Morten, kan ta' min pibe. 

(gutterne går ind i værelset tilhøjre.) Jeg har en mis- 
tanke om, at Ejlif kniber en cigar en gang 
imellem; men jeg lader som ingenting, (råber.) Og 
så min kalot, Morten! Katrine, kan ikke du sige 
ham, hvor jeg har lagt den. Nå, han har den 

jo ! (gutterne bringer det forlangte.) Vær så god , mine 

venner. Jeg holder mig til piben, ved I; denne 
her har gjort mangen uvejrs-tur sammen med mig 
deroppe i Nordland, (klinker.) Skål! Ah, det er 
rigtignok noget bedre at sidde her trygt og lunt. 

Fru Stockmann 

(som sidder og strikker). 

Skal De snart sejle, kaptejn Horster? 

Horster. 
I næste uge tænker jeg at bli' færdig. 

Fru Stockmann. 
Og så går De jo til Amerika? 

Horster. 
Ja, det er meningen. 

Billing. 
Men så kan De jo ikke ta' del i det nye 
formandsvalg. 

Horster. 
Skal her være nyt valg? 

Billing. 
Ved De ikke det? 

Horster. 
Nej, jeg blander mig ikke i de sager. 

Billing. 
Men De bryr Dem da vel om de offentlige 
anliggender? 

Horster. 
Nej, jeg forstår mig ikke på sligt. 

Billing. 
Alligevel ; en må være med at stemme 
ialfald. 

Horster. 
De, som ikke skønner sig på det, også? 

Billing. 
Skønner? Ja, hvad mener De med det? 

Samfundet er som et skib; alle mand må være 
med at styre roret. 

Horster. 
Kan hænde det er bra* på landjorden; men 
ombord vilde ikke det gå godt. 

Hovstad. 
Det er underligt, at de fleste sjøfolk bryr sig 
så lidet om landets sager. 

Billing. 
Ganske mærkeligt. 

Doktor Stockmann. 
Sjøfolk er som trækfuglene; de føler sig 
hjemme både i syd og i nord. Men derfor må 
vi andre være desto virksommere, herr Hovstad. 
Kommer der noget almengavnligt i « Folkebudet* 
imorgen ? 

Hovstad. 
Ikke noget om byens sager. Men iover- 
morgen tænkte jeg at ta' ind Deres opsats — 

Doktor Stockmann. 
Ja, død og plage, opsatsen I Nej, hør, den 
må De vente med. 

Hovstad. 
Så? Nu havde vi netop så god plads, og 
jeg synes, det var just den belejligste tid — 

Doktor Stockmann. 
Ja ja, det kan De nok ha' ret i; men De 
må vente alligevel. Jeg skal siden forklare 
Dem — 

(Petra, i bat og k&be og med en del skrivebøger under armen, 

kommer ind fra forstuen.) 

Petra. 
Godaften. 

Doktor Stockmann. 
Godaften, Petra; er du der.^* 

(Gensidige bilsener; Petra lægger tøjet og bøgerne fra sig p§> en 

stol ved døren.) 

Petra. 
Og her sidder man og gør sig tilgode, mens 
jeg har været ude og trællet. 

Doktor Stockmann. 
Nå, så gør dig tilgode, du også. 

Billing. 
Skal jeg lave et lidet glas til Dem? 

Petra 

(kommer ben til bordet). 

Tak, jeg vil heller selv; De laver det altid 
for stærkt. Men det er sandt, far, jeg har et 
brev til dig. 

(går ben til stolen, bvor tøjet ligger.) 

Doktor Stockmann. 
Et brev! Fra hvem? 

Petra 

(gøger i kåbelominen). 

Jeg fik det af postbudet just som jeg gik 

Doktor Stockmann 

(rejser sig og går hen imod hende). 

Og så bringer du det først nu! 

Petra. 
Jeg havde virkelig ikke tid til at løbe op 
igen. Værs'god, her er det. 

Doktor Stockmann 

(griber brevet). 

Lad mig se; lad mig se, barn. (ser på udskriften.) 
Jo, ganske rigtigt — I 

Fru Stockmann. 
Er det det, du har ventet så på, Tomas? 

Doktor Stockmann. 
Ja netop; nu må jeg straks ind — . Hvor 
skal jeg finde et lys, Katrine? Er der nu ingen 
lampe i mit værelse igen! 

Fru Stockmann. 
Jo , lampen står og brænder på skrive- 
bordet. 

Doktor Stockmann. 
Godt, godt. Undskyld et øjeblik — 

(han går ind i værelset til højre.) 

Petra. 
Hvad kan det være for noget, morf 

Fru Stockmann. 
Jeg ved ikke; i de sidste dage har han spurgt 
så tidt efter postbudet. 

Billing. 
Formodentlig en udenbys patient — 

Petra. 
Stakkers far; han får snart altfor meget at ^ 
bestille. (laver sit giaa.) Ah, det skal smage! 

Hovstad. 
Har De læst i aftenskolen idag også? 

Petra 

(nipper til glasset). 

To timer. 

Billing. 
Og i formiddags fire timer i institutet — 

Petra 

(sætter sig ved bordet). 

Fem timer. 

Fru Stockmann. 
Og iaften har du stile at rette, ser jeg. 

Petra. 
En hel bunke, ja. 

Horster. 
De har nok også fuldt op at bestille, lader 
det til. 

Petra. 
Ja-, men det er bra*. En blir så dejlig træt 
bagefter. 

Billing. 
Synes De om det? 

Petra. 

» 

Ja, for så sover en så godt. 

Morten. 
Du må være svært syndig, du, Petra. 

Petra. 
Syndig? 

Morten. 
Ja, når du arbejder så meget. Herr Rørlund 
siger, at arbejde er en straf for vore synder. 

Ejlif 

(blæser). 

Pyh, hvor dum du er, at du tror på sligt 
noget. 

Fru Stockmann. 

Nå, nå, Ejlif! 

Billing 

(ler). 

Nej, det er udmærket. 

Hovstad. 
Vil ikke du gerne arbejde så meget, Morten? 

Morten. 
Nej, det vil jeg ikke. 

Hovstad. 
Ja, men hvad vil du da bli' til i verden? 

Morten. 
Jeg vil helst bli' viking, jeg. 

Ej Hf. 
Men så måtte du jo være hedning da. 

Morten. 
Ja, så kunde jeg jo bli' hedning da. 

Billing. 
Det holder jeg med dig i, Morten I Jeg siger 
akkurat det samme. 

Fru Stockmann 

(gør tegn). 

Nej visst gør De ikke, nej, herr Billing. 

Billing. 
Jo, gud døde mig — I Jeg er en hedning, 
og det er jeg stolt af. Pas på, snart blir vi hed- 
ninger allesammen. 

Morten. 
Og kan vi da fa lov at gøre alt det vi vil? 

Billing. 
Ja, ser du, Morten — 

Fru Stockmann. 
Nu skal I gå ind med jer, gutter-, I har 
visst noget at læse over til imorgen. 

Ej Hf. 
Jeg kunde da gerne få bli' en stund — 

Fru Stockmann. 
Ikke du heller; gå så begge to. 

(Gutterne siger godnat og g&r ind i værelset til venstre.) 

Hovstad. 
Tror De virkelig, det kan skade gutterne at 
høre på sligt? 

Fru Stockmann. 
Ja, jeg ved ikke; men jeg synes ikke om det. 

Petra. 
Ja men, mor, jeg tror det er rent galt af dig. 

Fru Stockmann. 
Ja det kan gerne være; men jeg synes ikke 
om det; ikke her hjemme. 

Petra. 
Der er så megen usandhed både i hjemmet 
og i skolen. I hjemmet skal der ties, og i skolen 
må vi stå og lyve for børnene. 

Horster. 
Må De lyve? 

Petra. 
Ja, tror De ikke, vi må foredrage mangt 
og meget, som vi ikke selv tror på? 

Billing. 
Jo, det er nok altfor visst. 

Petra. 
Havde jeg bare midler til det, så skulde jeg 
selv oprette en skole, og der skulde det gå ander- 
ledes til. 

Billing. 
Å hvad, midler — 

Horster. 
Ja tænker De på det, frøken Stockmann, 
så skal De gerne fa lokale hos mig. Salig fars 
gamle store hus står jo næsten tomt; der er en 
svært stor spisesal neden under — 

Petra 

(ler). 

Ja, ja, tak skal De ha'; men det blir der 
nok ikke noget af. 

Hovstad. 

o 

A nej, frøken Petra går nok heller over til 
bladskriverne, tænker jeg. Det er sandt, har 

De fat tid til at se lidt på den engelske fortæl- 
ling, som De lovte at oversætte for os? 

Petra. 
Nej, ikke endnu; men De skal nok få den 
i rette tid. 

(Doktor Stockmann kommer fra sit værelse med det åbne 

brev i hånden.) A' 

Doktor Stockmann 

(svinger brevet). 

Jo, nu kan I tro, her skal spørges nyt i 
byen! 

Billing. 

Nyt? 

Fru Stockmann. 
Hvad er det for noget nyt? 

Doktor Stockmann. 
En stor opdagelse, Katrine! 

Hovstad. 

Så? 

Fru Stockmann. 
Som du har gjort? 

Doktor Stockmann. 
Ja netop jeg. (går frem og tilbage.) Lad dem nu 
komme, som de plejer, og sige, at det er griller 
og gal mands påfund. Men de vogter sig nok! 
Haha, de vogter sig, tænker jeg! 

Petra. 
Men, far, så sig da, hvad det er. 

Doktor Stockmann. 
Ja, ja, giv mig bare tid, så skal I fa vide 
det altsammen. Tænk, om jeg nu havde havt 
Peter her! Ja, der ser man, hvorledes vi men- 
nesker kan gå omkring og dømme som de blin- 
deste muldvarper — 

Hovstad. 
Hvad mener De med det, herr doktor? 

Doktor Stockmann 

(standser ved bordet). 

Er det ikke den almindelige mening, at vor 
by er et sundt stedf 

Hovstad. 
Jo det forstår sig da vel. 

Doktor Stockmann. 
Et ganske overordentlig sundt sted endogså, 
— et sted, som fortjener at anbefales på det 
varmeste både for syge og for friske medmen- 
nesker — 

Fru Stockmann. 
Ja men, kære Tomas — 

Doktor Stockmann. 
Og anbefalet det og lovprist det har vi da 

også. Jeg har skrevet og skrevet både i « Folke- 
budet » og i flyveskrifter — 

Hovstad. 

Nu ja, og så? 

Doktor Stockmann. 
Denne badeanstalt, som kaldes for byens 
pulsåre, og byens livsnerve og — og fanden ved, 
hvad det er for noget altsammen — 

Billing. 
« Byens bankende hjerte » har jeg engang i 
en festlig stund tilladt mig at — 

Doktor Stockmann. 

o 

A ja, det også. Men ved De så, hvad det 
i virkeligheden er, dette store, prægtige, lovpriste 
badeanlæg, som har kostet så mange penge, — 
ved De, hvad det er? 

Hovstad. 
Nej, hvad er det da for noget? 

t 

Fru Stockmann. 
Ja, hvad er det da? 

Doktor Stockmann. 
Hele badet er en pesthule. 

Petra. 
Badet, far! 

Fru Stockmann 

(på samme tid). 

Vort bad! 

Hovstad 

(ligeså). 

Men, herr doktor — 

Billing. 
Aldeles utroligt! 

Doktor Stockmann. 
Hele badeanstalten er en kalket forgiftig 
grav, siger jeg. Sundhedsfarlig i allerhøjeste 
grad! Alle disse uhumskhederne oppe i Mølle- 
dalen, — alt dette her, som lugter så fælt, — 
det inficerer vandet i spisningsrørene til brønd- 
huset; og dette samme fordømte giftige smuds 
siver også ud i stranden — 

Horster. 
Der, hvor sjøbadene ligger? 

Doktor Stockmann. 
Netop der. 

Hovstad. 
Hvoraf ved De nu alt dette så visst, herr 
doktor? "" 

Doktor Stockmann. 
Jeg har undersøgt forholdene så samvittig- 
hedsfuldt, som tænkes kan. Å, jeg gik længe 

Henrik Ibsen: En folkefiende. % 

og havde en mistanke om noget sligt. Ifjor ind- 
traf her en del påfaldende sygdomstilfælder blandt 
badegæsterne, — både tyføse og gastriske til- 
fælder — 

Fru Stockmann. 
Ja, det gjorde der jo også. 

Doktor Stockmann. 
Dengang trode vi, at de fremmede havde 
ført smitten med sig; men siden, — ivinter, — 
kom jeg på andre tanker; og så gav jeg mig 
til at undqrsøge vandet, så godt det lod sig 
gøre. 

Fru Stockmann. 
Det er altså det, du har havt så travlt med ! 

Doktor Stockmann. 
Ja du kan nok sige jeg har havt travlt, Ka- 
trine. Men her mangled jeg jo de fornødne 
videnskabelige hjælpemidler; og så sendte jeg 
prøver både af drikkevandet og af sjøvandet ind 
til universitetet for at få en exakt analyse af en 
kemiker. 

Hovstad. 
Og den har De nu fåt? 

Doktor Stockmann 

(Wser brevet). 

Her har jeg den I Der er påvist tilstede- 
værelsen af forrådnede organiske stoffer i vandet, 

— infusorier i mængde vis. Det er absolut skade- 
ligt for sundheden enten det nu bruges indvortes 
eller udvortes. 

Fru Stockmann. 
Det var da en guds lykke, at du kom efter 
det itide. 

Doktor Stockmann. 
Ja det må du nok sige. 

Hovstad. 
Og hvad agter De nu at gøre, herr doktor.?* 

Doktor Stockmann. 
Naturligvis se at få rettet på sagen. 

Hovstad. 
Lar det sig altså gøre.^ 

Doktor Stockmann. 
Det må la' sig gøre. Ellers er hele bade- 
anstalten ubrugelig, — ødelagt. Men det har 
ingen nød. Jeg er ganske på det rene med, 
hvad der må foretages. 

Fru Stockmann. 
Men, snille Tomas, at du har holdt alt dette 
her så hemmeligt. 

Doktor Stockmann. 
Jo, jeg skulde kanske rendt ud i byen og 

3* 

snakket om det, før jeg havde fuld visshed? Nej 
tak; så gal er jeg ikke. 

Petra. 
Nå, men til os her hjemme — 

Doktor Stockmann. 
Ikke til nogen levende sjæl. Men imorgen 
kan du løbe indom til «grævlingen» — 

Fru Stockmann. 
Nej men, Tomas — I 

Doktor Stockmann. 
Nå, nå, til bedstefar da. Jo, nu skal han 
få noget at forundre sig over, den gamle; han 
tror jo, jeg er forrykt i hodet; å ja, der er nok 
flere, som tror det samme, har jeg mærket. 
Men nu skal de godtfolk få se — ; nu skal de 

bare fa se — ! (går omkring og gnider hænderne.) Her 

blir et sligt opstyr i byen, Katrine! Du kan 
aldrig tænke dig det. Hele vandledningen må 
lægges om. 

Hovstad 

(rejser sig). 

Hele vandledningen — ? 

Doktor Stockmann. 
Ja, det forstår sig. Indtaget ligger for lavt; 
det må flyttes til et sted meget højere oppe. 



37 

Petra. 
Så fik du altså dog ret alligevel. 

Doktor Stockmann. 
Ja, kan du huske det, Petra? jeg skrev imod 
dem, da de skulde til at bygge. Men dengang 
var der ingen, som vilde høre på mig. Nå, I 
kan tro, jeg gir dem det glatte lag; — ja, for 
jeg har naturligvis skrevet en fremstilling til bade- 
bestyrelsen; den har ligget færdig en hel uge; 
jeg har bare gåt og ventet på dette her. (viser 
brevet.) Men nu skal den afsted straks på timen. 

(g&r ind i sit værelse og kommer tilbage med en pakke papirer.) 

Se her! Hele fire tætskrevne ark! Og brevet 
skal lægges ved. En avis, Katrine! Skaf mig 
noget til omslag. Godt; se så; giv det til — 
til — ; (stamper.) hvad fanden er det nu hun heder? 
Nå, giv det til pigen da; sig, hun skal straks 
bringe det ned til byfogden. 

(Fru Stockmann går med pakken ud gennem spisestuen.) 

Petra. 
Hvad tror du onkel Peter vil sige, far? 

Doktor Stockmann. 
Hvad skulde han vel sige? Han må da vel 
sagtens bli' glad ved, at en så vigtig sandhed 
kommer for dagen, ved jeg. 

Hovstad. 
Må jeg få lov til at bringe en liden notits 
om Deres opdagelse i « Folkebudet »? 

Doktor Stockmann. 
Ja, det skal De rigtig ha' tak for. 

Hovstad. 
• Det er jo ønskeligt, at almenheden får vide 
besked jo før jo heller. 

Doktor Stockmann. 
Ja visst er det så. 

Fru Stockmann 

(kommer tilbage). 

Nu gik hun med det. 

Billing. 
De blir, gud døde mig, byens første mand, 
herr doktor! 

Doktor Stockmann 

(går fornøjet omkring). 

o 

A hvad; igrunden har jeg jo ikke gjort 
andet end min pligt. Jeg har været en heldig 
skattegraver; det er det hele; men alligevel — . 

Billing. 
Hovstad, synes ikke De, at byen burde bringe 
doktor Stockmann et fanetog? 

Hovstad. 
Det vil jeg ialfald ta' ordet for. 

Billing. 
Og jeg skal snakke med Aslaksen om det. 

Doctor Stokkmann. 
Nej, kære venner, lad slig gøgl fare; jeg vil 
ikke vide af nogen slags tilstelninger. Og hvis 
badebestyrelsen skulde falde på at bevilge mig 
gagetillæg, så tar jeg ikke imod det. Katrine, 
det siger jeg dig, — jeg tar det ikke. 

Fru Stockmann. 
Det gør du ret i, Tomas. 

Petra 

(løfter sit glas). 

Skål, far! 

f Hovstad og Billing. 

Skål, skål, herr doktor. 

Horster 

(klinker med doktoren). 

Gid De må få bare glæde af dette her. 

» Doktor Stockmann. 

Tak, tak, mine kære venner! Jeg er så hjer- 

telig glad — \ å, det er dog velsignet at vide 

med sig selv, at en har gjort sig fortjent af sin 

fødeby og af sine medborgere. Hurra, Katrine! 

(Han griber hende med begge hænder om halsen og snurrer sig 
rundt med hende. Fru Stockmann skriger og stritter imod. Latter, 
håndklap og hurrar&b for doktoren. Gutterne stikker hodet ind 
gennem dørene.) 



ANDEN AKT. 



(Doktorens dagligstue. Døren til spiseværelset er lukket. For- 
middag.) 

Fru Stockmann 

(med et forseglet brev i h&nden Eommer fra spiseværelset, g&r hen 
til den forreste dør tilhøjre og kiger ind). _ « 

Er du hjemme, Tomas? 

Doktor Stockmann 

(indenfor). 

Ja, jeg kom nu netop, (kommer ind.) Er der 
noget? 

Fru Stockmann. 
Brev fra din bror. 

(rækker ham det.) 

Doktor Stockmann. 

Aha, lad os se. (åbner omslaget og læser.) «Det 

oversendte manuskript remitteres herved — » (læser 

mumlende videre). rim — 

Fru Stockmann. 
Hvad siger han så? 

Doktor Stockmann 

(stikker papirerne i lommen). 

Nej, han skriver bare, at han vil selv komme 
herop henimod middag. 

Fru Stockmann. 
Så må du endelig huske på at holde dig 
hjemme. 

Doktor Stockmann. 
Ja det kan jeg godt; for jeg er færdig med 
mine formiddagsbesøg. 

Fru Stockmann. 
Jeg er svært nysgærrig efter at vide, hvor- 
ledes han tar det. 

Doktor Stockmann. 
Du skal se, han vil ikke synes rigtig om, 
at det er mig og ikke ham selv, som har gjort 
den opdagelse. 

Fru Stockmann. 
Ja, er ikke du også bange for det? 

Doktor Stockmann. 
Nå, igrunden blir han jo glad, kan du skønne. 
Men alligevel — ; Peter er så forbandet ængstelig 
for, at andre folk, end han, skal udrette noget 
til byens bedste. 

Fru Stockmann. 
Men, ved du hvad, Tomas, — så skulde 

du være snil og dele æren med ham. Kunde 
det ikke hede sig, at det er ham, som har sat 
dig på spor — ? 

Doktor Stockmann. 
Jo, det kan det gerne for mig. Når jeg 
bare får rettet på sagen, så — 

Gamle Morten Kiil 

(stikker hodet ind Rennera forstuedøren, ser sig forskende om, ler 

indvendig og spørger polidsk). 

Er det — er det sandt? 

Fru Stockmann 

(imod ham). 

Far, — er det dig! 

Doktor Stockmann. 
Nej se, svigerfar; godmorgen, godmorgen 1 

Fru Stockmann. 
A men så kom da ind. 

Morten Kiil. 
Ja, hvis det er sandt; forellers går jeg igen. 

Doktor Stockmann. 
Hvad for noget er sandt? 

Morten Kiil. 
Denne galskaben med vandværket. Er det 
sandt, det? 

Doktor Stockmann. 
Ja visst er det sandt. Men hvorledes har 
De fat vide det? 



Morten Kiil 

(kommer ind). 

Petra fløj indom, da hun gik til skolen 



Doktor Stockmann. 
Nej gjorde hun det? 

Morten Kiil. 
Jaha; og så fortæller hun — . Jeg tænkte 
hun bare vilde holde mig for nar; men det ligner 
ikke Petra heller. 

Doktor Stockmann. 
Nej, hvor kunde De tænke sligt! 

Morten Kiil. 

o 

A, en skal aldrig lide pa nogen; en kan 
bli' gjort til nar, før en ved af det. Men så er 
det altså sandt alligevel? 

Doktor Stockmann. 
Ja tilforladelig er det så. Sæt Dem nu bare, 
svigerfar, (nøder ham ned på sofaen.) Og er det ikke 
en sand lykke for byen — ? 

Morten Kiil 

(kæmper med latteren). 

Lykke for byen? 

Doktor Stockmann. 
Ja, at jeg gjorde den opdagelse så betimelig — 

Morten Kiil 

(som før). 

Jo, jo, jo! — Men aldrig havde jeg da tænkt, 
at De vilde drive abespil med Deres egen køde- 
lige bror. 

Doktor Stockmann. 
Abespil ! 

Fru Stockmann. 
Nej men, kære far — 

Morten Kiil 

(hviler hænderne og hagen på stokkeknappen og blinker polidsk til 

doktoren). 

Hvorledes var det nu.^ Var det ikke så, at 
der var kommet nogen dyr ind i vandrørene? 

Doktor Stockmann. 

o 

A ja, infu.sionsdyr. 

Morten Kiil. 
Og der skulde jo være kommet mange slige 
dyr derind, sa' Petra. En rent ustyrtelig mængde. 

Doktor Stockmann. 
Ja vel ; de kan være der i hundrede-tusendvis. 

Morten Kiil. 
Men der er ingen, som kan se dem, — var 
det ikke så? 

Doktor Stockmann. 
Jo; se dem kan man ikke. 

Morten Kiil, 

(med stille klukkende latter). 

Dette her er, fan' flytte mig, det bedste, 
jeg har hørt af Dem endnu. 

Doktor Stockmann. 
Hvorledes, mener De? 

Morten Kiil. 
Men aldrig i verden får De bildt byfogden 
sligt noget ind. 

Doktor Stockmann. 
Nå, det skal vi nok få se. 

Morten Kiil. 
Tror De, han kunde være så gal? 

Doktor Stockmann. 
Jeg håber hele byen vil være så gal. 

Morten Kiil. 
Hele byen! Ja det kan sgu' gerne være, 
det. Men det er tilpas for dem; det har de 
godt af. De skulde nu være så meget klogere 
end vi gamle. De hundsvoterte mig ud af for- 
mandskabet. Ja, jeg siger så; for de voterte mig 
ud som en hund, gjorde de. Men nu far de det 
igen. Driv bare abespil med dem, Stockmann. 

Doktor Stockmann. 
Ja men, svigerfar — 

Morten Kiil. 
Bare abespil, siger jeg. (rejser sig.) Kan De 
få det til det, at byfogden og hans venner render 
med næsen i en klud, så gir jeg straks på timen 
hundrede kroner til de fattige. 

Doktor Stockmann. 
Se, det var jo snildt af Denl. 

Morten Kiil. 
Ja, jeg har jo ikke stort at rutte med, kan 
De vide; men får De det til det, så skal jeg 
betænke de fattige med halvhundrede kroner til 
julaften. 

(Bedaktør Hovstad kommer fra forstuen.) 

Hovstad. 
Godmorgen! (standser.) Å undskyld — 

Doktor Stockmann. 
Nej kom De; kom De. 

Morten Kiil 

(klukker igen). 

Han! Er han også med på det? 

Hovstad. 
Hvad mener De? 

Doktor Stockmann. 
Ja visst er han med. 

Morten Kiil. 
Kunde jeg ikke næsten tænke det! Det skal 
stå i aviserne. Jo, De er rigtignok den rette, 
Stockmann. Men læg nu bare over; nu vil 

jeg gå. 

Doktor Stockmann. 
Å nej, bliv nu lidt, svigerfar. 

Morten Kiil. 
Nej, nu vil jeg gå. Og find så på alt det 
abespil, De kan; De skal fan' ikke ha' gjort det 
for ingenting. 

(Han går-, fru Stockmann følger ud med ham.) 

Doktor Stockmann 

(ler). 

Tænk Dem bare, De, — den gamle tror 
ikke et ord af dette her med vandværket. 

Hovstad. 
Nå, var det den sagen — ? 

Doktor Stockmann. 
Ja, det var den, vi talte om. Og det er 
kanske for det samme. De kommer også? 

m 

Hovstad. 
Ja det er det. Har De tid en liden stund, 
herr doktor? 

Doktor Stockmann. 
Så længe De vil, kære. 

Hovstad. 
Har De hørt noget fra byfogden? 

Doktor Stockmann. 
Endnu ikke. Han kommer herhen siden. 

Hovstad. 

Jeg har tænkt en del på sagen siden igår- 
kveld. 

Doktor Stockmann. 

Nå ja? 

Hovstad. 

For Dem, som er læge og som er en viden- 
skabsmand, står dette tilfælde med vandværket 
som noget for sig. Jeg mener, det falder ikke 
Dem ind, at dette hænger ihob med mange 
andre ting. 

Doktor Stockmann. 

Ja, hvorledes — ? Lad os sætte os, kære. 
— Nej, der i sofaen. 

(HoTStad sætter sig i sofaen, doktoren i en lænestol på den anden 

side af bordet.) 

Doktor Stockmann. 
Nå? De mener altså — ? 

Hovstad. 
De sagde igår, at det fordærvede vand kom 
af urenligheder i jordbunden. 

Doktor Stockmann. 
Ja, det kommer ganske utvilsomt fra denne 
forgiftige sump oppe i Mølledalen. 

Hovstad. 
Undskyld, herr doktor, men jeg tror, det 
kommer fra en ganske anden sump. 

Doktor Stockmann. 
Hvad skulde det være for en suipp? 

Hovstad. 
Den sump, som hele vort kommunale liv 
står og rådner i. 

Doktor Stockmann. 
Nej men for pokker, herr Hovstad, hvad er 
nu det for snak? 

Hovstad. 
Alle byens sager er lidt efter lidt kommet i 
hænderne på en flok embedsmænd — 

Doktor Stockmann. 
Nå, embedsmænd er de da ikke allesammen. 

Hovstad. 
Nej, men de, som ikke er embedsmænd, de 

Henrik, Ibsen: En folkefiende. 4 

er ialfald embedsmændenes venner og tilhængere ; 
det er alle de rige, alle dem med de gamle 
ansete navne i byen; dem er det, som styrer og 
råder over os. 

Doktor Stockmann. 
Ja, men de folk har da virkelig både dyg- 
tighed og indsigt. 

Hovstad. 
Viste de dygtighed og indsigt, da de lagde 
vandledningen der, hvor den nu ligger? 

Doktor Stockmann. 
Nej, det var naturligvis en stor dumhed af 
dem. Men det blir der jo nu rettet på. 

Hovstad. 
Tror De, det vil gå så glat? 

Doktor Stockmann. 
Glat eller ikke glat, — gå skal det ialfald. 

Hovstad. 
Ja, dersom pressen fSr gribe ind. 

« 

Doktor Stockmann. 
Blir aldrig nødvendigt, kære. Jeg er viss 
på, at min bror — 

Hovstad. 
Undskyld mig, herr doktor, men jeg vil 

sige Dem, at jeg agter at ta' sagen under be- 
handling. 

Doktor Stockmann. 
I avisen? 

Hovstad. 
Ja. Da jeg overtog * Folkebudet », var det 
jnin tanke, at jeg skulde få sprængt denne ring 
af gamle en vise stivstikkere, som sad inde med 
al magten. 

Doktor Stockmann. 
Men De har jo selv fortalt mig, hvad ende 
det tog; De havde jo nær ødelagt bladet på det. 

Hovstad. 
Ja, dengang måtte vi stikke piben i sæk, 
det er ganske sandt. For der var fare for, at 
badeanstalten ikke skulde komme istand, hvis de 
mænd faldt. Men nu står den der, og nu kan 
de høje herrerne undværes. 

Doktor Stockmann. 
Undværes, ja; men vi skylder dem dog 
stor tak. 

Hovstad. 

Det skal også bli' erkendt, i al pyntelighed. 

Men en bladskriver af min folkelige retning kan 

ikke la' en slig lejlighed, som denne her, gå fra 

sig. Der må rygges ved den fabelen om de 

4* 

styrendes ufejlbarhed. Sligt noget må ryddes ud 
ligesom al anden slags overtro. 

Doktor Stockmann. 
Det er jeg enig med Dem i af hele mit 
hjerte, herr Hovstad; er det en overtro, så væk 
med det! 

Hovstad. 
By fogden vilde jeg nu så nødig røre ved, 
siden han er Deres bror. Men De synes da visst 
som jeg , at sandheden går foran alle andre 
hensyn. 

Doktor Stockmann. 

Det forstår sig jo af sig selv. — (udbrydende.) 

Ja men — ! Ja men — ! 

Hovstad. 
De skal ikke tro ilde om mig. Jeg er hver- 
ken mere egennyttig eller mere magtbegærlig end 
de fleste mennesker. 

Doktor Stockmann. 
Men kære, — hvem falder også på det? 

Hovstad. 
Jeg er kommen af ringe folk, som De ved; 
^S i^S ^^^ havt anledning nok til at se, hvad 
som mest trænges til i de lavere samfundslag. 
Og det er, at fa være med på at styre de 
almene anliggender > herr doktor. Det er det, 

som udvikler evnerne og kundskaben og selv- 
følelsen — 

Doktor Stockmann. 
Det kan jeg så overmåde godt forstå — 

Hovstad. 
Ja, — og så synes jeg, en journalist tar et 
tungt ansvar på sig , om han forsømmer en 
gunstig lejlighed til frigørelse for de mange, for 
de små, for de undertrykte. Jeg ved nok, — i 
de stores lejr vil de kalde det for opvigleri og 
sligt noget; men det får de gøre som de lyster. 
Når jeg bare har min samvittighed fri, så — 

Doktor Stockmann. 
Just det, ja! Just det, kære herr Hovstad. 
Men alligevel — for fanden — ! (det banker.) Kom 
ind! 

(Bogtrykker Aslaksen i forstuedøren. Han er tarveligt 
men anstændigt klædt, i sort, med et hvidt, noget krøllet hals- 
tørklæde, handsker og floshat i h&nden.) 

Aslaksen 

(bukker). 

Om forladelse, herr doktor, at jeg er så 
dristig — 

Doktor Stockmann 

(rejser sig). 

Se, se, — der har vi jo bogtrykker Aslaksen! 

Aslaksen. 
Ja såmænd, herr doktor. 



54 

é 

Hovstad 

(står op). 

Er det mig, De vil ha' fat på, Aslaksen? 

Aslaksen. 
Nej, det er ikke det; jeg vidste ikke vi 
skulde træffes her. Nej, det var nok doktoren 
selv — 

Doktor Stockmann. 
Nå, hvad står til tjeneste? 

Aslaksen. 
Er det sandt, som jeg hørte af herr Billing, 
at doktoren tænker på at skaffe os et bedre 
vandværk? 

Doktor Stockmann. 
Ja, til badeanstalten. 

Aslaksen. 
Javel; det skønner jeg nok. Nå, så kommer 
jeg for at sige, at den sagen vil jeg støtte af alle 
mine kræfter. 

Hovstad 

(til doktoren). 

Ser De! 

Doktor Stockmann. 
Det skal De ha så hjertelig tak for; men — 

Aslaksen. 
For det kunde kanske nok trænges at ha' 

os småborgere i ryggen. Vi danner nu ligesom 
en kompakt majoritet her i byen, — når vi rig- 
tig vil da. Og det er altid bra', at ha* majori- 
teten med sig, herr doktor. 

Doktor Stockmann. 
Det er unægtelig sandt; men jeg kan bare 
ikke begribe, at nogen særlige anstalter skulde 
være nødvendige her. Jeg synes da, at en så 
grej og ligefrem sag — 

Aslaksen. 
A JO, det kunde nok være bra' alligevel; 
for jeg kender de lokale myndighederne så godt; 
magthaverne går ikke gerne godvilligt ind på 
forslag, som kommer fra andre folk. Og derfor 
mener jeg, det kunde ikke være afvejen, om vi 
demonstrerte lidt. 

Hovstad. 
Netop det, ja. 

Doktor Stockmann. 
Demonstrerte, siger De? Ja, hvorledes vilde 
De da egentlig demonstrere? 

Aslaksen. 
Naturligvis med stort mådehold, herr doktor; 
jeg beflitter mig altid på mådehold; for måde- 
hold, det er en statsborgers første dyd, — efter 
min mening da. 

Doktor Stockmann. 
Det er De jo også kendt for, herrAslaksen. 

Aslaksen. 
Ja> jeg tror nok jeg tør sige det. Og denne 
sagen med vandværket, den er så svært vigtig 
for os småborgere. Badet tegner jo til at bli' 
ligesom en liden guldgrube for byen. Det er 
badet, vi skal leve af allesammen, og mest da vi 
husejere. Derfor vil vi jo gerne støtte anstalten 
alt det vi kan. Og da jeg nu er formand i hus- 
ejerforeningen — 

Doktor Stockmann. 
Ja-? 

Aslaksen. 
— og da jeg desforuden er agent for måde- 
holdsselskabet, — ja, doktoren ved vel, at jeg 
virker for mådeholdssagen .^ 

Doktor Stockmann. 
Ja, det forstår sig. 

Aslaksen. 
Nå, — så er det jo begribeligt, at jeg 
kommer sammen med en hel del mennesker. 
Og da jeg er kendt for at være en sindig og 
lovlydig statsborger , som doktoren selv sa' , så 
har jeg jo en viss indflydelse i byen, - en liden 
slags magtstilling, — om jeg selv skal sige det. 

Doktor Stockmann. 
Det ved jeg meget godt, herr Aslaksen. 

* 

Aslaksen. 
Ja se — derfor vilde det være en smal sag 
for mig at få en adresse istand, om det skulde 
knibe. 

Doktor Stockmann. 
En adresse, siger De? 

Aslaksen. 
Ja, en slags takadresse fra byens borgere 
for at De har båret denne samfundsvigtige sag 
frem. Det siger sig selv, at den måtte være af- 
fattet med sømmeligt* mådehold , så den ikke 
støder myndighederne og dem, som har magten 
forresten. Og passer vi bare nøje på det, så 
kan da vel ingen ta' os det ilde op, ved jeg? 

Hovstad. 
Nå, selv om de ikke likte det så svært 
godt, så — 

Aslaksen. 
Nej, nej, nej; ikke nogen nærgåenhed imod 
øvrigheden, herr Hovstad. Ikke nogen opposi- 
tion imod folk, som står os så tæt indpå livet. 
Det har jeg fåt nok af i mine dage; og det 
kommer der aldrig noget godt ud af heller. Men 
en statsborgers sindige og frimodige ytringer må 
ikke være nogen mand forment. 



58 
Doktor Stockmann 

(ryster hans h&nd). 

Jeg kan ikke sige Dem, kære herr Aslaksen, 
hvor inderligt det glæder mig at finde al denne 
tilslutning blandt mine medborgere. Jeg er så 
glad, — så glad! Hør; skal det ikke være et 
lidet glas sherry? Hvad! 

Aslaksen. 
Nej mange tak; jeg nyder aldrig den slags 
spirituosa. 

Doktor Stockmann. 
Nå, men et glas øl da; hvad siger De til det? 

Aslaksen. 
/ Tak, ikke det heller, herr doktor; jeg nyder 
ingenting så tidligt på dagen. Men nu vil jeg 
gå ud i byen og snakke med en del af husejerne 
og forberede stemningen. 

Doktor Stockmann. 
Ja, det er så overmåde snildt af Dem, herr 
Aslaksen; men jeg kan umulig få i mit hode, at 
alle disse anstalter skulde bli' nødvendige; jeg 
synes sagen må kunne gå ganske af sig selv. 

Aslaksen. 
Autoriteterne arbejder noget tungvindt, herr 
doktor. Ja, gudbevars, jeg siger ikke det for 
at laste dem — 

Hovstad. 
Imorgen skal vi køre dem ivej i bladet, 
Aslaksen. 

Aslaksen. 
Men bare ikke voldsomt, herr Hovstad. Far 
frem med mådehold, ellers får De dem ikke af 
flækken; De kan lide på mit råd; for jeg har 
sanket erfaringer i livets skole. — Nu ja, så vil 
jeg sige doktoren farvel. De ved nu, at vi små- 
borgere ialfald står bag Dem som en mur. De 
har den kompakte majoritet på Deres side, 
herr doktor. 

Doktor Stockmann. 
Tak for det , min kære herr Aslaksen. 

(rækker ham hånden.) Farvel, farvel! 

Aslaksen. 
Går De med indom på trykkeriet, herr 
Hovstad? 

Hovstad. 
Jeg kommer bagefter; jeg har endnu lidt at 
afgøre. 

Aslaksen. 
Godt, godt. 

(Han hilser og går; doktor Stockmann følger ham ud i forstuen.) 

Hovstad 

(idet doktoren kommer ind igen). 

Nå, hvad siger De så, herr doktor? Synes 

De ikke, det er på tiden, at her luftes ud og 
rystes op i al denne slaphed og halvhed og 
fejghed ? 

Doktor Stockmann. 
Sigter De til bogtrykker Aslaksen? 

Hovstad. 
Ja jeg gør. Han er en af dem, som står i 
sumpen — så bra' en mand han end kan være 
forresten. Og slig er de fleste her hos os; de 
går og vipper og svingler til begge siderne; af 
bare hensyn og betænkeligheder tør de aldrig ta' 
fuldt skridt. 

Doktor Stockmann. 
Ja, men Aslaksen var da så inderlig vel- 
sindet, synes jeg. 

Hovstad. 
Der er en ting, som jeg sætter højere; og 
det er at stå som en tryg, selvsikker mand. 

Doktor Stockmann. 
Det gir jeg Dem så fuldstændig ret i. 

Hovstad. 
Derfor er det jeg nu vil gribe lejligheden 
og prøve, om jeg ikke skulde kunne fa de vel- 
sindede til at mande sig op engang. Autoritets- 
dyrkelsen må udryddes her i byen. Dette 
uforsvarlig store fejlgreb med vandværket må 

gøres indlysende for alle stemmeberettigede bor- 
gere. 

Doktor Stockmann. 

Godt; når De mener, det er til almenhedens 
bedste, så lad så ske; men ikke førend jeg har 
talt med min bror. 

Hovstad. 

Jeg skriver ialfald en redaktionsartikkel fær- 
dig imens. Og hvis by fogden så ikke vil fremme 
sagen — 

Doktor Stockmann. 
Å men hvor kan De tænke Dem sligt? 

Hovstad. 
Det kunde nok tænkes. Og da — r 

Doktor Stockmann. 

Ja, da lover jeg Dem — ; hør, — da kan 
De trykke min afhandling, — ta' den ind hel 
og holden. 

Hovstad. 
Må jeg det? Er det et ord? 

Doktor Stockmann 

(rækker ham manuskriptet). 

Her har De den; ta' den med Dem; det 
kan jo ikke skade, at De læser den igennem; og 
så gir De mig den igen siden. 



1 

Hovstad. 
Godt, godt; det skal jeg nok gøre. Og så 
farvel, herr doktor. 

Doktor Stockmann. 
Farvel, farvel. Ja, for De skal se, det går 
så glat, herr Hovstad, — så glat! 

Hovstad. 
Hm, — vi far se. 

(ban hilser og går ud gennem forstuen.) 

Doktor Stockmann 

(g&r hen og ser ind i spisestuen). 

Katrine — ! Nå, er du kommen hjem, Petra? 

Petra 

(kommer ind). 

Ja, nu kom jeg netop fra skolen. 
Fru Stockmann 

(kommer). 

Har han ikke været her endnu? 

Doktor Stockmann. 
Peter? Nej. Men jeg har snakket en hel 
del med Hovstad. Han er ganske betaget af 
den opdagelse, jeg har gjort. Ja, for den har 
en langt større rækkevidde, end jeg tænkte i 
førstningen, ser Du. Og så har han stillet 
sit blad til min rådighed, hvis det skulde be- 
høves. 

Fru Stockmann. 
Men tror du da det behøves? 

Doktor Stockmann. 

o 

A sletikke. Men det er ialfald en stolt be- 
vidsthed, at man har den frisindede, uafhængige 
presse på sin side. Ja, og tænk — så har jeg 
havt besøg af formanden i husejerforeningen. 

Fru Stockmann. 
Så? Og hvad vilde han? 

Doktor Stockmann. 
Også støtte mig. De vil støtte mig alle- 
sammen, ifald det skulde knibe. Katrine, — ved 
du, hvad jeg har for noget bag mig? 

Fru Stockmann. 
Bag dig? Nej-, hvad har du for noget bag 
dig da? 

Doktor Stockmann. 
Den kompakte majoritet. 

Fru Stockmann. 
Ja så. Er det godt for dig, det, Tomas? 

Doktor Stockmann. 
Ja, det skulde jeg mene, det er godt! (gnider 
hænderne og g&r op og ned.) Ja , herregud , hvor for- 
nøjeligt det er at stå således i broderlig forening 
sammen med sine medborgere! 

Petra. 
Og så at udrette så meget godt og nyt- 
tigt, far! 

Doktor Stockmann. 
Ja, og det ovenikøbet for ens egen fødeby, du ! 

Fru Stockmann. 
Nu ringte det. 

Doktor Stockmann. 

Så har vi ham visst. (det banker.) Vær 

så god! 

Byfogd Stockmann 

(kommer fra forstuen). 

Godmorgen. 

Doktor Stockmann. 
Velkommen, Peter! 

Fru Stockmann. 
Godmorgen, svoger. Hvorledes står det til.^ 

Byfogden. 
Jo tak; så-så. (tn doktoren.) Jeg modtog igår 
efter kontortid en afhandling fra dig betræffende 
vandforhoidene ved badeanstalten. 

Doktor Stockmann. 
Ja. Har du læst den? 

Byfogden. 
Jo, jeg har. 

Doktor Stockmann. 
Og hvad siger du så til den sag? 

Byfogden 

(med et sideblik). 

Hm — 

Fru Stockmann. 
Kom, Petra. 

(hun og Petra g&r ind i værelset tilvenstre.) 

Byfogden 

(efter et ophold). 

Har det været nødvendigt at drive alle disse 
undersøgelser bag min ryg? 

Doktor Stockmann. 
Ja, så længe jeg ikke havde absolut viss- 
hed, så — 

Byfogden. 
Og den, mener du altså, du nu har? 

Doktor Stockmann. 
Ja, det har du da vel selv overbevist dig om. 

Byfogden. 
Er det din hensigt at fremlægge dette akt- 
stykke for badebestyrelsen, som et slags officielt 
dokument? 

Doktor Stockmann. 
Ja vel. Noget må der jo gøres ved sagen; 
og det fort. 

Henrik Ibsen: En folkefiende. 5 

Byfogden. 
Du bruger, som sædvanligt, stærke tale- 
måder i din afhandling. Du siger blandt andet, 
at det, vi byder vore badegæster, er en perma- 
nent forgiftelse. 

Doktor Stockmann. 
Ja men, Peter, kan det da betegnes ander- 
ledes? Tænk dig bare, — forgiftet vand både fil 
indvortes og udvortes! Og det til stakkers syge- 
lige mennesker, som tyr til os i god tro, og 
som betaler os i dyre domme for at fa sin sund- 
hed igen! 

Byfogden. 
Og så kommer du i din deduktion til det 
resultat, at vi må bygge en kloak, som kan op- 
tage de postulerede uhumskheder fra Mølledalen, 
og at vandledningen må lægges om. 

Doktor Stockmann. 
Ja, ved du da nogen anden udvej? Jeg ved 
ingen. 

Byfogden. 
Jeg gjorde mig i formiddag et ærend ind 
til stadsingeniøren. Og så bragte jeg — sådan 
halvt i spøg — disse foranstaltninger på bane 
som noget, vi kanske burde tage under over- 
vejelse engang i fremtiden. 

Doktor Stockmann. 
Engang i fremtiden! 

Byfogden. 
Han smilte af min formentlige extravagance 
— naturligvis. Har du gjort dig den ulejlighed 
at tænke på, hvad de foreslåede forandringer 
vilde komme til at koste? Efter de oplysninger,, 
jeg modtog, vilde udgifterne rimeligvis løbe op i 
flere hundrede tusend kroner. 

Doktor Stockmann. 
Skulde det bli' så dyrt? 

Byfogden. 
Ja. Og så kommer det værste. Arbejdet 
vilde medtage et tidsrum af mindst to år. 

Doktor Stockmann. 
To år, siger du? To hele år? 

Byfogden. 
Mindst. Og hvad skal vi så gøre med badet 
imens? Skal vi lukke det? Ja, det vilde vi bli' 
nødt til. Eller tror du kanske nogen vilde søge 
hid til os, når det rygte kom ud, at vandet 
skulde være sundhedsfarligt? 

Doktor Stockmann. 
Ja men, Peter, det er det jo. 

Byfogden. 
Og så alt dette nu, — netop nu, da an- 
stalten er i opkomst. Nabobyerne har også visse 

5* 

betingelser for at kunne bli' søgte som badesteder. 
Tror du ikke, at de straks vilde sætte sig i akti- 
vitet for at drage hele strømmen af fremmede til 
sig? Jo, ganske upåtvilelig. Og så stod vi der; 
vi måtte rimeligvis nedlægge hele den kostbare 
anstalt; og så havde du ruineret din fødeby. 

Doktor Stockmann. 
Jeg — ruineret — I 

Byfogden. 
Det er blot og bart gennem badet, at byen 
har nogen nævneværdig fremtid for sig. Det 
indser du visst lige så godt som jeg. 

Doktor Stockmann. 
Men hvad har du da tænkt, at der skulde 
gøres? 

Byfogden. 
Jeg har ikke af din afhandling kunnet over- 
bevise mig om, at vandforholdene ved badet er 
så betænkelige, som du fremstiller dem. 

Doktor Stockmann. 
De er snarere værre, du! Eller de blir det 
ialfald til sommeren, når varmen kommer i 
vejret. 

Byfogden. 
Som sagt, jeg tror, du overdriver betydeligt. 
En duehg læge må vide at træffe sine forholds- 

regler, — han må forstå at forebygge skadelige 
indvirkninger og at afhjælpe dem, hvis de aldeles 
øjensynligt skulde gøre sig gældende. 

Doktor Stockmann. 
Og så — ? Hvad videre — ? 

Byfogden. 
Den etablerede vandforsyning ved badet er 
nu engang et faktum og må selvfølgelig behandles 
som et sådant. Men rimeligvis vil direktionen i 
sin tid ikke være utilbøjelig til at ta' under over- 
vejelse, hvorvidt det med overkommelige peku- 
niære offere skulde være muligt at fa indført 
visse forbedringer. 

Doktor Stockmann. 
Og en sådan underfundighed, tror du, jeg 
nogensinde går ind på! 

Byfogden. 
Underfundighed? 

Doktor Stockmann. 
Ja, det vilde være en underfundighed, — et 
bedrageri, en løgn, en ligefrem forbrydelse imod 
almenheden, imod hele samfundet! 

Byfogden. 
Jeg har, som før bemærket, ikke kunnet til- 
egne mig den overbevisning, at der er nogen 
egentlig overhængende fare påfærde. 

Doktor Stockmann. 

Jo, du har! Det er umuligt andet. Min 
fremstilling er så slående sand og rigtig, det ved 
jeg! Og du skønner det meget godt, Peter; men 
du vil bare ikke være ved det. Det var dig, 
som fik drevet igennem, at både badebygningeme 
og vandværket blev lagt, hvor de nu ligger; og 
det er det, — det er dette forbandede misgreb, 
som du ikke vil indrømme. P>^, — tror du ikke,' 
jeg gennemskuer dig? 

Byfogden. 

Og selv om så var? Dersom jeg måske med 
en viss ængstelighed våger over min anseelse, 
så sker det til gavn for byen. Uden moralsk 
autoritet kan jeg ikke styre og lede sagerne 
således, som jeg eragter det tjenligst for det heles 
vel. Derfor, — og af diverse andre grunde, — 
er det mig magtpåliggende, at din forestilling ikke 
indleveres til badedirektionen. Den må holdes 
tilbage for almenvellets skyld. Jeg skal så senere 
bringe sagen under diskussion og vi skal gøre 
vort bedste i stilhed; men der må ingenting, — 
ikke et eneste ord, komme til offentlighedens 
kundskab i dette fatale anliggende. 

Doktor Stockmann. 

Ja, det vil nu ikke kunne forhindres, min 
kære Peter. 

Byfogden. 
Det må og det skal forhindres. 

Doktor Stockmann. 
Det går ikke, siger jeg; der er altfor mange, 
som ved om det. 

Byfogden. 
Ved om det! Hvem? Det er dog vel aldrig 
disse herrer i « Folkebudet », som — ? 

Doktor Stockmann. 

o 

A jo; de også. Den frisindede, uafhængige 
presse vil nok sørge for, at I gør eders skyl- 
dighed. 

Byfogden 

(efter et kort ophold). 

Du er en overmåde ubesindig mand, Tomas. 
Har du ikke betænkt, hvad følger dette kan drage 
efter sig for dig selv? 

Doktor Stockmann. 

Følger? Følger for mig? 

• 

Byfogden. 

For dig og dine, ja. 

Doktor Stockmann. 
Hvad fanden skal det sige? 

Byfogden. 
Jeg tror, at jeg al min tid har vist mig som 
en tjenstvillig og hjælpsom bror imod dig. 

Doktor Stockmann. 
Ja, det har du; og det takker jeg dig for. 

Byfogden. 
Forlanges ikke. Jeg har jo også for en del 
været nødt til det — for min egen skyld. Det 
var altid mit håb, at jeg skulde kunne holde dig 
nogenlunde i ave, når jeg hjalp til at forbedre 
din økonomiske stilling. 

Doktor Stockmann. 
Hvad for noget? Det var altså bare for din 
egen skyld — 1 

Byfogden. 
Tildels, siger jeg. Det er penibelt for en 
embedsmand, når hans nærmeste pårørende går 
hen og kompromitterer sig gang efter gang. 

Doktor Stockmann. 
Og det synes du, at jeg gør? 

Byfogden. 
Ja, desværre, det gør du, uden at du selv 
ved af det. Du har et uroligt, stridbart, oprørsk 
sind. Og så din ulyksalige hang til at skrive 
offentligt om alle mulige og umulige sager. Aldrig 
så snart får du et indfald, — straks skal du 
skrive en avisartikel eller en hel brochure om det. 

Doktor Stockmann. 
Ja, men er det da ikke en statsborgers pligt 

at meddele sig til almenheden, når han har fanget 
en ny tanke! 

Byfogden. 
Å, almenheden behøver slet ingen nye tanker. 
Almenheden er bedst tjent med de gamle, gode,' 
anerkendte tanker, den allerede har. 

Doktor Stockmann. 
Og det siger du sådan ligefrem! 

Byfogden. 
Ja, engang må jeg dog tale ligefrem med 
dig. Hidtil har jeg søgt at undgå det, da jeg 
ved, hvor irritabel du er; men nu må jeg sige 
dig sandheden, Tomas. Du gør dig ingen fore- 
stilling om, hvormeget du skader dig selv ved 
din fremfusenhed. Du beklager dig over autori- 
teterne, ja, over selve regeringen, — river ned 
på den sågar, — påstår, at du er bleven tilsidesat, 
forfulgt. Men kan du vente dig andet, — en 
så besværlig mand, som du er. 

Doktor Stockmann. 
Hvad nu, — er jeg besværlig også? 

Byfogden. 
Ja, Tomas, du er en meget besværlig mand 
at arbejde sammen med. Det har jeg fat føle. 
Du sætter dig ud over alle hensyn; du synes 
rent at glemme, at det er mig, du kan takke for 
posten her som badelæge — 

Doktor Stockmann. 
Den var jeg selvskreven til! Jeg og ingen 
anden! Jeg var den første, som så, at byen kunde 
bli' et blomstrende badested; og jeg var den 
eneste, som så det dengang. Jeg stod alene og 
stred for tanken gennem mange år; og jeg skrev 
og skrev — 

Byfogden. 
Unægtelig. Men dengang var endnu ikke 
det rette tidspunkt forhånden; nå, det kunde jo 
du deroppe i din afkrog ikke bedømme. Men 
da så det betimelige øjeblik kom, da tog jeg — 
og de andre — sagen i vor hånd — 

Doktor Stockmann. 
Ja, og så forkludred I hele min herlige plan. 
Å jo, det viser sig rigtignok nu, hvilke kløgtige 
fyre I var! 

Byfogden. 
Efter min formening viser det sig kun, at du 
igen trænger til et afløb for din stridslyst. Du 
vil dine foresatte tillivs; — det er jo din gamle 
vane. Du kan ikke tåle nogen autoritet over 
dig; du ser skævt til enhver, der beklæder en 
overordnet embedsstilling; du betragter ham som 
en personlig fiende, — og straks er det ene an- 
grebsvåben dig ligeså godt som det andet. Men 
nu har jeg gjort dig opmærksom på, hvilke 
interesser der står på spil for hele byen, — og 

følgelig for mig også. Og derfor siger jeg dig, 
Tomas, at jeg er ubønhørlig i den fordring, jeg 
nu agter at stille til dig. 

Doktor Stockmann. 
Hvad er det for en fordring? 

Byfogden. 
Da du har været åbenmundet nok til at om- 
tale dette kildne anliggende for uvedkommende, 
omendskønt det burde ha' været bevaret som en 
direktionshenmielighed, så kan sagen naturligvis 
ikke dysses ned. Allehånde rygter vil sprede 
sig vidt omkring, og de ildesindede iblandt os 
vil nære rygterne ved alskens tilsætninger. Det 
vil derfor være nødvendigt, at du offentlig imødegår 
deslige rygter. 

Doktor Stockmann. 
Jeg! Hvorledes? Jeg forstår dig ikke. 

Byfogden. 
Det tør forventes, at du ved fornyede under- 
søgelser kommer til det resultat, at sagen ikke 
på langt nær er så farlig eller betænkelig, som 
du i første øjeblik indbildte dig. 

Doktor Stockmann. 
Aha, — så det forventer du! 

Byfogden. 
Endvidere forventer man, at du nærer og 

offentlig udtaler den tillid til bestyrelsen, at den 
grundigt og samvittighedsfuldt vil foranstalte det 
fornødne for at afhjælpe mulige ulaemper. 

Doktor Stockmann. 
Ja men det vil I aldrig i verden kunne gøre, 
sålænge I farer med fusk og flikværk. Jeg siger 
dig det, Peter; og det er min fuldeste og ram- 
meste overbevisning — ! 

Byfogden. 
Som funktionær har du ikke lov til at nære 
nogen separat overbevisning. 

Doktor Stockmann 

(studser). 

Ikke lov til at — ? 

Byfogden. 
Som funktionær, siger jeg. Som privat- 
person, — gudbevar's, .det er en anden sag. 
Men som underordnet tjenestemand ved badet 
har du ikke lov til at udtale nogen overbevis- 
ning, som står i strid med dine foresattes. 

Doktor Stockmann. 
Dette går for vidt! Jeg, som læge, som 
videnskabsmand, skulde ikke ha' lov til — ! 

Byfogden. 
Det anliggende, her handles om, er ikke 
noget rent videnskabeligt; det er et kombineret 



anliggende; det er både et teknisk og et økono- 
misk anliggende. 

Doktor Stockmann. 
A lad det være for mig, hvad fanden det 
være vil I Jeg vil ha' frihed til at udtale mig om 
alle mulige anliggender i hele verden ! 

Byfogden. 
Vær så god. Men bare ikke om badets — 
Det forbyder vi dig. 

Doktor Stockmann 

(skriger). 

I forbyder — ! I! Slige nogen — I 

Byfogden. 
Jeg forbyder dig det, — jeg, din øverste 
foresatte; og når jeg forbyder dig noget, så har 
du at lystre. 

Doktor Stockmann 

(betvinger sig). 

Peter, — var du såsandt ikke min bror — 

Petra 

(river døren op). 

Far, dette skal du ikke tålel 
Fru Stockmann 

(efter hende). 

Petra, Petral 

Byfogden. 
Ah, man har stat på lur. 

Fru Stockmann. 
Der er så lydt; vi kunde ikke undgå at — 

Petra. 
Jo, jeg stod og hørte efter. 

Byfogden. 
Nå, det er mig igrunden kært — 

Doktor Stockmann 

(går nærmere). 

Du talte til mig om at forbyde og at 
lystre — f 

Byfogden. 
Du har nødsaget mig til at tale i den tone. 

Doktor Stockmann. 

Og så skal jeg i en offentlig erklæring slå 
mig selv på munden? 

Byfogden. 
Vi eragter det uomgængelig nødvendigt, at 
du offentliggør en erklæring, således, som jeg 
har forlangt den. 

Doktor Stockmann. 
Og hvis jeg nu ikke — lystrer? 

Byfogden. 
Så udsteder vi selv en erklæring til bero- 
ligelse for publikum. 

Doktor Stockmann. 
Godt og vel; men så skriver jeg imod jer. 
Jeg holder på mit; jeg skal bevise, at jeg har 
ret og at I har uret. Og hvad vil I så gøre? 

Byfogden. 
Da vil jeg ikke kunne forhindre, at du får 
din afsked. 

Doktor Stockmann. * 
Hvad —1 

Petra! 
Far, — afsked! 

Fru Stockmann. \ 

Afsked! 

Byfogden. 
Afsked som badelæge. Jeg vil se mig for- 
anlediget til at andrage om øjeblikkelig opsigelse, 
fjerne dig fra enhver befatning med badets an- 
liggender. 

Doktor Stockmann. 
Og det skulde I vove! 

Byfogden. 
Det er dig selv, som her spiller det vove- 
lige spil. 

Petra. 
Onkel, dette er en oprørende fremfærd imod 
en mand som far I 

Fru Stockmann. 
Vil du bare tie stille, Petra! 

Byfogden 

(ser på Petra). 

Aha, man indlader sig allerede på opinions- 
ytringer. Ja naturligvis, (tu fruen.) Svigerinde, De 
er formentlig den besindigste her i huset. An- 
vend den indflydelse. De måtte ha' over Deres 
mand; få ham til at indse, hvad dette vil drage 
efter sig både for hans familje — 

Doktor Stockmann. 
Min familje kommer ingen anden ved end 
mig selv! 

Byfogden. 
— både for hans familje, siger jeg, og for 
den by, han lever i. 

Doktor Stockmann. 
Det er mig, som vil byens sande vel! Jeg 
vil afsløre de mangler, som sent eller tidligt må 
komme for dagens lys. Å, det skal nok vise 
sig, at jeg elsker min fødeby. 

Byfogden. 
Du, som i forblindet trods går hen og af- 
skærer byens vigtigste næringskilde. 

Doktor Stockmann. 
Den kilde er forgiftet, menneske! Er du 
gal! Vi lever her af at høkre med uhumskhed 
og råddenskab! Hele vort opblomstrende sam- 
fundsliv suger sin næring af en løgn! 

Byfogden. 
Indbildninger — eller noget endnu værre. 
Den mand, der udslynger så nærgående insinua- 
tioner imod sit eget hjemsted, han må være sam- 
fundets fiende. 

Doktor Stockmann 

(imod ham). 

Og det vover du — ! 

Fru Stockmann 

(kaster sig imellem). 

Tomas ! 

Petra 

(griber sin far om armen). 

Bare rolig, far! 

Byfogden. 
Jeg vil ikke udsætte mig for voldsomheder. 
Du er nu advaret. Betænk så, hvad du skylder 
dig og dine. Farvel. 

(han g&r.) 

Doktor Stockmann 

(gSir op og ned). 

Og en sådan behandling må jeg tåle! I mit 
eget hus, Katrine! Hvad siger du til det! 

Henrik Ibsen: En folkefiende. 6 



Fru Stockmann. 
Ja visst er det både skam og spot, Tomas — 

Pefra. 
Kunde jeg såsandt komme onkel tillivs — ! 

Doktor Stockmann. 
Det er min egen skyld; jeg skulde ha' rejst 
børster imod dem for længe siden, — vist tænder, 
— bidt fra mig! — Og så kalde mig for en 
samfundsfjende! Mig! Det lar jeg, min sæl og 
salighed, ikke sidde på mig! 

Fru Stockmann. 
Men, snille Tomas, din bror har nu engang 
magten — 

Doktor Stockmann. 
Ja, men jeg har retten, du! 

Fru Stockmann. 
Ak ja, retten, retten; hvad hjælper det, at 
du har retten, når du ikke har nogen magt.^ 

Petra. 
Nej men mor da, — hvor kan du snakke slig? 

Doktor Stockmann. 

Så det skulde ikke hjælpe noget i et frit 

samfund at ha retten på sin sider Du er løjerlig, 

Katrine. Og desuden, — har jeg da ikke den 

frisindede uafhængige presse foran mig, — og 

den kompakte majoritet bag mig? Det er vel 
magt god nok, det, skulde jeg mene! 

Fru Stockmarin. 
Men herregud, Tomas, du tænker da vel 
aldrig på — ? 

Doktor S'tockmann. 
Hvad for noget tænker jeg ikke på? 

Fru Stockmann. 
- — at sætte dig op imod din bror, mener jeg. 



Doktor Stockmann. 
Hvad fanden vilde du, jeg ellers skulde gøre, 
når jeg ikke skulde holde på det, som ret og 
sandt er? 

Petra. 
Ja, det spør' jeg rigtignok også om? 

Fru Stockmann. 
Men det nytter dig jo ingen verdens ting; 
når de ikke vil, så vil de ikke. 

Doktor Stockmann. 
Hoho, Katrine, giv du bare tid, så skal du 
se, jeg driver nok min krig igennem. 

Fru Stockmann. 
Ja, du driver kanske igennem, at du får din 
afsked, — det gør du. 

Doktor Stockmann. 
Så har jeg ialfald gjort min pligt imod al- 
menheden, — imod samfundet. Jeg, som kaldes 
for en samfundsfiende ! 

Fru Stockmann. 
Men imod din familje, Tomas? Imod os her- 
hjemme? Synes du, det er at gøre din pligt 
imod dem, du skal forsørge? 

Petra. 

o 

A tænk da ikke altid først og fremst på 
os, mor. 

Fru Stockmann. 

Ja, du har let for at snakke; du kan i nøds- 
fald stå på egne ben. — Men husk på gutterne, 
Tomas; og tænk lidt på dig selv også, og på 
mig — 

Doktor Stockmann. 

Men jeg tror du er rent gal, Katrine! Hvis 
jeg så jammerlig fejgt faldt tilfode for denne 
Peter og for hans fordømte slæng, — vilde jeg 
da nogensinde få en lykkelig stund mere i mit liv? 

Fru Stockmann. 

Ja det ved jeg ikke; men vorherre bevare 
os for den lykke, vi vil få, allesammen, hvis du 
blir ved at trodse. Så står du der igen uden 
levebrød, uden faste indtægter. Jeg synes, vi 

har fåt nok af det i gamle dage; husk på det, 
Tomas; tænk på, hvad det har på sig. 

Doktor Stockmann 

(vrider sig kæmpende og knytter hænderne). 

Og sligt noget kan disse kontortrælle føre 
ned over en fri ærlig mand! Er det ikke for- 
færdeligt, Katrine? 

Fru Stockmann. 
Jo, det er syndigt handlet imod dig, det er 
visst og sandt. Men, herregud, der er så meget 
uretfærdigt, en får bøje sig under her i verden. 
— Der er gutterne, Tomas! Se på dem! Hvad 
skal der bli' af dem? Å nej, nej, du kan da 
aldrig nænne — 

(Ejlif og Morten, med skolebøger, er imidlertid kommet ind.) 

Doktor Stockmann. 

Gutterne — ! (st&r med engang fast og fattet.) Ikke, 

om så hele verden faldt ned, bøjer jeg nakken 
under åget. 

(han g&r imod sit værelse.) 

Fru Stockmann Jf 

(efter ham). 

Tomas, — hvad vil du gøre! 
Doktor Stockmann 

(ved døren). 

Jeg vil ha' ret til at se mine gutter i øjnene, 
når de engang blir voksne fri mænd. 

(han g&r ind.) 

Fru Stockmann 

'^brister i gr&d^. 

o 

A gud hjælpe og trøste os aliesammen! 

Petra. 
Far er bra', han! Han gir sig ikke. 

(Gutterne spor" forundret, hvad det er for noget; Petra gir dem 

tegn til at tie.) 



TREDJE AKT. 



(«Folkebudet»8 redaktionskontor. Til venstre i baggrunden er 
indgangsdøren; til højre p& samme væg er en anden dør med glas- 
ruder, hvorigennem man ser ind i trykkeriet. P& væggen til højre 
en dør. Midt p& gulvet et stort bord bedækket med papirer, aviser 
og boger. Foran til venstre et vindu og ved dette en skrivepult 
med høj stol. Et par lænestole st&r ved bordet, nogle andre stole 
langs væggene. Værelset er skummelt og uhyggeligt, bohavet gam- 
melt, lænestolene smudsige og forrevne. Inde i trykkeriet ses et 
par sættere i arbejde; længere borte er en hS,ndpress6 igang.) 

(Redaktør Hovstad sidder ved pulten og skriver. Lidt efter 
kommer Billing ind fra højre med doktorens manuskript i 
hånden.) 

Billing. 
Nå, det må jeg sige ^-l 

Hovstad 

(skrivende). 

Har De læst det igennem.^ 

Billing 

(lægger manuskriptet p& pulten). 

Ja, det har jeg da rigtignok. 

Hovstad. 
Synes De ikke doktoren er bra' hvas? 

Billing. 
Hvas? Han er, gud døde mig, knusende, er 
han. Hvert ord falder vægtfuldt, som — jeg vil 
sige — som slaget af en øksehammer. 

Hovstad. 
Ja, men de folk falder nu ikke for første 
slaget heller. 

Billing. 
Det er sandt; men så blir vi ved at slå, — 
slag i slag, indtil hele stormandsvældet ramler 
sammen. Da jeg sad derinde og læste dette der, 
var det ligesom jeg øj ned revolutionen komme 
på afstand. 

Hovstad 

(.vender sig). 

Hys; sig bare ikke det så Aslaksen hører det. 

Billing 

(dæmper stemmen). 

Aslaksen er en knæhøne, en fejg karl; der 
er ikke mands mod i ham. Men dennegang 
sætter De da vel Deres vilje igennem? Hvad? 
Doktorens opsats kommer da vel ind? 

Hovstad. 
Ja, hvis bare ikke byfogden gir sig med det 
gode, så — 

Billing. 
Det vilde være fanden så kedeligt. 

Hovstad. 
Nå, vi kan heldigvis gøre os stillingen nyt- 
tig, hvad der så sker. Går byfogden ikke ind 
på doktorens forslag, så får han alle småborgerne 
på nakken, — hele husejerforeningen og de andre. 
Og går han ind på det, så lægger han sig ud 
med en hel hob af de store aktionærer i badet, 
som hidtildags har været hans bedste støtter — 

Billing. 
Ja, ja vel; for de kommer visst til at punge 
ud med en svær mængde penge — 

Hovstad. 
Ja, det kan De bande på. Og så er ringen 
brudt, ser De, og så skal vi i bladet dag ud og 
dag ind gøre det indlysende for almenheden, at 
byfogden er ukyndig både i det ene og det andet, 
og at alle tillidsposterne i byen, hele kommunal- 
styret, bør lægges over i frisindede folks hænder. 

Billing. 
Det er, gud døde mig, så slående sandt 1 
Jeg ser det, — jeg ser det; vi står lige ved be- 
gyndelsen til en revolution ! 

(det banker.) 

Hovstad. 
Hys I (r&ber.) Kom ind! 

(Doktor Stockmann kommer gennem døren til venstre i bag- 
grunden.) 

Hovstad 

I 

(går imod ham). 

o 

A, der har vi doktoren. Na? 

Doktor Stockmann. 
Tryk væk, herr Hovstad! 

Hovstad. 
Blev det altså til det? 

Billing. 
Hurra ! 

Doktor Stockmann. 

Tryk væk, siger jeg. Ja visst blev det til 
det. Men nu skal de få det, som de vil ha' 
det. Nu blir her krig i byen, herr Billing! 

Billing. 

Krig på kniven, vil jeg håbe! Kniven på 
struben, herr doktor! 

Doktor Stockmann. 

Afhandlingen er bare en begyndelse. Jeg 
går allerede med hodet fuldt af udkast til en 
fire — fem andre opsatser. Hvor har De Aslaksen 
henne? 

Billing 

(råber ind i trykkeriet). 

Aslaksen, å kom her et øjeblik! 

Hovstad. 

Fire — fem andre opsatser, sa' De? Om den 
samme sag? 

Doktor Stockmann. 

Nej, — å langtfra, kære. Nej, det blir om 
ganske andre ting. Men det kommer altsammen 
fra vandværket og fra kloaken. Det ene drager 
det andet efter sig, skønner De. Det er som 
når en begynder at rive på en gammel bygning, 
— akkurat så. 

Billing. 

Det er, gud døde mig, sandt; en synes 
aldrig en blir færdig, før en har revet ned hele 
skramlet. 

Aslaksen 

(fra trykkeriet). 

Revet ned! Doktoren tænker da vel ikke på 
at rive ned badehuset? 

Hovstad. 
Langt ifra; vær bare ikke ræd. 

Doktor Stockmann. 
Nej, det gælder ganske andre ting. Nå, 
hvad siger De så om min afhandling, herr 
Hovstad? 

Hovstad. 
Jeg synes, den er et rent mesterstykke — 

Doktor Stockmann. 
Ja, ikke sandt — ? Nå, det glæder mig; det 
glæder mig. 

Hovstad. 
Den er så grej og så ligetil; en behøver 
sletikke at være fagmand for at skønne sammen- 
hængen. Jeg tør sige, De vil fa hver eneste op- 
lyst mand på Deres side. 

Aslaksen. 
Og så alle besindige vel? 

Billing. 
Både besindige og ubesindige, — ja, jeg 
mener næsten hele byen. 

Aslaksen. 
Nå, så tør vi nok trykke den. 

Doktor Stockmann. 
Ja det skulde jeg mene! 

Hovstad. 
Den skal ind imorgen tidlig. 

Doktor Stockmann. 
Ja , død og plage , der må ikke spildes en 
eneste dag. Hør, herr Aslaksen, det var det, 
jeg vilde be' Dem om: De må ta' Dem person- 
lig af manuskriptet. 

Aslaksen. 
Det skal jeg nok. 

• • 

Doktor Stockmann. 
Pas på det, som om det var guld. Ingen 
trykfejl; hvert ord er vigtigt. Og så kommer 
jeg indom igen siden; kanske jeg kunde få se 
lidt korrektur. — Ja, jeg kan ikke sige, hvor 
jeg tørster efter at få den sag på tryk, — 
slynget ud — 

Billing. 
Slynget, — ja, som et lyn! 

Doktor Stockmann. 

— underkastet alle kyndige medborgeres 
dom. A, De kan aldrig forestille Dem, hvad 
jeg har været udsat for idag. Man har truet 
mig både med dit og med dat; man har villet 
ta ifra mig mine soleklareste menneskerettig- 
heder — 

Billing. 
Hvad! Deres menneskerettigheder! 

Doktor Stockmann. 

— man har villet fornedre mig, gøre mig 



til en usling, forlangt, at jeg skulde sætte person- 
lig fordel over min inderste, helligste overbevis- 
ning — T 

Billing. 
Det er, gud døde mig, for grovt. 

Hovstad. 
A ja, en kan vente sig noget af hvert fra 
den kant. 

Doktor Stockmann.. 
Men med mig skal de komme tilkort; det 
skal de få sort på hvidt for. Nu vil jeg hver 
evig eneste dag lægge mig ligesom for anker i 
« Folkebudet V og bestryge dem med den ene 
exploderende opsats efter den anden — 

Aslaksen. 
Ja, men hør nu — 

Billing. 
Hurra; det blir krig, det blir krig! 

Doktor Stockmann. 
— jeg skal slå dem til jorden, jeg skal 
knuse dem, rasere deres fæstningsværker for hele 
den retsindige almenheds øjne ! Det skal jeg gøre ! 

Aslaksen. 
Men gør det endelig moderat, herr doktor; 
skyd med mådehold — 

Billing. 
Nej da; nej da! Spar ikke på dynamiten! 

Doktor Stockmann * 

(vedbliver uforstyrret). 

For nu er det ikke bare dette med vand- 

værket og kloaken alene, ser De. Nej, det er 
hele samfundet, som skal rénskes, desinficeres — 

Billing. 
Der lød det Torløsende ord! 

Doktor Stockmann. 
Alle flikværks-gubberne må føjses væk, for- 
står De. Og det på alle mulige områder! Der 
har åbnet sig så uendelige synsvidder for mig 
idag. Det står ikke rigtig klart for mig endnu; 
men jeg skal nok få rede i det. Det er unge 
friske fanebærere, vi må ud og lede efter, mine 
venner; vi må ha' nye befalingsmænd på alle 
forposterne. 

Billing. 
Hør, hør! 

Doktor Stockmann. 
Og lad os bare holde sammen, så går det 
så glat, så glat! Hele omvæltningen vil løbe af 
stabelen som et skib. Ja, tror De ikke det? 

Hovstad. 
Jeg for min del tror, at nu har vi al udsigt 
til at få lagt det kommunale styre der, hvor det 
rettelig bør ligge. 

Aslaksen. 
Og når vi bare farer frem med mådehold, 
så kan jeg da aldrig tænke mig, at dette her 
kunde være farligt. 

Doktor Stockmann. 
Hvem fanden bryr sig om enten det er far- 
ligt eller ikke! Det, jeg gør, det gør jeg i sand- 
hedens navn og for min samvittigheds skyld. 

Hovstad. 
De er en mand, som fortjener at støttes, 
herr doktor. 

Aslaksen. 
Ja, det står fast, doktoren er byens sande 
ven; en rigtig samfundsven er han. 

Billing. 
Doktor Stockmann er, gud døde mig, en 
folkeven, Aslaksen ! 

Aslaksen. 
Jeg tænker, husejerforeningen snart gør brug 
af det udtryk. 

Doktor Stockmann 

(bevæget, trykker deres hænder). 

Tak, tak, mine kære, trofaste venner; — 
dette her er mig så kvægende at høre; — min 
herr bror kaldte mig for noget ganske andet. Nå, 
det skal han min sæl få igen med renter! Men 
nu må jeg op og se til en stakkers djævel — . 
Jeg kommer igen, som sagt. Tag endelig godt 
vare på manuskriptet, herr Aslaksen; — og, for 
alt i verden, stryg ikke nogen af udråbstegnene! 

Sæt heller et par stykker til! Godt, godt; farvel 
sålænge; farvel, farvel! 

(Gensidige hilsener idet han felges til døren og g&r.) 

Hovstad. 
Han kan bli' en ubetalelig nyttig mand 
for os. 

Aslaksen. 
Ja, så længe han bare vil holde sig til dette 
her med badeanstalten. Men går han videre, så 
er det ikke rådeligt at slå følge med ham. 

Hovstad. 
Hm, det kommer nu alt an på — 

Billing. 
De er da også så forbandet ræd, Aslaksen. 

Aslaksen. 
Ræd? Ja, når det gælder de lokale magt- 
havere, så er jeg ræd, herr Billing; det er noget, 
jeg har lært i erfaringens skole, skal jeg sige 
Dem. Men sæt mig op i den store politik, lige- 
over for regeringen selv, og se så, om jeg 
er ræd. 

Billing. 
Nej visst er De ikke, nej; men det er jo 
netop modsigelsen hos Dem. 

Aslaksen. 
Jeg er *en mand med samvittighed, det er 

sagen. Ryger en løs på regeringen, så gør en 
ikke samfundet nogen skade, ialfald ; for de mænd 
bryr sig ikke om det, ser De; — de blir stående 
ligegodt, de. Men de lokale myndighederne, 
de kan kastes, og så kan en kanske fa ukyndig- 
heden ved roret, til ubodelig skade både for hus- 
ejere og andre. 

Hovstad. 
Men borgeropdragelsen gennem selvstyret da, 
— tænker De ikke på den? 

Aslaksen. 
Når en mand har fåt noget mellem hænderne, 
som skal skøttes, så kan en ikke tænke på al- 
ting, herr Hovstad. 

Hovstad. 
Da gid jeg aldrig må få noget mellem hæn- 
derne ! 

Billing. 
Hør, — hør! 

Aslaksen 

(smiler). 

Hm. (peger mod pulten.) På den redaktør-kråk- 
ken der har stiftamtmand Stensgård siddet før 
Dem. 

Billing 

(spytter). 

Tvi! Slig en overløber. • 

Hovstad. 
Jeg er ingen slingringsmand — og blir det 
heller aldrig. 

Aslaksen. 
En politiker skal ikke forsværge nogen ting 
i verden, herr Hovstad. Og De, herr Billing, 
skulde også ta' et rev eller to i sejlet nu om 
dagene, synes jeg; for De søger jo sekretær- 
posten i magistraten. 

Billing. 
Jeg-! 

Hovstad. 
Gør De, Billing! 

Billing. 
Nå ja, — De kan da for fanden skønne, at 
det bare er for at ærgre de velvise herrerne. 

Aslaksen. 
Ja, mig kommer det jo sletikke ved. Men 
når jeg sigtes for fejghed og for modsigelser i 
min holdning, så er det det, jeg vil ha' betonet: 
bogtrykker Aslaksens politiske fortid ligger åberi 
for alle og enhver. Jeg har ikke undergåt anden 
forandring, end at jeg er ble^t mere mådeholden, 
ser De. Mit hjerte er fremdeles hos folket; men 
jeg nægter ikke for, at min forstand hælder 
noget over til magthaverne, — ja, til de lo- 
kale da. 

(han g&r ind i trykkeriet.) 

7" 

Billing. 
Skulde vi ikke se at bli' af med ham, Hov- 
stad? 

Hovstad. 
Kender De nogen anden, som vil stå i for- 
skud både for papir og trykningsomkostninger? 

Billing. 
Det er forbandet, at vi ikke skal ha' den 
fornødne driftskapital. 

Hovstad 

(sætter sig ved pulten). 

Ja, havde vi bare den, så — 

Billing. 
End om De henvendte Dem til doktor 
Stockmann? 

Hovstad 

(blader i papirerne). 

o 

A, hvad kan det nytte? Han ejer jo ingen- 
ting. 

Billing. 
Nej; men han har en god mand i bag- 
hånden, gamle Morten Kiil, — « grævlingen », 
som de kalder ham. 

Hovstad 

(skrivende). 

Ved De da så sikkert, at han ejer noget? 

Billing. 
Ja, gud døde mig, gør han da vel det! Og 
en del af det må da vel tilfalde Stockmanns 
familje. Han må da vel tænke på at udstyre — 
børnene ialfald. 

Hovstad 

(vender sig halvt om). 

Bygger De på det? 

Billing. 

^YSS^^^ ]^S ^YSS^^ naturligvis ikke på 
nogenting. 

Hovstad. 
Det gør De ret i. Og denne posten i magi- 
straten skulde De nu sletikke bygge på; for jeg 
kan forsikre Dem, — De får den ikke. 

Billing. 
Nej, tror De ikke jeg ved det meget godt? 
Men det er mig netop kært, at jeg ikke får den. 
En sådan tilsidesættelse ildner ens stridsmod; — 
en får ligesom en tilførsel af frisk galde, og det 
kan vel behøves i en ravnekrog som her, hvor 
der så sjelden sker noget rigtig æggende. 

Hovstad 

(som skriver). 

ja; a ja. 

Billing. 
Nå, — de skal snart få høre fra migl — 

Nu går jeg ind og skriver opråbet til husejer- 
foreningen. 

(han går ind i værelset til hejre.) 



Hovstad 

(sidder ved pulten, tygger på penneskaftet og siger langsomt): 

Hm, — ja så da. — (det banker.) Kom ind ! 

(Petra kommer gennem døren til venstre i baggranden.) 

Hovstad 

(rejser sig). 

Nej, er det Dem? Kommer De her? 

Petra. 
Ja, De må undskylde — 

Hovstad 

(rykker en lænestol frem). 

Vil De ikke sætte Dem ned? 

Petra. 
Nej tak; jeg går straks igen. 

Hovstad. 
Er det kanske noget fra Deres far, som — ? 

Petra. 

Nej, det er fra mig selv. (tar en bog op af kåbe- 

lommen.) Her er den engelske fortælling. 

Hovstad. 
\ Hvorfor gir De den tilbage? 

Petra. 
Jo, for jeg vil ikke oversætte den. 

Hovstad. 
Men De lovte mig da så visst — 

Petra. 
Ja, dengang havde jeg ikke læst den. Og 
De har da visst heller ikke læst den? 

Hovstad. 
Nej; De ved jo, jeg forstår ikke engelsk; 
men — 

Petra. 
Nej vel; derfor vilde jeg sige Dem, at De 
må se Dem om efter noget andet, (lægger bogen på 
bordet.) Denne her kan sletikke bruges i « Folke- 
budet ». 

Hovstad. 
Hvorfor ikke det? 

Petra. 
Fordi den står aldeles i strid med Deres 
egne meninger. 

Hovstad. 
Nå, for den sags skyld — 

Petra. 
De forstår mig nok ikke. Den handler om, 
hvorledes en overnaturlig styrelse tar sig af de 

såkaldte gode mennesker her i verden og leder 
alting til det bedste for dem til slut, — og at 
alle de såkaldte onde mennesker får sin straf. 

Hovstad. 
Ja men det er jo bare bra', det. Det er jo 
netop sligt noget, folk vil ha'. 

Petra. 
Vil da De være den, som gir folk sligt noget ? 
Selv tror De jo ikke et ord af det. De ved jo 
meget godt, at det ikke går så til i virkeligheden. 

Hovstad. 
De har så fuldkommen ret; men en redaktør 
kan ikke altid handle, som han helst vilde. En 
får ofte bøje sig for folks mening i det mindre 
vigtige. Politiken er jo dog hovedsagen i livet 
— eller for et blad ialfald; og vil jeg få folk 
med mig på frigørelse og fremskridt, så må jeg 
ikke skræmme dem ifra mig. Når de finder en 
slig moralsk fortælling nedenunder i bladkælderen, 
så går de villigere med på det, vi trykker oven- 
for; — de blir ligesom mere trygge. 

Petra. • 
Fy; så lumsk går ikke De og stiller snarer 
for Deres læsere; De er ikke nogen ædderkop. 

Hovstad 

(smiler). 

Tak, fordi De tror så godt om mig. Nej, 

det er jo rigtignok også bare Billings tankegang 
og ikke min. 

Petra. 
Billings ! 

• 

Hovstad. 
Ja, ialfald snakked han så her en af dagene. 
Det er jo Billing, som er så hidsig på at få den 
fortællingen ind; jeg kender jo ikke bogen. 

Petra. 
Men hvor kan da Billing med sine frigjorte 
anskuelser — 1 

Hovstad. 
Å, Billing er mangfoldig, han. Nu søger 
han sekretærposten i magistraten også, hører jeg. 

Petra. 
Det tror jeg ikke, Hovstad. Hvor skulde 
han kunne bekvemme sig til sligt .^ 

Hovstad. 
Ja, det må De spørge ham om. 

Petra. 
Aldrig havde jeg da tænkt det om Billing. 

Hovstad 

(ser fastere på hende). 

Ikke? Kommer det Dem så rent uventet? 

Petra. 

o 

Ja. Eller kanske nej alligevel. A, jeg ved 
igrunden ikke — . 

. Hovstad. 
Vi avisskrivere duer ikke stort, frøken. 

Petra. 
Siger De virkelig det.^ 

Hovstad. 
En gang imellem tænker jeg det. 

Petra. 
Ja, under det vanlige hverdags-kævl; det kan 
jeg nok forstå. Men nu, da De har taget hånd 
i en stor sag — . 

Hovstad. 
Dette her med Deres far, mener De? 

Petra. 
Netop det, ja. Nu synes jeg,* De må føle 
Dem som en mand, der duer fremfor de fleste. 

Hovstad. 
Ja, idag føler jeg noget sligt. 

Petra. 
Ja, ikke sandt; gør De ikke det? Å, det er 
et herligt livskald. De har valgt. Således at bane 
vejen for miskendte sandheder og for nye modige 



I07 

synsmåder — ; ja bare det, at stå frygtløst frem 
og ta' ordet for en forurettet mand — 

Hovstad. 
Allerhelst når denne forurettede mand er — , 
hm, — jeg ved ikke rigtig, hvorledes jeg skal — 

Petra. 
Når han er så retskaffen og så grundærlig, 
mener De? 

Hovstad 

(sagtere). 

Allerhelst når han er Deres far, mente jeg. 

Petra 

(pludselig slået). 

Det? 

Hovstad. 
Ja, Petra, — frøken Petra. 

Petra. 
Er det det, som står for Dem, som det 
første og fremste? Ikke sagen, selv? Ikke sand- 
heden; ikke fars store varme hjertelag? 

Hovstad. 
Jo, — jo begribeligvis, det også. 

Petra. 
Nej tak-, nu forsnakked De Dem, Hovstad; 
og nu tror jeg aldrig mere på Dem i nogen ting. 

Hovstad. 
Kan De da ta' mig så ilde op, at det mest 
er for Deres skyld — ? 

Petra. 
Det, jeg er vred på Dem for, det er, at De 
ikke har været ærlig imod far. De har talt til 
ham, som om sandheden og samfundets vel lå 
Dem nærmest på sinde; De har narret både far 
og mig; De er ikke den mand, De gav Dem ud 
for. Og det tilgir jeg Dem aldrig — aldrig! 

Hovstad. 
Det skulde De ikke sige så hvast, frøken 
Petra; og allermindst nu. 

Petra. 
Hvorfor ikke ligeså godt nu? 

Hovstad. 
Fordi Deres far ikke kan undvære min 
hjælp. 

Petra 

(ser nedad ham). 

Er De en slig en også? Fy da! 

Hovstad. 
Nej, nej, jeg er ikke; det kom bare så ufor- 
varendes over mig; De skal ikke tro det. 

Petra. 
Jeg ved, hvad jeg skal tro. Farvel. 

Aslaksen 

(fra trykkeriet, hurtigt og hemmelighedsfuldt): 

^ Død Og plage, herr Hovstad — (ser Petra). 
Au, det var slemt — 

Petra. 
Der ligger altså bogen; De far gi' den til 
en anden. 

(går mod udgangsdoren.) 

Hovstad 

(følger efter). 

Men, frøken — 

Petra. 
Farvel. 

(hun g&r.) 

Aslaksen. 
Herr Hovstad, hør her! 

Hovstad. 
Nå, nå da; hvad er det så? 

Aslaksen. 
By fogden står ude i trykkeriet. 

Hovstad. 
By fogden, siger De? 

Aslaksen. 
Ja, han vil tale med Dem; han kom ind 
bagvejen, vilde ikke ses, kan De skønne. 

Hovstad. 
Hvad kan det være for noget? Nej vent, 
jeg skal selv — 

(han går til trykkerideren, &bner, hilser og byder byfogden 

komme ind.) 

Hovstad. 
Hold udkig, Aslaksen, så at ingen — 



Aslaksen. 
Forstår — 

(g&r ud i trykkeriet.) 

Byfogden. 
Herr Hovstad havde nok ikke ventet at se 
mig her. 

Hovstad. 
Nej, jeg havde egentlig ikke det. 

Byfogden 

(ser sig om). 

Her har De jo indrettet Dem ganske hyg- 
geligt; virkelig net. 

Hovstad. 

o" 

A — 

Byfogden. 
Og nu kommer jeg sådan uden videre og 
lægger beslag på Deres tid. 

Hovstad. 
Vær så god, herr byfogd; jeg er til tje- 

neste. Men må jeg ikke skille Dem af med — ? 

(lægger by fogdens hue og stok hen på en stol.) Og vil Sa ikke 

by fogden sidde ned? 

Byfogden 

(sætter sig ved bordet). 

Tak. 

(HoYStad sætter sig ligeledes ved bordet.) 

ByfogSen. 
Jeg har havt en — rigtig en stor fortræde- 
lighed idag, herr Hovstad. 

Hovstad. 
Så? Å ja; så mange gøremål, som byfogden 
har, så — , 

Byfogden. 
Dette her idag hidrører fra badelægen. 

Hovstad. 
Ja så; fra doktoren? 

Byfogden. 
Han har forfattet en slags forestilling til bade- 
bestyrelsen angående en del formentlige mangler 
ved badet. 

Hovstad. 
Nej, har han det? 

Byfogden. 
Ja, har han ikke sagt Dem — ? Jeg syntes, 
han fortalte — 

Hovstad. 
Å jo, det er sandt, han lod nogen ord 
falde — 

Aslaksen 

(fra trykkeriet). 

Jeg skulde nok ha' manuskriftet — 

Hovstad 

(ærgeriig). 

Hm; det ligger jo der på pulten. 

Aslaksen 

(finder det). 

Godt. 

Byfogden. 
Men se, der er jo netop — 

Aslaksen. 
Ja, det er doktorens opsats, herr byfogd. 

Hovstad. 
Nå, det er den. De taler om? 

Byfogden. 
Den selvsamme. Hvad synes De om den.^ 

Hovstad. 
Jeg er jo ikke fagmand, og jeg har bare 
læst den så flygtigt. 

Byfogden. 
Men De lar den dog trykke? 

Hovstad. 
En navngiven mand kan jeg ikke godt 
nægte — 

Aslaksen. 
Jeg har ingenting at sige i bladet, herr 
byfogd — 

Byfogden. 
Forstår sig. 

Aslaksen. 
Jeg bare trykker, hvad jeg får i hænderne. 

Byfogden. 
Ganske i sin orden. 

Aslaksen. 
Og derfor så må jeg — 

(går mod trykkeriet.) 

Byfogden. 
Nej bliv et øjeblik, herr Aslaksen. Med 
Deres tilladelse, herr Hovstad — 

Hovstad. 
Jeg ber, herr byfogd — 

Byfogden. 
De er en besindig og tænksom mand, herr 
Aslaksen. 

Aslaksen. 
Det glæder mig, at byfogden synes det. 

Henrik Ibsen: En folkefiende. 8 

Byfogden. 
Og en mand med indflydelse i vide kredse. 

Aslaksen. 
Det er nu mest iblandt småfolk, det. 

Byfogden. 
De små skatteydere er de talrigste — her 
som andetsteds. 

Aslaksen. 
Det er de rigtignok. 

Byfogden. 
Og jeg tviler ikke på, at De kender stem- 
ningen blandt de fleste af dem. Gør De ikke det? 

Aslaksen. 
Jo, det tør jeg nok sige, jeg gør, herr 
byfogd. 

Byfogden. 
Ja, — når der altså råder en så prisværdig 
offervillighed hos byens mindre bemidlede borgere, 



så • 








As 


laksen. 




Hvorledes det? 




% 


H< 
Offervillighed? 


Dvstad. 



Byfogden. 
Det er et smukt tegn på samfundsånd; et 

overmåde smukt tegn. Jeg havde nær sagt, jeg 
havde ikke ventet det. Men De kender jo stem- 
ningen grundigere end jeg. 

Aslaksen. 
Ja men, herr byfogd — 

Byfogden. 
Og det blir sandelig ikke noget ringe offer, 
byen kommer til at bringe. 

Hovstad. 
Byen? 

Aslaksen. 

♦ 

Men jeg skønner ikke — . Det er jo badet — ! 

Byfogden. 
Efter et foreløbigt overslag vil de forandringer, 
badelægen formener ønskelige, løbe op til et par 
hundrede tusend kroner. 

Aslaksen. 
Det er jo svære penge; men — 

Byfogden. 
Naturligvis blir det nødvendigt, at vi optar 
et kommunallån. 

Hovstad 

(rejser sig). 

Det er da vel aldrig meningen, at byen — } 

S* 

Aslaksen. 
Skulde det gå af bykassen ! Af småborgernes 
fattige lommer! 

Byfogden. 
Ja, ærede herr Aslaksen, hvor skulde mid- 
lerne ellers komme fra? 

Aslaksen. 
Det får de herrer sørge for, som ejer badet. 

Byfogden. 
Bade-ejerne ser sig ikke istand til at strække 
sig videre end sket er. 

Aslaksen. t 
Er det ganske sikkert, det, herr byfogd? 

Byfogden. 
Jeg har forvisset mig om det. Ønsker man 
altså disse omfattende forandringer, så får byen 
selv bekoste dem. 

Aslaksen. 
Men guds død og pine — om forladelse! — 
men dette her er jo en ganske anden sag, herr 
Hovstad ! 

Hovstad. 
Ja det er det rigtignok. 

Byfogden. 
Det fataleste er, at vi blir nødt til at lukke 
badet et par års tid. 

Hovstad. 
Lukke? Helt lukke! 

Aslaksen. 
I to år! 

Byfogden. 
Ja, så længe vil arbejdet vare — mindst. 

Aslaksen. 
Nej men død og plage, det står vi aldrig 
ud, herr byfogd! Hvad skal da vi husejere leve 
af imens? 

Byfogden. 
Det er desværre overmåde vanskeligt at svare 
på, herr Aslaksen. Men hvad vil De, vi skal 
gøre? Tror De vi får en eneste badegæst hid, 
når man går hen og bilder dem ind, at vandet 
er bedærvet, at vi lever på en pestgrund, at hele 
byen — 

Aslaksen. 
Og det er alt ihob bare en indbildning? 

Byfogden. 
Jeg har med min bedste vilje ikke kunnet 
overbevise mig om andet. 

Aslaksen. 
Ja men så er det da også rent uforsvarligt 
af doktor Stockmann — : ber om forladelse, herr 
byfogd, men — 

Byfogden. 
Det er en beklagelig sandhed, De der ud- 
taler, herr Aslaksen. Min bror har desværre 
altid været en fremfusende mand. 

Aslaksen. 
Og endda så vil De støtte ham i sligt noget, 
herr Hovstad! 

Hovstad. 
Men hvem kunde da også tænke sig, at — ? 

Byfogden. 
Jeg har affattet en kort redegørelse for sag- 
forholdet, således, som det fra et nøkternt syns- 
punkt bør opfattes; og derhos har jeg antydet, 
hvorledes de mulige ulemper bør kunne forventes 
afhjulpne på en for badekassen overkommelig 
måde. 

Hovstad. 
Har De den opsats hos Dem, herr byfogd? 

Byfogden 

(famler i lommen). 

Ja; jeg tog den med for det tilfælde, at De — 

Aslaksen 

(hurtigt). 

Død og plage, der er han! 

Byfogden. 
Hvem? Min bror? 

Hovstad. 
Hvor, — hvor! 

« 
, Aslaksen. 

Han går gennem trykkeriet. 

Byfogdén. 
Fatalt. Jeg vilde nødig støde sammen med 
ham her, og jeg havde endnu adskilligt at tale 
med Dem om. 

Hovstad 

(peger mod døren tilhøjre). 

Gå derind sålænge. 

Byfogdén. 

Men — ? 

Hovstad. 
De træffer bare Billing. 

Aslaksen. 
Fort, fort, herr byfogd; nu kommer han. 

Byfogdén. 
Ja, ja da; men se at få ham snart afsted 
igen. 

(han går ud gennem døren tilhøjre, som Aslaksen åbner og lukker 

for ham.) 

Hovstad. 
Giv Dem noget at bestille, Aslaksen. 

(han sætter sig og skriver. Aslaksen roder i en bunke aviser på 

en stol tilhøjre.) 



I20 



Doktor Stockmann 

(kommer fra trykkeriet). 

Her har De mig igen. 

(sætter hat og stok fra sigj 

Hovstad 

(skrivende). 

Allerede, herr doktor? Skynd Dem med det, 
vi talte om, Aslaksen. Tiden er svært knap for 
os idag. 

Doktor Stockmann 

(til Aslaksen). 

Ingen korrektur at få endnu, hører jeg. 

Aslaksen 

(uden at vende sig). 

Nej, hvor kunde da doktoren tænke det? 

Doktor Stockmann. 
Nej, nej; men jeg er utålmodig, kan De vel 
begribe. Jeg har ikke rist eller ro, før jeg ser 
det på tryk. 

Hovstad. 
Hm; det vil visst vare en god stund endnu. 
Tror De ikke det, Aslaksen? 

Aslaksen. 
Jo, jeg er næsten ræd for det. 

Doktor Stockmann. 
Godt, godt, mine kære venner; så kommer 

jeg igen; jeg kommer gerne to gange, om det 
behøves. En så stor sag, — hele byens vel- 
færd — ; dfet er minsæl ikke tid at lægge sig på 

ladsiden. (ril g&, men standser og kommer tilbage.) Nej 

hør, — der er endnu en ting, jeg må tale med 
Dem om. 

Hovstad. 
Undskyld; men kunde vi ikke en anden 
gang — ? 

Doktor Stockmann. 
Det er sagt i to ord. Det var bare det, 
ser De, — når man nu imorgen læser min op- 
sats i bladet og altså far vide, at jeg har gåt her 
hele vinteren i stilhed og virket for byens 
bedste — 

Hovstad. 
Ja men, herr doktor — 

Doktor Stockmann. 
Jeg ved, hvad De vil sige. De synes ikke, 
det var mere end min forbandede skyldighed, — 
simpel borgerpligt. Nej, naturligvis; det ved jeg 
lige så godt som De. Men mine medborgere, 
ser De — ; herregud, de velsignede mennesker, 
de holder jo så meget af mig. — 

Aslaksen. 
Ja, borgerne har holdt svært af Dem til 
denne dag, herr doktor. 

Doktor Stockmann. 
Ja, og just derfor er det jeg frygter, at — ; 
det er det, jeg vilde sige: når nu dette kommer 
til dem — nærmest til de ubemidlede klasser — 
som et manende opråb om for fremtiden at ta' 
byens sager i egen hånd — 

Hovstad 

(rejser sig). 

Hm, herr doktor, jeg vil ikke dølge for 
Dem — 

Doktor Stockmann. 
Aha, — kunde jeg ikke tænke der var noget 
igære! Men det vil jeg ikke vide af. Hvis man 
r og forbereder sig på noget sligt' — 



Hovstad. 
Hvilket da? 

Doktor Stockmann. 
Nå, på det ene eller det andet, — et fanetog 
eller en festmiddag eller en subskription til en 
hædersgave — eller hvad det nu kan være, så 
skal De love mig helligt og dyrt at fa det for- 
purret. Og De også, herr Aslaksen; hører 
De det! 

Hovstad. 
Om forladelse, herr doktor; vi kan lige så 
godt først som sidst sige Dem rene sandheden — 

(Fru Stockmann, i bat og kåbe. kommer ind gennem døren til- 

venstre i baggrunden.) 

Fru Stockmann 

(8er doktoren). 

Jo, ganske rigtig! 

Hovstad 

(gS,r hende imede). 

Nej se, kommer fruen også? 

Doktor Stockmann. 
Hvad fanden vil du her, Katrine? 

Fru Stockmann. 
Det kan du da vel tænke dig, hvad jeg vil. 

Hovstad. 
Skal De ikke sætte Dem? Eller kanske — 

) 
Fru Stockmann. 

Tak; bry' Dem ikke. Og De må ikke for- 
tryde på, at jeg kommer og henter Stockmann; 
for jeg er mor til tre børn, skal jeg sige Dem. 

Doktor Stockmann. 
Snak, snak; det ved vi jo så godt. 

Fru Stockmann. 
Nå, det lader såmænd ikke til, at du tænker 
stort på kone og børn idag; for ellers gik du 
vel ikke således hen og styrted os allesammen i 
ulykke. 

Doktor Stockmann. 
Men er du da rent gal, Katrine! Skal en 

mand med kone og børn ikke få lov til at for- 
kynde sandheden, — ikke få lov til at være en 
nyttig og virksom statsborger, — ikke få lov til 
at tjene den by, han lever i! 

Fru Stockmann. 
Alting med måde, Tomas! 

Aslaksen. 
Det siger jeg også. Mådehold i alting. 

Fru Stockmann. 
Og derfor gør De synd imod os, herr Hov- 
stad, når De lokker min mand bort fra hus og 
hjem og narrer ham ind i alt dette her. 

Hovstad. 
Jeg narrer såvisst ingen ind — 

Doktor Stockmann. 
Narreri Tror du, jeg lar mig narre! 

Fru Stockmann. 
Ja, det gør du. Jeg ved nok, du er den 
klogeste mand i byen; men du er så svært let 
at narre, Tomas, (tn Hovstad.) Og tænk bare på, 
at han mister sin post ved badet, dersom De 
trykker det, han har skrevet — 

Aslaksen. 
Hvad for noget! 

Hovstad. 
Ja men ved De hvad, fierr doktor — 

Doktor Stockmann 

(ler). 

Haha, lad dem bare prøve ^-! A nej, du, 
— de varer sig nok. For jeg har den kompakte 
majoritet bag mig, ser du! 

Fru Stockqiann. 

Ja, det er just ulykken, at du har sådant 
noget fælt bag dig. 

Doktor Stockmann. 

Sniksnak, Katrine; — gå hjem og tag dig 
af dit hus og lad mig ta' mig af samfundet. 
Hvor kan du. være så ræd, når jeg er så tryg 

og glad.^ (gnider hænderne og går op og ned.) Sandheden 

Og folket skal vinde slaget, det kan du bande 
på. Å, jeg ser hele den frisindede borgerstand 
fylke sig til en sejrende hær — ! (standser ved en stol.) 
Hvad — hvad fanden er det der for noget? 



Au da! 



Aslaksen 

(ser derhen). 

Hovstad 

(ligeså). 



Hm — 

Doktor Stockmann. 
Her ligger jo antoritetens toppunkt. 

(ban tAF byfogdens hae varligt i fingerspidsene og bolder den 

ivejret.) 

Fru Stockmann. 
Byfogdens hue! 

Doktor Stockmann. 
Og her er kommandostaven også. Hvordan 
i pokkers skind og ben — ? 



Hovstad. 



Nu vel da — 



Doktor Stockmann. 
Ah, jeg forstår! Han har været her for at 
besnakke Dem. Haha, der kom han til den 
rette! Og da han så fik øje på mig i trykkeriet — . 
(brister i latter.) Løb han, herr Aslaksen? 

Aslaksen 

(hurtigt). 

Ja-gu' løb han, herr doktor. 

Doktor Stockmann. 
Løb ifra både stokken og — . Sliddersladder; 
Peter løber ikke ifra nogenting. Men hvor fanden 
har I gjort af ham? Ah, — derinde naturligvis. 
Nu skal du få se, Katrine! 

Fru Stockmann. 
Tomas, — jeg ber dig — ! 

Aslaksen. 
Tag Dem ivare, herr doktor! 

Doktor Stockmann 

(har sat byfogdens hue p& hodet og taget hans stok ; derpi. gi.r han 
hen, sl&r døren op og hilser med hånden til hueskyggen). 

(By fogden kommerind, rød af vrede. Bag ham kommer Bil lin g.) 

Byfogden; 
Hvad skal de optøjer betyde? 

« 

Doktor Stockmann. 
Respekt, min gode Peter. Nu er det mig, 
som er autoriteten i byen. 

(han spadserer frem og tilbage.) 

V 

Fru Stockmann 

(næsten grædende). 

Nej men Tomas da! 

Byfogden 

(følger efter ham). 

Giv mig. min hue og min stok! 
Doktor Stockmann 

(som før). 

Er du politimester, så er jeg borgermester, 
— jeg er mester for hele byen, jeg, ser du! 

Byfogden. 
Læg huen fra dig, siger jeg. Husk på, det 
er en reglementeret uniformshuel 

Doktor Stockmann. 
Pyt; tror du den vågnende folkeløve lar sig 
skræmme af uniformshuer? Ja, for vi gør revolu- 
tion i byen imorgen, skal du vide. Du trued 
med at afsætte mig; men nu afsætter jeg dig, 
— afsætter dig fra alle dine tillidsposter — . 
Tror du ikke jeg kan det? Jo, du; jeg har 
de sejrende samfundsmagter med mig. Hovstad 
og Billing vil tordne i «Folkebudet», og bog- 
trykker Aslaksen rykker ud i spidsen for hele 
husejerforeningen — 

Aslaksen. 
Det gør jeg ikke, herr doktor. 

Doktor Stockmann. 
Jo visst gør De så — 

Byfogden. 
Aha; herr Hovstad vælger kanske alligevel 
at slutte sig til agitationen? 

Hovstad. 
Nej, herr byfogd. 

Aslaksen. 
Nej, herr Hovstad er ikke så gal, at han 
skulde gå hen og ødelægge både sig selv og 
bladet for en indbildnings skyld. 

Doktor Stockmann 

(ser sig om). 

Hvad skal dette her sige? 

Hovstad. 
De har fremstillet Deres sag i et falskt lys, 
herr doktor; og derfor så kan jeg ikke støtte den. 

Billing. 
Nej, efter det, herr byfogden var så artig 
at fortælle mig derinde, så — 

Doktor Stockmann. 
Falskt! Lad De mig om det. Bare tryk 
De min opsats; jeg skal nok være mand for at 
forsvare den. 

Hovstad. 
Jeg trykker den ikke. Jeg kan ikke og vil 
ikke og tør ikke trykke den. 

Doktor Stockmann. 
Tør De ikke? Hvad er det for snak? De 
er jo redaktør; og det er da vel redaktørerne, 
som regerer pressen, skulde jeg trol 

Aslaksen. 
Nej, det er abonnenterne, herr doktor. 

Byfogden. 
Heldigvis, ja. 

Aslaksen. 
Det er den offentlige mening, den oplyste 
almenhed, husejerne og alle de andre; dem er 
det, som regerer bladene. 

Henrik Ibsen: En folkefiende. 9 



I3Q 
Doktor Stockmann 

(fattet). 

* 

Og alle disse magter har jeg imod mig? 

Aslaksen. 
Ja, det har De. Det vilde være borger- 
skabets rene ruin, om Deres opsats blev trykt. 

Doktor Stockmann. 
Ja så. — 

Byfogden. 
Min hue og min stok! 

Doktor Stockmann 

(tar huen af of lægger den på bordet tilligemed stokken). 

Byfogden 

(tar begge dele til sig). 

Din borgermesterværdighed fik en brat ende. 

Doktor Stockmann. 
Enden er ikke endnu, (tii HoTiUd.) Det er 
altså aldeles umuligt at fa min opsats ind i 
'Folkebudet/'? 

Hovstad. 
Aldeles umuligt; også af hensyn til Deres 
familje. 

Fru Stockmann. 
Å, De skal såmænd sletikke bry* Dem om 
familjen, herr Hovstad. 

Byfogden 

(tar et papir op af lommen). 

Til vejledning for publikum vil det være 
tilstrækkeligt, når dette kommer ind; det er en 
autentisk forklaring. Vær så god. 

Hovstad 

(tar papiret). 

Godt; det skal bli' besørget indrykket. 

Doktor Stockmann. 
Men mit ikke. Man bilder sig ind, man 
kan tie mig og sandheden ihjæl! Men det går 
ikke så glat som I tror. Herr Aslaksen, vil De 
straks ta' mit manuskript og trykke det som 
flyveblad — på min egen bekostning, — på mit 
forlag. Jeg vil ha' fire hundrede exemplarer; 
nej, fem— sex hundrede vil jeg ha\ 

Aslaksen. 
Ikke, om De så bød mig guld for det, tør 
jeg låne mit officin til sligt noget, herr doktor. 
Jeg tør det ikke for den offentlige menings skyld. 
De far det ikke trykt noget steds i hele byen. 

* 

Doktor Stockmann. 
Så giv mig det igen* 

Hovstad 

(rækker ham manuskriptet). 

Vær så god. 

9* 

Doktor Stockmann 

(henter hat og stok). 

Ud skal det nu alligevel. Jeg vil læse det 
op i en stor folkeforsamling; alle mine med- 
borgere skal få høre sandhedens røst! 

Byfogden. 
Ingen forening i hele byen låner dig lokale 
til sådant brug. 

Aslaksen. 
Ikke en eneste en; det ved jeg så visst. 

Billing. 
Nej, gud døde mig, om de gør! 

Fru Stockmann. 
Det vilde dog være altfor skammeligt! Men 
hvorfor står de da således imod dig, alle mand? 

Doktor Stockmann 

(arrig). 

Jo, det skal jeg sige dig. Det er fordi at 
her i byen er alle mand kærringer — ligesom 
du ; alle tænker de bare på familjen og ikke på 
samfundet. 

Fru Stockmann 

(griber ham i armen). 

Så skal jeg vise dem en — en kærring, 
som kan være mand — for engangs skyld. For 
nu holder jeg med dig, Tomas! 



113 

Doktor Stockmann. 
Det var bra' sagt, Katrine. Og ud skal det, 
min sæl og salighed! Kan jeg ikke få lejet 
noget lokale , så hyrer jeg en tambur til at gå 
igennem byen med mig, og så læser jeg det op 
på alle gadehjørnerne. 

Byfogden. 
Så topmålt gal er du da vel ikke! 

Doktor Stockmann. 
Jo, jeg er! 

Aslaksen. 
De får ikke en eneste mand i hele byen til 
at gå med Dem. 

Billing. 
Nej, gud døde mig, om De får! 

Fru Stockmann. 
Bare ikke gi dig, Tomas. Jeg skal be' 
gutterne gå med dig. 

Doktor Stockmann. 
Det er et ypperligt indfald! 

Fru Stockmann. 
Morten gør det så gerne; og Ejlif, han går 
nok med, han også. 

Doktor Stockmann. 
Ja, og så Petra da! Og du selv, Katrine! 



Fru Stockmann. 
Nej, nej, ikke jeg selv; men jeg skal stå i 
vinduet og se på dig; det skal jeg gøre. 

Doktor Stockmann 

(slår armene om hende og kysser hende). 

Tak for det! Jo, nu skal vi prøve en dyst, 
I gode herrer! Jeg vil dog se, om usseldommen 
har magt til at binde munden på den patriot, 
som vil renske samfundet! 

(han og fruen går ud gennem døren tilvenstre i baggrunden.) 

Byfogden 

(ryster betænkelig p& bodet). 

Nu har han gjort hende gal også. 



FJERDE AKT. 



(En stor gammeldags sal i skibskaptejn Horsters hus. En åben 
fløjdør i baggrunden fører til et forværelse. På den venstre langvæg 
er tre vinduer; midt på. den modsatte væg er hensat en forhøjning 
og p& denne et lidet bord med to lys, vandkaraffel, et glas og en 
klokke. Salen er forøvrigt oplyst med lampetter mellem vinduerne. 
Til venstre i forgrunden står et bord med lys på og en stol. For- 
rest tilhøjre er en der og ved denne et par stole.) 

(Stor forsamling af byens borgere af alle stænder. Enkelte 
kvinder og nogle skolegutter ses blandt mængden. Flere og 
flere mennesker strømmer efterhånden ind fra baggrunden, så at 
salen fyldes.) 

En borger 

(til en anden, som han støder på). 

Er du også her ikveld, Lamstad? 

Den tiltalte. 
Jeg er med ved alle folkemøder, jeg. 

En hosstående. 
De har da vel ta't pibe med, ved jeg? 

Den anden borger. 
Jagu' har jeg da det. Har ikke De? 

Den tredje. 
Jo da. Og skipper E vensen vilde ta' med 
sig en svær diger lur, sa' han. 

Den anden borger. 
Han er god, Evensen. 

(Latter i klyngen.) 

En fjerde borger 

(kommer til). 

Hør, sig mig, hvad er det for noget, som 
skal gå for sig her ikveld? 

Den anden borger. 
Det er jo doktor Stockmann, som vil holde 
et foredrag imod by fogden. 

Den nykomne. 
Men byfogden er jo hans bror. 

Den første borger. 
Det er det samme; doktor Stockmann er 
ikke ræd, han. 

Den tredje borger. 
Men han har jo uret; det stod i « Folke- 
budet ». 

Den anden borger. 
Ja, han må visst ha* uret dennegang; for de 
vilde ikke låne ham sal hverken i husejerforeningen 
eller i borgerklubben. 

Den første borger. 
Ikke engang badesalen kunde han fa overladt. 

Den anden. 
Nej, det kan du vel vide. 

En mand 

(i en anden klynge). 

Hvem skal en nu holde med i denne her 
sagen, De? 

En anden mand 

(sammesteds). 

Bare pas på bogtrykker Aslaksen, og gør, 
som han gør. 

Billing 

(med en mappe under armen, baner sig vej gennem mængden). 

Om forladelse, mine herrer! Måtte jeg kanske 
få slippe frem? Jeg skal referere for « Folke- 
budet ». Tusend takl 

(han sætter sig ved bordet tilvenstre.) 

En arbejder. 
Hvem var han der? 

En anden arbejder. 

Kender du ikke han da? Det er jo den 
Billingen, som går for Aslaksens avis. 

(Skibskaptejn Horster fører fru Stookmann og Petra ind 
gennem deren tilhejre i forgrunden. Ejlif og Morten følger 
med dem.) 



Horster. 
Her havde jeg tænkt familjen kunde sidde; 
en slipper så nemt ud her, om der skulde komme 
noget på. 

Fru Stockmann. 
Tror De da her blir allarm? 

Horster. 
En kan aldrig vide — ; mellem så mange 
mennesker — . Men sæt De Dem ganske rolig. 

Fru Stockmann 

(sætter sig). 

Hvor det var snildt af Dem, at De tilbød 
Stockmann salen. 

Horster. 
Når ingen anden vilde, så — 

Petra, 

(som også har sat sig). 

Og modigt var det også, Horster. 

Horster. 
Å, der skulde nu ikke så stort mod til det, 
synes jeg. 

(Redaktør Hovstad og bogtrykker Aslaksen kommer sam- 
tidigt men hver for sig fremover gennem mængden.) 

Aslaksen 

(g&r hen til Horster). 

Er ikke doktoren kommet endnu? 

Horster. 
Han venter derinde. 

(Bevægelse oppe ved døren i baggrunden.) 

Hovstad 

(til Billing). 

Der har vi byfogden. Ser De! 

Billing. 
Ja, gud døde mig, møder han ikke frem 
alligevel 1 

(Byfogd Stockmann baner sig med lempe vej mellem de 
forsamlede, hilser bøfligt og stiller sig ved væggen tilvenstre. Lidt 
efter Rommer doktor Stockmann ind gennem døren tilhøjre i 
forsranden. Han er sortklædt, i frakke, med hvidt halstørklæde. 
Enkelte klapper usikkert, men mødes af en dæmpet hyssen. Det 
blir stille.) 

Doktor Stockmann 

(halvhøjt). 

Hvorledes har du det, Katrine? 

Fru Stockmann. 
Jo, jeg har det godt. (sagtere.) Bliv nu endelig 
ikke hidsig, Tomas. 

Doktor Stockmann. 
Å, jeg ved nok at styre mig, du. (ser på sit uhr, 
stiger op på forhøjningen og bukker.) Klokken er et kvarter 
over, — og så vil jeg da begynde — 

(tar sit manuskript frem.) 

Aslaksen. 
Først må der vel vælges en ordstyrer. 



I40 

Doktor Stockmann. 
Nej; det er sletikke nødvendigt. 

Nogle herrer 

(råber). 

Jo, jo! 

Byfogden. 
Jeg skulde også formene, at der bør vælges 
en dirigent. 

Doktor Stockmann. 
Men jeg har tillyst dette møde for at holde 
et foredrag, Peter! 

Byfogden. 
Badelægens foredrag turde muligens gi' an- 
ledning til divergerende opinionsytringer. 

Flere stemmer 

(fra mængden). 

En ordstyrer! En dirigent! 

Hovstad. 
Den almene borgervilje synes at kræve en 
ordstyrer. 

Doktor Stockmann 

(behersket). 

Nu godt Og vel; lad borgerviljen få sin 
vilje da. 

Aslaksen. 

Skulde ikke herr byfogden ville påtage sig 
det hverv? 

Tre herrer 

(klapper). 

Bravo I Bravo 1 

Byfogden. 
Af flere let forstålige grunde må jeg undslå 
mig. Men heldigvis har vi i vor midte en mand, 
som jeg tror alle kan akceptere. Jeg sigter til 
formanden i husejerforeningen, herr bogtrykker 
Aslaksen. 

Mange stemmer. 
Ja, ja! Aslaksen level Hurra for Aslaksen! 

Doktor Stockmann 

(tar sit manuskript og g&r ned fra forhøjningen). 

Aslaksen. 
Når mine medborgeres tillid kalder mig, så 
skal jeg ikke være uvillig — 

(U&ndklap og bifaldsråb. Aslaksen stiger op på forhøjningen.) 

Billing 

(skriver). 

Altså — «herr bogtrykker Aslaksen valgt 
med akklamation — » 

Aslaksen. 
Og da jeg nu står på denne plads, må jeg 
fa lov til at sige et par kortfattede ord. Jeg er 
en stilfærdig og fredsommelig mand, som holder 
på besindig moderation og på — og på moderat 
besindighed; det ved hver og en, som kender mig. 

Mange røster. 
Ja I Ja da, Aslaksen! 

Aslaksen. 
Jeg har i livets og erfaringens skole lært, at 
mådehold er den dyd, som båder en statsborger 
bedst — 

Byfogden. 
Hør! 

Aslaksen. 
— og at sindighed og mådehold er det, som 
samfundet er bedst tjent med også. Jeg skulde 
derfor henstille til den agtede medborger, som 
har kaldt mødet sammen, at han beflitter sig på 
at holde sig indenfor mådeholdets grænser. 

En mand 

(oppe ved døren). 

Mådeholdsforeningens skål 1 

En stemme. 
Fy for fan' dal 

Mange. ^ 

Hys, hys! 

Aslaksen. 
Ingen afbrydelser, mine herrer! — Er der 
nogen, som forlanger ordet? 

Byfogden. 
Herr dirigent! 

Aslaksen. 
Herr byfogd Stockmann har ordet. 

Byfogden. 
I betragtning af det nære slægtskabsforhold, 
jeg, som formentlig bekendt, står i til den fun- 
gerende badelæge, skulde jeg helst ønsket, ikke 
at ytre mig her iaften. Men min stilling til bade- 
anstalten og hensynet til byens allervigtigste 
interesser tvinger mig til at fremsætte et forslag. 
Jeg tør vel supponere, at ikke en eneste af de 
her tilstedeværende borgere finder det ønskeligt 
a^ upålidelige og overdrevne fremstillinger af badets 
og byens sanitære forholde spredes ud i videre 
kredse. 

Mange stemmer. 
Nej, nej, nej! Ikke det! Vi protesterer! 

Byfogden. 
Jeg vil derfor foreslå, at forsamlingen ikke 
tilsteder badelægen at oplæse eller foredrage sin 
fremstilling af sagen. 

Doktor Stockmann 

(opbrusende). 

Ikke tilsteder — ! Hvad for noget! 
Fru Stockmann 

(hoster). 

Hm — hml 

Doktor Stockmann 

(fatter sig). 

Nå; ikke tilsteder altså. 

Byfogden. 

Jeg har i min redegørelse i « Folkebudet :& 
gjort almenheden bekendt med de væsentligste 
fakta, så alle velsindede borgere med lethed kan 
opgøre sin dom. Man vil deraf se, at badelægens 
forslag, — foruden et mistillidsvotum imod stedets 
ledende mænd, — i grunden går ud på at på- 
byrde byens skattepligtige indvånere en ufornøden 
udgift af mindst hundrede tusend kroner. 

(Uvilje og nogle piber.) 

Aslaksen 

(ringer med klokken). 

Silentium, mine herrer! Jeg må få lov at 
støtte by fogdens forslag. Det er også min 
mening, at doktorens agitation har en bagtanke. 
Han taler om badet; men det er en revolution, 
han efterstræber; han vil lægge styrelsen over i 
andre hænder. Ingen tviler om doktorens . rede- 
lige hensigter; gud bevares, dem kan der ikke 
være to meninger om. Jeg er også en ven af 
folkeligt selvstyre, når det bare ikke falder for 
dyrt for skatteborgerne. Men det vilde bli' til- 
fældet her; og derfor så — ; nej guds død — 
med forlov — om jeg kan være med doktor 

Stockmann dennegang. En kan også købe guld 
for dyrt; det er nu min mening. 

(Livlig tilslutning fra alle sider.) 

Hovstad. 
Også jeg føler mig opfordret til at gøre 
rede for min stilling. Doktor Stockmanns agita- 
tion lod til at vinde adskillig stemning for sig i 
førstningen, og jeg støtted den så upartisk jeg 
kunde. Men så kom vi undervejr med, at vi 
havde ladt os vildlede af en falsk fremstilling — 

Doktor Stockmann. 
Falsk — ! 

Hovstad. 
En mindre pålidelig fremstilling da. By- 
fogdens redegørelse har påvist det. Jeg håber, 
ingen her på stedet mistænker mit liberale sinde- 
lag; « Folkebudets » holdning i de store politiske 
spørsmål er vel kendt af enhver. Men jeg har 
af erfarne og sindige mænd lært, at i rent lokale 
sager bør et blad gå frem med en viss var- 
somhed. 

Aslaksen. 
Fuldkommen enig med taleren. 

Hovstad. 
Og i den foreliggende sag er det nu aldeles 
utvilsomt, at doktor Stockmann har den almene 
vilje imod sig. Men hvad er en redaktørs første 

Henrik Ibsen: En folkefiende. lo 

og fornemste skyldighed, mine herrer? Er det 
ikke at virke i overensstemmelse med sine læsere? 
Har han ikke fat ligesom et stiltiende mandat 
til ihærdigt og ufortrødent at fremme sine 
meningsfællers velfærd? Eller skulde jeg kanske 
ta' fejl i dette? 

Mange stemmer. 
Nej, nej, nej! Redaktør Hovstad har ret! 

Hovstad. 
Det har kostet mig en tung kamp at bryde 
med en mand, i hvis hus jeg i den senere tid 
har været en hyppig gæst, — en mand, som 
indtil denne dag har kunnet glæde sig ved sine 
medborgeres udelte velvilje, — en mand, hvis 
eneste — eller ialfald væsentligste fejl er, at han 
mere spør' sit hjerte end sit hode tilråds. 

Nogle spredte røster. 
Det er sandt! Hurra for doktor Stockmann! 

Hovstad. 
Men min pligt imod samfundet bød mig at 
bryde med ham. Og så er der et hensyn til, 
som driver mig til at bekæmpe ham og, om 
muligt, standse ham på den skæbnesvangre vej, 
han er slat ind på; det er hensynet til hans 
familje — 

Doktor Stockmann. 
Hold Dem til vandledningen og kloaken! 

Hovstad. 

— hensynet til hans ægtefælle og hans ufor- 
sørgede børn. 

Morten. 
Er det os, det, mor? 

Fru Stockmann. 
Hys! 

Aslaksen. 

Jeg vil altså sætte herr byfogdens forslag 
under afstemning. 

Doktor Stockmann. 

Behøves ikke! Ikveld agter jeg ikke at tale 
om alt det svinenet nede i badehuset. Nej; I 
skal få noget ganske andet at høre. 

Byfogden 

(halvhøjt). 

Hvad er nu det for noget igen? 
En drukken mand 

(oppe ved udgangsdøren). 

Jeg er skatteberettiget! Og derfor så er jeg 
meningsberettiget også! Og jeg har den fulde 
— faste — ubegribelige mening, at — 

Flere stemmer. 
Vær stille derborte! 

lO* 



148 

Andre. 
Han er drukken! Kast ham ud! 

(den drukne mand sættes udenfor.) 

Doktor Stockmann. 
Har jeg ordet? 

Aslaksen 

(ringer med klokken). 

Herr doktor Stockmann har ordet! 

Doktor Stockmann. 
Det skulde bare ha* været for nogen få dage 
siden, at man havde vovet et sligt forsøg, som 
her ikveld, på at målbinde mig! Som en løve 
skulde jeg da ha' værget om mine hellige 
menneskerettigheder! Men nu kan det være mig 
det samme ; for nu har ^eg større ting at udtale 
mig om. 

(Mængden trænger sig tættere sammen om ham. Morten Kiil 
kommer tilsyne mellem de omstående.) 

Doktor Stockmann 

(fortsætter). 

Jeg har tænkt og jeg har grublet meget i 
disse sidste dage, — grublet så mangfoldigt, så 
det tilslut begyndte ligesom at løbe surr i mit 
hode — 

Byfogden 

(hoster). 

Hm — ! 

Doktor Stockmann. 
— men så fik jeg rede i tingene; da øj ned 
jeg sammenhængen så grangiveligt. Og derfor 
står jeg her iaften. Jeg vil gøre store afsløringer, 
mine medborgere! Jeg vil meddele eder en op- 
dagelse af ganske anden rækkevidde, end den 
småting, at vor vandledning er forgiftet og at 
vort sundhedsbad ligger på en pestsvanger grund. 

Mange stemmer 

(skrigende). 

Ikke tal om badet! Vi vil ijcke høre det. 
Ingenting om det. 

Doktor Stockmann. 
Jeg har sagt, jeg vil tale om den store op- 
dagelse, jeg har gjort i disse sidste dage, — den 
opdagelse, at alle vore åndelige livskilder er for- 
giftede og at hele vort borgersamfund hviler på 
løgnens pestsvangre grund. 

Forbløffede røster 

(halvhøjt). 

Hvad er det han siger? 

Byfogden. 
En sådan insinuation — ! 

Aslaksen 

(med hånden p& klokken). 

Taleren opfordres til at moderere sig. 

Doktor Stockmann. 
Jeg har elsket min fødeby så højt, som 
nogen mand kan elske sine unge års hjemstavn. 
Jeg var ikke gammel, da jeg rejste herfra, og 
afstanden, savnet og erindringen kasted lige- 
som en øget glans både over stedet og over 
menneskene. 

(Nogle b&ndklap og bifaldsråb høres.) 

Doktor Stockmann. 
Så sad jeg i mange år inde i en forskrække- 
lig afkrog langt der nordpå. Når jeg kom 
sammen med nogen af de folk, som leved hist 
og her mellem stenrøsene, så syntes jeg mangen 
gang, det havde været tjenligere for de stakkers 
forkomne skabninger, om de havde fat en dyr- 
læge derop istedetfor en mand som jeg. 

(Mumlen i salen.) 

Billing 

(lægger pennen). 

Nu har jeg da gud døde mig aldrig hørt — ! 

Hovstad. 
Dette er forhånelser imod en agtværdig 
almue! 

Doktor Stockmann. 
Bi bare lidt! — Jeg tror ikke nogen skal 
kunne sige mig på, at jeg glemte min fødeby 
deroppe. Jeg lå på æg ligesom en ærfugl; og 

<^ct, jeg ruged ud, — det var planen til bade- 
anstalten her. 

(Håndklap og indsigelser.) 

Doktor Stockmann. 
Og da så skæbnen endelig langt om længe 
føjed det så godt og velsignet for mig, at jeg 
kunde komme hjem igen, — ja, mine medbor- 
gere, da syntes jeg ikke jeg havde flere ønsker 
i verden. Jo, jeg havde det ønske, ivrigt, 
utrættelig, brændende at være virksom til hjem- 
mets og til almenhedens bedste. 

Byfogden 

(ser hen i luften). 

Måden er noget underlig — hm. 

Doktor Stockmann. 
Og så gik jeg her og svælged i forblindel- 
sens lykke. Men igår formiddag — nej, det var 
egentlig iforgårs aftes — da åbned sig mine 
åndelige øjne på vid væg, og det første, jeg fik 
syn på, det var autoriteternes umådelige dumhed — 

(Larm, råb og latter. Fru Stockmann hoster ivrigt.) 

Byfogden. 
Herr dirigent 1 

Aslaksen 

(ringer). 

I kraft af min myndighed — ! 

Doktor Stockmann. 
Det er småligt at hænge sig i et ord, herr 
Aslaksen! Jeg mener bare, at jeg kom undervejr 
med det umådelige svineri, som de ledende 
mænd havde gjort sig skyldige i dernede i badet. 
Ledende mænd kan jeg ikke udstå for min død; 
— jeg har fåt nok af den slags folk i mine dage. 
De er som gedebukker i en ung træplantning; 
de gør ugagn overalt; de står en fri mand ivejen, 
hvor han så snor og vender sig, — og jeg skulde 
helst se, vi kunde fa dem udryddet ligesom andre 
skadedyr — 

(Uro i salen.) 

Byfogden. 
Herr dirigent, kan sådanne ytringer passere? 

Aslaksen 

(med banden p& klokken). 

Herr doktor — ! 

Doktor Stockmann. 
Jeg begriber ikke, at jeg først nu har fåt et 
rigtig årvågent syn på de herrer; for jeg har 
dog næsten dagstøt havt et så ypperligt exemplar 
for øje her i byen, — min bror Peter, — sen i 
vendingen og sej g i fordomme — 

(Latter^ lann og piber. Fru Stockmann sidder og boster.) 

Aslaksen 

(ringer voldsomt). 

Den drukne mand 

(som er kommen ind igen). 

Er det mig De sigter til? Ja, for rigtignok 
heder jeg Pettersen; men nej så fan' hente mig — 

Vrede stemmer. 
Ud med den drukne mand! På døren med 
ham! 

(Manden kastes atter ud.) 

Byfogden. 
Hvem var den person? 

En nærstående. 
Kendte ham ikke, herr byfogd. 

En anden. 
Han er ikke her fra byen. 

En tredje. 
Det skal nok være en lasthandler borte 

fra — (resten uhørligt). 

Aslaksen. 
Manden var øjensynlig beruset af bajerøl. 
— Bliv ved, herr doktor ; men beflit Dem endelig 
på mådehold. 

Doktor Stockmann. 
Nu vel da, mine niedborgere; jeg skal ikke 
nærmere udtale mig om vore ledende mænd. 
Dersom nogen, af det, jeg nys har sagt, skulde 

indbilde sig, at jeg vil disse herrer tillivs her 
iaften, så tar han fejl, — ganske betydeligt fejl. 
For jeg nærer den velgørende fortrøstning, at 
efterliggerne , alle disse gamlinger fra en hen- 
døende tankeverden, de besørger så ypperligt sig 
selv taget afdage; der behøves ingen doktors 
hjælp til at påskynde deres dødelige afgang. Og 
det er heller ikke den slags folk, som er sam- 
fundets overhændigste fare; det er ikke dem, 
som er de virksomste til at forgifte vore åndelige 
livskilder og til at forpeste grunden under os; 
det er ikke dem, som er sandhedens og frihedens 
farligste fiender i vort samfund. 

Råb fra alle kanter. 
Hvem da? Hvem er det? Nævn dem! 

Doktor Stockmann. 

Ja, I kan lide på, at jeg skal nævne dem! 
For det er netop den store opdagelse, jeg har 
gjort igår. (hæver stemmen.) Sandhedens og fri- 
hedens farligste fiender iblandt os, det er den 
kompakte majoritet. Ja, den forbandede, kom- 
pakte, liberale majoritet, — d^n er det! Nu ved 
I det. 

(Um&delig larm i salen. Do fleste skriger, tramper og piber. 
Nogle ældre herrer veksler stj&lne øjekast og lader til at gotte sig. 
Fru Stockmann rejser sig ængstelig; Ejlif og Morten g&r 
truende hen til skolegutteme , der ger optejer. As lak sen ringer 
med klokken og formaner til ro. Hov stad og Billing taler 
begge, men kan ikke høres. Endelig blir der stilhed.) 

Aslaksen. 
Ordstyreren forventer, at taleren kalder sine 
ubesindige ytringer tilbage. 

Doktor Stockmann. 
Aldrig i verden, herr Aslaksen. Det er det 
store flertal i vort samfund, som berøver mig 
min frihed og som vil forbyde mig at udtale 
sandheden. 

Hovstad. 
Flertallet har altid retten på sin side. 

Billing. 
Og det har sandheden også; gud døde mig! 

Doktor Stockmann. 
Flertallet har aldrig retten på sin side. 
Aldrig, siger jeg! Det er en af disse samfunds- 
løgne, som en fri, tænkende mand må gøre oprør 
imod. Hvem er det, som udgør flertallet af be- 
boerne i et land? Er det de kloge folk, eller er 
det de dumme? Jeg tænker, vi får være enige 
om, at dumme mennesker er tilstede i en ganske 
forskrækkelig overvældende majoritet rundt om- 
kring på den hele vide jord. Men det kan da 
vel, for fanden, aldrig i evighed være ret, at de 
dumme skal herske over de kloge! 

(Larm og skrig.) 

Doktor Stockmann. 
Ja, ja; I kan nok overskrige mig; men I 

kan ikke modsige mig. Flertallet har magten 
— desværre — ; men retten har det ikke. Retten 
har jeg og de andre få, de enkelte. Minoriteten 
har altid retten. 

(Stor larm igen.) 

Hovstad. 
Haha; doktor Stockmann er altså biet aristo- 
krat siden iforgårs! 

Doktor Stockmann. 
Jeg har sagt, at jeg ikke gider spilde et ord 
på den lille, trangbrystede, stakåndede flok, som 
ligger agterud. Med dem har det pulserende liv 
ikke længer noget at bestille. Men jeg tænker 
på de få, de enkelte iblandt os, som har tilegnet 
sig alle de unge fremspirende sandheder. Disse 
mænd står ligesom ude mellem forposterne, så 
langt fremskudt, at den kompakte majoritet 
endnu ikke har rukket did, — og der kæmper 
de for sandheder, som endnu er for nybårne i 
bevidsthedens verden til at ha' fat noget flertal 
for sig. 

Hovstad. 
Nå, så er doktoren ble't revolutionsmand dal 

Doktor Stockmann. 
Ja, så pine død er jeg så, herr Hovstad! 
Jeg agter at gøre revolution imod den løgn, at 
flertallet sidder inde med sandheden. Hvad er 

det -for sandheder, som flertallet plejer flokke 
sig om? Det er de sandheder, som er så vidt 
tilårs, at de er på vejen til at bli' affældige. 
Men når en sandhed er ble't så gammel, så er 
den også på gode veje til at bli' en løgn , mine 
herrer. 

(Latter og udtryk af hån.) 

Doktor Stockmann. 

Ja ja, De kan tro mig, om De vil; men 
sandhederne er sletikke nogen sådanne sejglivede 
Metusalemmer, som folk bilder sig ind. En nor- 
malt bygget sandhed lever — lad mig sige — 
i regelen en 17 — 18, højst 20 år; sjelden længer. 
Men slige alderstegne sandheder er altid for- 
skrækkelig skindmagre. Og alligevel er det først 
da, at flertallet gir sig ifærd med dem og anbe- 
faler dem til samfundet som sund åndelig føde. 
Men der er ikke stor næringsværdi i den slags 
kost, kan jeg forsikre jer; og det må jeg som 
læge forstå. Alle disse flertals -sandheder er at 
ligne med fjorgammel spegemad; de er ligesom 
harske, ulne, grønsaltede skinker. Og deraf 
kommer al den moralske skørbug, som grasserer 
rundt om i samfundene. 

Aslaksen. 

Det forekommer mig, at den ærede taler 
skejer vel langt ud fra teksten. 

Byfogden. 
Jeg må i det væsentlige tiltræde dirigentens 
mening. 

Doktor Stockmann. 
Nej, men jeg tror du er rent gal, Peter! 
Jeg holder mig jo så tæt ind til teksten, som 
jeg kan. For det, jeg vil tale om, det er jo 
netop det, at massen, flertallet, denne fandens 
kompakte majoritet, — at det er den, siger jeg, 
som forgifter vore åndelige livskilder og forpester 
grunden under os. 

Hovstad. 
Og det gør folkets store frisindede flertal, 
fordi det er sindigt nok til bare at hylde de sikre 
og godkendte sandheder? 

Doktor Stockmann. 
Ak, min snille herr Hovstad, snak ikke om 
sikre sandheder! De sandheder, som massen og 
mængden godkender, det er de sandheder, som 
forpostfægterne holdt for sikre i vore bedste- 
fædres dage. Vi forpostfægtere, som lever nutil- 
dags, vi godkender dem ikke længer; og jeg tror 
sletikke, der er nogen anden sikker sandhed til, 
end den , at intet samfund kan leve et sundt liv 
på slige gamle margløse sandheder. 

Hovstad. 
Men istedetfor at stå her og tale sådan hen 
i det blå, så kunde det være morsomt at få 

høre, hvad det er for nogen gamle margløse 
sandheder, vi lever på. 

(Tilslutning fra flere kanter.) 

Doktor Stockmann. 

o 

A, jeg kunde regne op en hel hob af sligt 
noget styggetøj ; men for det første vil jeg holde 
mig til en godkendt. sandhed, som igrunden er 
en fæl løgn, men som alligevel både herr Hov- 
stad og « Folkebudet » og alle « Folkebudet »s til- 
hængere lever på. 

Hovstad. 
Og det er — ? 

Doktor Stockmann. 
Det er den lære, som I har taget i arv fra 
forfædrene og som I tankeløst forkynder både 
vidt og bredt, — den lære, at almuen, hoben, 
massen, er folkets kærne, — at den er folket 
selv, — at menigmand, at disse ukyndige og 
ufærdige i samfundet, har den samme ret til at 
fordømme og godkende, til at styre og råde, 
som de enkelte åndeligt fornemme personlig- 
heder. 

Billing. 
Nu har jeg da, gud døde mig — 

Hovstad 

(samtidigt, r&bcr). 

Borgere, læg mærke til dette her! 

Forbittrede stemmer. 

Hoho, er ikke vi folket? Er det bare de 
fornemme, som skal styre! 

En arbejder. 

Ud med den manden, som står og snak- 
ker så! 

Andre. 
Hiv ham på porten! 

En borger 

(skriger). 

Tud i luren, Evensen! 

(Vældige lurtoner høres ; piber og rasende larm i salen.) 

Doktor Stockmann 

(n&r støjen har lagt sig noget). 

Men så vær da rimelige! Kan I da ikke 
tåle at høre sandhedens røst for en gangs skyld? 
Jeg forlanger jo sletikke, at I allesammen straks 
på timen, skal være enige med mig. Men jeg 
havde jo rigtignok ventet, at herr Hovstad vilde 
gi' mig ret, når han bare fik summet sig lidt. 
Herr Hovstad gør jo fordring på at være fri- 
tænker — 

Studsende spørsmål 

(dæmpet). 

Fritænker, sa' han? Hvad? Er redaktør 
Hovstad fritænker? 

Hovstad 

(råber). 

Bevis det, doktor Stockmann! Når har jeg 
sagt det på tryk? 

Doktor Stockmann 

(tænker sig om). 

Nej, det har De død og plage ret i; — den 
frimodighed har De aldrig havt. Nå, jeg vil 
såmænd ikke sætte Dem i kattepine, herr Hovstad. 
Lad det være mig selv, som er fritænkeren da. 
For nu vil jeg af naturvidenskaben gøre det ind- 
lysende for jer allesammen, at « Folkebudet » trækker 
jer skammelig efter næsen, når det fortæller jer, 
at I, at almuen, at massen og mængden er fol- 
kets rette kerne. Det er bare en avisløgn, ser 
I! Almuen er ikke andet end det råstof, som 
folket skal gøre folk af. 

(Knurren, latter og uro i salen.) 

Doktor Stockmann. 

Ja, er det da ikke så det går til i hele den 
øvrige levende verden? Hvilken forskel er der 
ikke mellem en kultiveret og en ukultiveret dyre- 
familje? Se bare på en gemen bondehøne. Hvad 
kødværdi har slig en forkrøblet hønseskrot? Det 
er ikke stort, det! Og hvad er det for slags æg 
den lægger? En nogenlunde ordentlig kråke eller 
korp kan værpe omtrent ligeså gode æg. Men 
tag så for jer en kultiveret spansk eller japanesisk 

høne, eller tag en fornem fasan eller kalkun; — 
jo, da ser I nok forskellen! Og så vil jeg nævne 
hundene, som vi mennesker er så overmåde nær 
i slægt med. Tænk jer nu først en simpel almue- 
hund, — jeg vil sige, slig en ækkel, ragget, 
pøbelagtig køter, som bare render gadelangs og 
sviner husvæggene til. Og stil så køteren sammen 
med en puddelhund, som gennem flere slægtsled 
stammer fra et fornemt hus, hvor den har fåt 
fin føde og havt anledning til at høre harmoniske 
stemmer og musik. Tror I ikke, at kraniet hos 
puddelen er ganske anderledes udviklet end hos 
køteren? Jo, det kan I lide på! Det er slige 
kultiverte puddelhvalpe, som gøglerne afretter til 
at gøre de allerutroligste kunststykker. Sligt noget 
kan en gemen bondekøter aldrig lære, om den 
så stod på sit hode. 

(Larm og løjer høres rundt omkring.) 

En borger 

(råber). 

Vil De nu gøre os til hunde også? 

En anden mand. 
Vi er ikke dyr, herr doktor! 

Doktor Stockmann. 
Jo så min sæl og salighed er vi dyr, far! 
Vi er så gode dyr, allesammen, som nogen mand 
vil forlange. Men fornemme dyr findes der rig- 
tignok ikke mange af iblandt os. Å, der er en 

ganske forskrækkelig afstand mellem puddel- 
mennesker og køtermennesker. Og det er det 
løjerlige ved tingen, at redaktør Hovstad er ganske 
enig med mig, sålænge talen er om de firbenede 
dyr — 

Hovstad. 
Ja lad dem gå for dem de er. 

Doktor Stockmann. 

Ja vel; men såsnart jeg udvider loven til 
de tobenede, så stopper herr Hovstad op; så tør 
han ikke mene sine egne meninger længer, ikke 
tænke sine egne tanker tilende; så stiller han 
hele læren på hodet og forkynder i x< Folkebudet » , 
at bondehanen og gadekøteren — det er just 
de rigtige pragtexemplarer i menageriet. Men 
slig går det altid, så længe det almueagtige sidder 
i kroppen på en, og så længe en ikke har ar- 
bejdet sig ud til åndelig fornemhed. 

Hovstad. 

Jeg gør ikke fordring på nogen slags for- 
nemhed. Jeg stammer fra simple bønder; og jeg 
er stolt af, at jeg har min rod dybt nede i den 
almue, som her forhånes. 

Mange arbejdere. 

Hurra for Hovstad! Hurra, hurra! 

II* 

Doktor Stockmann. 
Den slags almue, som jeg taler om, den 
findes ikke dybt nede alene; den kryr og mylrer 
rundt omkring os, — lige op til samfundshøj- 
derne. Se bare på jeres egen pene, pyntelige 
byfogd! Min bror Peter er såmænd så god en 
almuesmand, som nogen, der går i to sko — 

(Latter og hyssen.) 

Byfogden. 

Jeg protesterer mod deslige personlige hen- 
visninger. 

Doktor Stockmann 

(uforstyrret). 

— Og det ef han ikke, fordi han, ligesom 
jeg, stammer ned fra en gammel, fæl sjørøver 
nede fra Pommern eller deromkring, — ja, for 
det gør vi — 

Byfogden. 
Absurde traditioner. Benægtesi 

Doktor Stockmann. 

— men han er det, fordi han tænker sine 
foresattes tanker og fordi han mener sine fore- 
sattes meninger. De folk, som det gør, de er 
åndelige almuesmænd; se, derfor er min stadselige 
bror Peter så forskrækkelig lidet fornem igrunden, 
— og følgelig også så lidet frisindet. 

Byfogden. 
Herr dirigent — I 

Hovstad. 
Så det er de fornemme, som er frisindede 
hertillands? Det var en ganske ny oplysning. 

(Latter i forsamlingen.) 

Doktor Stockmann. 
Ja, det hører også med til min nye opda- 
gelse. Og der hører også det med, at frisind 
er omtrent præcist det samme som moralitet. Og 
derfor så siger jeg, at det er rent uforsvarligt af 
« Folkebudet », når det dag ud og dag ind for- 
kynder den vranglære, at det er massen og 
mængden, den kompakte majoritet, som sidder 
inde med frisindet og moralen, — og at laster 
og fordærvelse og alskens åndeligt svineri, det 
er noget, som siver ud af kulturen, ligesom alle 
uhumskhederne siver ned til badet fra garverierne 
oppe i Mølledalenl 

(Larm og afbrydelser.) 

Doktor Stockmann 

(uforstyrret, ler i sin ivrighed). 

Og endda så kan dette samme « Folkebudet » 
præke om, at massen og mængden skal løftes op 
til højere livsvilkår! Men, i pokkers skind og 
ben, — dersom « Folkebudet »s lære holdt stik, 
så vilde jo det, at løfte massen, være akkurat 
det samme, som at vippe den lige lukt ind i for- 

dærvelseni Men heldigvis så er det bare en 
gammel arvtagen folkelogn, dette, at kulturen 
demoraliserer. Nej, det er fordummelsen, fattig- 
dommen, styghed over livsvilkårene, som forretter 
den fandens gerning! I et hus, hvor der ikke 
luftes og fejes gulv hver dag — ; min hustru 
Katrine påstår, at gulvet bør skylles også; men 
det kan der nu disputeres om; — nå, — i et 
sligt hus, siger jeg, dér mister folk inden en 
2 — 3 år evnen til at tænke og handle moralsk. 
Mangel på surstof afkræfter samvittigheden. Og 
det er nok svare knapt med surstoffet i mange, 
mange huse her i byen, lader det til, siden hele 
den kompakte majoritet kan være samvittighedsløs 
nok til at ville bygge byens opkomst på et 
hængedynd af løgn og bedrag. 

Aslaksen. 
En så grov beskyldning må ikke udslynges 
mod et helt borgersamfund. 

En herre. 
Jeg henstiller til dirigenten at ta' ordet fra 
taleren. 

Ivrige røster. 
Ja, ja! Det er rigtigt! Ta' ordet fra ham! 

Doktor Stockmann 

(opbrusende). 

Så skriger jeg sandheden ud på alle gade- 

hjørner! Jeg skriver i udenbys aviser! Hele 
landet skal få vide, hvorledes det her er fat! 

Hovstad. 

Det lader næsten til, at doktoren har til 
hensigt at ødelægge byen. 

Doktor Stockmann. 
Ja, så meget holder jeg af min fødeby, at 
jeg heller vil ødelægge den end se den blomstre 
op på en løgn. 

Aslaksen. 
Det er stærkt sagt. 

(Larm og piber. Fru Stookmaun hoster forgæves^ doktoren 

herer det ikke længer.) 

Hovstad 

(råber under larmen). 

Den mand må være en borgerfiende, som 
kan ville ødelægge et helt samfund! 

Doktor Stockmann 

(i stigende ophidselse). 

Der ligger ingen magt på, at et løgnagtigt 
samfund ødelægges! Det bør jævnesmed jorden, 
siger jeg! Udryddes som skadedyr bør de, alle 
de, som lever i løgnen! I forpester hele landet 
tilslut; I bringer det derhen, at hele landet for- 
tjener at lægges øde. Og kommer det så vidt, 
da siger jeg af mit fulde inderste hjerte: lad 

hele landet lægges øde; lad hele dette folk ud- 
ryddes ! 

En mand 

(i mænaden). 

Det er at snakke som en ren folkefiende! 

Billing. 
Der lød, gud døde mig, folkets røst! 

Hele mængden 

(skriger). 

Ja, ja, ja! Han er en folkefiende! Han 
hader sit land! Han hader hele folket! 

Aslaksen. 
Jeg er både som statsborger og som men- 
neske dybt rystet ved hvad jeg her har måttet 
høre på. Doktor Stockmann har afsløret sig på 
en måde, som jeg aldrig havde drømt om. Jeg 
må desværre tiltræde den mening, som nys blev 
udtalt af agtværdige borgere; og jeg holder for, 
at vi bør gi' denne mening udtryk i en resolution. 
Jeg foreslår følgende: <^^: Forsamlingen udtaler, at 
den anser badelægen, doktor Tomas Stockmann 
for en folkefiende >. 

(Stormende hurraråb og bifald. Mange slår kreds om doktoren 
og piber imod ham. Fru Stockmann og Petra har rejst sig. 
Morten og Ej li f slås med de andre skolegutter, som også har 
pebet. Nogle voksne skiller dem ad.) 

Doktor Stockmann 

(til piberne). 

o 

A I dårer, som I er, — jeg siger jer, at — 

Aslaksen 

(ringer). 

Doktoren har ikke ordet længer. En for- 
melig afstemning bør finde sted;;* men for at skåne 
personlige følelser bør det ske skriftligt og uden 
navn. Har De noget rent papir, herr Billing? 

Billing. 
Her er både blåt og hvidt papir — 

Aslaksen 

(stiger ned). 

Det er bra'; på den vis går det fbrtere. 
Klip istykker — ; se så, ja. (tu forsamlingen.) Blåt 
betyder nej ; hvidt betyder ja. Jeg vil selv gå 
omkring og samle stemmerne. 

(Byfogden forlader salen. Aslaksen og et par andre borgere 
går med papirstykkerne i hatte omkring i forsamlingen.) 

En herre 

(til Hovstad). 

Hvorledes er det fat med doktoren. De? 
Hvad skal en tænke om sligt? 

Hovstad. 
De ved jo, hvor fremfusende han er. 

En anden herre 

(til Billing). 

Hør; De vanker jo der i huset. Har De 
mærket om manden drikker? 



Billing. 
Jeg ved, gud døde mig, ikke hvad jeg skal 
sige. Toddyen er altid på bordet, når der kommer 
nogen. 

En tredje herre. 
Nej, jeg tror heller, han er forrykt iblandt. 

Den første herre. 
Ja, mon der ikke er nogen arvelig galskab 
i familjen? 

Billing. 
Det kan s' gu gerne være, det. 



En fjerde herre. ^ 



jc.n tjerde nerre. ^ 
Nej, det er bare pure ondskaben, er det; 
det er hævn over et eller andet. 

Billing. 
Han talte rigtignok en af dagene' om gage- 
tillæg; men det fik han da ikke. 



Alle herrerne 

(istemmer). 

Aha; da er det jo let at forstå! 
Den drukne mand 

(inde i mængden). 

Jeg vil ha en blå en, jeg! Og så vil jeg 
ha' en hvid en også! 

Råb. 
Der er den drukne mand igen ! Ud med ham 1 

Morten Kiil 

(nærmer sig doktoren). 

Nå, Stockmann, ser De nu, hvad der kommer 
ud af sligt noget abespil? 

Doktor Stockmann. 
Jeg har gjort min skyldighed. 

Morten Kiil. 
Hvad var det. De sa' om garverierne i 
Mølledalen ? 

Doktor Stockmann. 
Det hørte De jo; jeg sa', at det var fra dem 
alt griseriet kom. 

Morten Kiil. 
Fra mit garveri også? 

Doktor Stockmann. 
Desværre, Deres garveri er nok det aller- 
værste. 

Morten Kiil. 
Vil De sætte det på tryk i aviserne? 

Doktor Stockmann. 
Jeg stikker ingenting under stol. 

Morten Kiil. 
Det kan bli' Dem dyrt, det, Stockmann. 

(han g&r.) 

En fed herre 

(går hen til Horster, hilser ikke p& damerne). 

Nå, kaptejn, De låner altså Deres hus ud 
til folkefiender? 

Horster. 

Jeg tænker, jeg kan gøre med min ejendom, 
hvad jeg vil, herr grosserer. 

Grossereren. 
Så har De vel ikke noget imod, at jeg gør 
det samme med min. 

Horster. 
Hvad mener grossereren? 

Grossereren. 
Imorgen skal De høre fra mig. 

(han vender sig og går.) 

Petra. 
Var ikke det Deres reder, Horster? 

Horster. 
Jo, det var grosserer Vik. 

Aslaksen 

(med stemmesedlerne i hånden, stiger op på forhøjningen og ringer). 

Mine herrer, må jeg gøre Dem bekendt med 
udfaldet. Med alle stemmer imod én — 

En yngre herre. 
Den ene er den drukne mands 1 

Aslaksen. 
Med alle stemmer imod en beskænket mands 
har denne borgerforsamling erklæret badelægen, 
doktor Tomas Stockmann for en folkefiende. 
(råb ogr bifaidstegn.) Leve vort gamle hæderlige borger- 
samfund! (atter bifaidsråb.) Leve vor dygtige og 
virksomme byfogd, som så lojalt har undertrykt 
blodets røsti (hurra.) Mødet er hævet. 

(han stiirer ned.) 

Billing. 
Leve dirigenten! 

Hele mængden. 
Hurra for bogtrykker Aslaksen! 

Doktor Stockmann. 
Min hat og min frakke, Petra! Kaptejn, 
har De plads for passagerer til den nye verden? 

Horster. 
For Dem og Deres skal der skaffes plads, 
herr doktor. 

Doktor Stockmann 

(mens Petra hjælper ham frakken på). 

Godt. Kom, Katrine! Kom, gutter! 

(han tar sin hustru under armen.) 

Fru Stockmann 

(sagte). 

Snille Tomas, lad os gå bagvejen. 

Doktor Stockmann. 
Ingen bagveje, Katrine, (med hævet røst.) I skal 
få høre fra folkefienden, før han ryster støvet af 
sine fødder! Jeg er ikke så godslig som en viss 
person; jeg siger ikke: jeg tilgiver eder; thi I 
ved ikke, hvad I gør. 

Aslaksen 

(råber). 

Det er en bespottelig sammenligning, doktor 
Stockmann I 

Billing. 

Det er, gud dø . Sligt er drøjt at 

høre på for en alvorlig mand. 

En grov stemme. 
Og så truer han også! 

Ophidsende råb. 
Lad os slå ruderne ind hos ham ! Dyp ham 
i fjorden! 

En mand 

(i mængden). 

Blæs i luren, Evensen! Tud, tud! 

(Lnrtoner, piber og vilde skrig. Doktoren går med sine mod 
udgangen. Horster baner vej for dem.) 

Hele mængden 

(hyler efter de bortgående). 

Folkefiende ! Folkefiende 1 Folkefiende ! 

Billing, 

(idet han ordner sine notitser). 

Nej gud døde mig, om jeg vilde drikke toddy 
hos Stockmanns ikveld! 

(De forsamlede stimler mod udgangen^ larmen forplanter sig uden- 
for; fra gaden høres råbet: «Folkefiendel Folkefiende!*) 



FEMTE AKT. 



(Doktor Stockmanns arbejdsværelse. Boghylder og skabe med 
forskellige præparater langs væggene. I baggrunden er udgang til 
forstuen; i forgrunden tilvenstre dør til dagligstuen. P& ræggen 
tilhøjre er to vinduer, hvori alle ruderne er knuste. Midt i værelset 
står doktorens skrivebord, bedækket med bøger og papirer. Væ- 
relset er i uorden. Det er formiddag.) 

(Doktor Stockm an n, i slåbrok og tøfler og med kalot, står 
krumbøjet og rager med en paraply under et af skabene; tilsidst 
haler han en sten frem.) 

Doktor Stockmann 

(taler gennem den åbne dagligstuedør). 

Katrine, her fandt jeg en til. 
Fru Stockmann 

(inde i dagligstuen). 

Å, du finder visst en hel del endnu. 
Doktor Stockmann 

(lægger stenen hen til en hob andre på bordet). 

De Stenene skal jeg gemme som en helligdom. 
Ej Hf og Morten skal fa se på dem hver dag, og 
når de er biet voksne, skal de få dem i arv 
efter mig. (rager under en boghylde.) Har ikke — hvad 



fanden heder hun nu, — hun, tøsen, — har hun 
ikke været efter glasmesteren endnu? 

Fru Stockmann 

(kommer ind). 

Jo, men han svarte, han vidste ikke, om han 
kunde komme idag. 

Doktor Stockmann. 
Du skal gerne se, han tør ikke. 

Fru Stockmann. 
Nej, Randine trode også, han tør ikke for 
naboerne, (taler ind i dagligatuen.) Hvad er det du 

vil, Randine? Nå så. (g&r ind og kommer straks tilbage.) 

Her er et brev til dig, Tomas. 

Doktor Stockmann. 

Lad mig se. (åbner det og læser.) Ja så. 

Fru Stockmann. 
Hvem er det fra? 

Doktor Stockmann. 
Fra husværten. Han siger os op. 

Fru Stockmann. 
Er det virkelig sandt ? Han, som er så skik- 
kelig en mand — 

Doktor Stockmann 

(ser i brevet). 

Han tør ikke andet, siger han. Han gør 
det så nødig; men han tør ikke andet — for 
sine medborgeres sk>ld — af hensyn til den 
offentlige mening — er afhængig — tør ikke 
støde visse formående mænd for hodet — 

Fru Stockmann. 
Der kan du bare se, Tomas. 

Doktor Stockmann. 
Ja, ja, jeg ser det nok; de er fejge, alle- 
sammen, her i byen; intet menneske tør noget 
af hensyn til alle de andre mennesker, (slænger 
brevet p& bordet.) Men det kan jo være os det samme, 
Katrine. Nu rejser vi til den nye verden, og så — 

Fru Stockmann. 
Ja men, Tomas, er det rigtig vel betænkt, 
dette me^d at rejse? 

Doktor Stockmann. 
Skulde jeg kanske bli' her, hvor de har sat 
mig i gabestokken som en folkefiende, brænde- 
mærket mig, slat mine vinduer istykker! Og vil 
du se her, Katrine; de. har revet en flænge i 
mine sorte buxer også. 

Fru Stockmann. 
A nej da; og det er de bedste du har! 

Doktor Stockmann. 
En skulde aldrig ha' sine bedste buxer på, 
når en er ude og strider for frihed og sandhed. 
Ja, jeg bryr mig ikke så stort om buxerne, 
skønner du ; . for de kan du altid snurpe sammen 
for mig. Men det er det, at mobben og massen 
vover at gå mig ind på livet, som om de var 
mine ligemænd, — det er det, som jeg ikke 
kan fordøje for min død! 

Fru Stockmann. 
Ja, de har været svært grove imod dig her 
i byen, Tomas; men behøver vi da at rejse helt 
ud af landet for det? 

Doktor Stockmann. 
Tror du kanske ikke plebejerne er ligeså 
næsevise i de andre byer som her? Å jo, du, 
det blir nok omtrent hip som hap. Nå, skidt; 
lad køterne glæfse; det er ikke det værste; det 
værste er, at alle mennesker er parti-trælle hele 
landet udover. Ikke for det, — det er kanske 
ikke ligere i det fri vesten heller; der grasserer 
jo også den kompakte majoritet og den liberale 
offentlige mening og alt det andet djævelskab. 
Men forholdene er storslagne der, ser du ; de kan 
dræbe, men de sejgpiner ikke; de klyper ikke 
en fri sjæl med skruestikker ligesom herhjemme. 
Og i nødsfald så kan en jo holde sig undaf. 
(går henad gulvet.) Dersom jeg bare vidste, hvor der 

var en urskog eller en liden sydhavsø at få købt 
for en billig pris — 

Fru Stockmann. 
Ja men gutterne da, Tomas? 

Doktor Stockmann 

(standser). 

Hvor du er underlig, Katrine! Vilde du 
heller, at gutterne skulde vokse op i et sligt 
samfund som vort? Du så jo selv igåraftes, at 
halvparten af befolkningen er bindegal; og når 
den anden halvpart ikke har mistet forstanden, 
så er det, fordi de er fæhunde, som ikke har 
nogen forstand at miste. 

• 

Fru Stockmann. 
Nej men, snille Tomas, du er da også så 
uforsigtig i din mund. 

Doktor Stockmann. 
Nå! Er det kanske ikke sandt, hvad jeg 
siger? Vender de ikke op og ned på alle be- 
greber? Rører de ikke ret og uret sammen i 
én vælling? Kalder de ikke alt det for løgn, 
sorti jeg véd er sandhed? Men det aller rav- 
galeste er, at her går voksne liberale mennesker 
omkring i hobetal og indbilder både sig selv og 
andre, at de er frisindede! Skulde du ha' hørt 
sligt, Katrine! 

Fru Stockmann. ' 
Ja, ja, det er visst rent galt, men — 

(Petra kommer ind fra dafirligstuen.) 

Fru Stockmann. 
Er du alt kommen fra skolen nu? 

Petra. 
Ja; jeg er ble't opsagt. 

Fru Stockmann, 
Opsagt! 

Doktor Stockmann. 
Du også! 

Petra. 
Fru Busk sa' mig op; og så syntes jeg, det 
var bedst, jeg gik straks. 

Doktor Stockmann. 
Det gjorde du, min sæl, ret i! 

Fru Stockmann. 
Hvem skulde da tænkt, at' fru Busk var et 
så slet menneske! 

Petra. 
Å, mor, fru Busk er såmænd ikke slet; jeg 
så tydeligt, hvor ondt det gjorde hende. Men 
hun turde ikke andet, sa' hun; og så blev jeg 
opsagt. . 

Doktor Stockmann 

(ler off gnider hænderne). 

Hun turde ikke andet, hun, heller! Å, det 
er dejligt. 

Fru Stockmann. 
Å nej, efter de fæle spektakler igåraftes, så — 

Petra. 
Det var ikke det alene. Nu skal du bare 
høre, far! 

Doktor Stockmann. 
Nå da? 

Petra. 
Fru Busk viste mig ikke mindre end tre 
breve, som hun havde fåt imorges — 

Doktor Stockmann. 
Uden navn vel? 

Petra. 
Ja. 

Doktor Stockmann. 

Ja, for de tør ikke vove navnet, Katrine! 

^ Petra. 
Og i to af dem stod der, at en herre, som 
vanker her i huset, havde fortalt i klubben inat, 
at jeg havde sådanne overmåde frie meninger om 
forskellige ting — 

Doktor Stockmann. 
Og det nægted du da vel ikke for? . 



V 

Petra. 
Nej, det kan du jo vide. Fru Busk har selv 
så temmelig fri meninger, når vi er på tomands- 
hånd; men da nu dette var kommet ud om mig, 
så turde hun ikke beholde mig. 

Fru Stockmann, 
Og tænk, — det er en, som vanker her i 
huset 1 Der ser du, hvad du har for din gæst- 
frihed, Tomas. 

Doktor Stockmann. 
Sligt griseri vil vi ikke leve i længer. Pak 
ind så fort du kan, Katrine; lad os komme væk 
jo før jo heller. 

Fru Stockmann. 
Vær stille; jeg synes, der er nogen ude i 
gangen. Se efter, Petra. 

Petra 

(åbner døren). 

Å, er det Dem, kaptejn Horster? Vær så 
god og kom ind. 

Kaptejn Horster 

(fra forstuen). 

Goddag. Jeg syntes, jeg måtte indom og 
høre hvorledes det står til. 

Doktor Stockmann 

(ryster hans h&nd). 

Tak; det var rigtig snildt af Dem. 

Fru Stockmann. 
Og tak, fordi De hjalp os igennem, kaptejn 
Horster. 

Petra. 
Men hvorledes slap De så hjem igen? 

Horster. 
Å jo, det gik; jeg har jo så temmelige 
kræfter; og de folk er nu mest for at bruge 
munden. 

Doktor Stockmann. 
Ja, er det ikke mærkeligt, De, med denne 
svinagtige fejgheden? Kom, her skal jeg vise 
Dem noget! Se, her ligger alle stenene, som de 
hev ind til os. Se bare på dem! Der er, min 
sæl, ikke mere end to ordentlige, digre kampe - 
stene i hele haugen; resten er ikke andet end 
puksten, — rent småpluk. Og endda så stod 
de derude og skråled og svor på, at de vilde slå 
mig fordærvet ; men handling — handling — nej , 
det ser en ikke stort til her i byen! 

Horster. 
Det var nu også det bedste for Dem denne- 
gang, herr doktor. 

Doktor Stockmann. 
Visst var det så. Men det er ærgerligt 
alligevel; for kommer det engang til et alvorligt, 
landsvigtigt håndgemæng, så skal De se, den 

offentlige mening vil være for at ta' benene på 
nakken, og så sætter den kompakte majoritet 
tiiskogs som en saueflok, kaptejn Horster. Det 
er det, som er så sørgeligt at tænke på; det 
gør mig så inderlig ondt — . Nej, men for fanden, 
— igrunden så er det jo bare dumheder, dette 
her. Har de sagt, at jeg er en folkefiende, så 
lad mig være en folkefiende da. 

Fru Stockmann. 
Det blir du såmænd aldrig, Tomas. 

Doktor Stockmann. 
Det skal du sletikke bande på, Katrine. Et 
stygt ord kan virke som et knappenålsrisp i 
lungen. Og dette fordømte ord — \ jeg kan ikke 
bli' det kvit; det har sat sig fast her under hjerte- 
kulen; det ligger og graver og suger ligesom 
sure safter. Og det hjælper der ingen magnesia 
imod. 

Petra. 
Pyt; du skal bare le af dem, far. 

Horster. 
Folk kommer nok engang på andre tanker, 
herr doktor. 

Fru Stockmann. 
Ja, Tomas, det kan du være så sikker på, 
som du står her. 

Doktor Stockmann. 

Ja, kanske når det er forsent. Men så kan 

de ha* det så godtf Så kan de gå her i sit 

griseri og angre på, at de har drevet en patriot 

i landflygtighed. Når sejler De, kaptejn Horster. 

Horster. 
Hm, — det var egentlig det, jeg kom for 
at tale med Dem om — 

Doktor Stockmann. 
Nå, er der kommet noget i vej en med skibet? 

Horster. 
Nej; men det blir nok så, at jeg ikke 
går med. 

Petra. 
De er da vel ikke ble't opsagt? 

Horster 

(smiler). 

Jo, jeg er rigtignok det. " 

Petra. 
De også. 

Fru Stockmann. 
Der ser du bare, Tomas. 

Doktor Stockmann. 
Og det for sandhedens skyld! Å, dersom 
jeg havde kunnet tænkt mig noget sligt — ^ 

Horster. 

Det skal De ikke ta' Dem videre nær af; jeg 
finder nok en post hos et eller andet udenbys 
rederi. 

Doktor Stockmann. 

Og det er denne grosserer Vik, — en for- 
muende mand, uberoende af alle og enhver — ! 
Tvi, for fanden! 

Horster. 

Han er ellers ganske retsindig; og han sa' 
selv, han vilde gerne ha' beholdt mig, hvis han 
bare turde — 

Doktor Stockmann. 
Men han turde ikke? Nej, det forstår sig! 

Horster. 

Det er ikke så grejt, sa' han, når en hører 
til et parti — 

Doktor Stockmann. 

Det var et sandt ord af den hædersmand! 
Et parti, det er ligesom en kødkværn, det; det 
maler alle hodeme sammen til en grød; og der- 
for så blir de også grødhoder og kødhoder, alle 
ihob! 

Fru Stockmann. 
Nej, men Tomas da! 

Petra 

(til Hortter). 

Havde De bare ikke fulgt os hjem, så 
kanske ikke det var kommet så vidt. 

Horster. 
Jeg angrer ikke på det. 

Petra 

(rækker ham h&Dden). 

Tak for det! 

Horster 

(til doktoren). 

Og så var det det, jeg vilde sige, at når 
De endelig vil rejse, så har jeg tænkt på et 
andet råd — 

Doktor Stockmann. 
Det var bra'; bare vi kan komme fort 
afsted — 

Fru Stockmann. 
Hys; banked det ikke? 

Petra. 
Det er visst onkel. 

Doktor Stockni^ann. 
Aha! (råber.) Kom ind! 

Fru Stockmann. 
Snille Tomas, lov mig nu endelig — 

(Byfogd Stockmann kommer fra forstuen.) 

Byfogden 

(i døren). 

Å, du er optaget. Ja, så vil jeg heller — 

Doktor Stoakmann. 
Nej, nej-, kom du bare. 

Byfogden. 

Men jeg ønsked at tale med dig under 
fire øjne. 

Fru Stockmann. 

Vi skal gå ind i dagligstuen sålænge. 

• 

Horster. 

Og jeg vil komme igen siden. 

Doktor Stockmann. 

Nej, gå De ind med, kaptejn Horster; jeg 
miå få vide nærmere besked — 

Horster. 
Ja, ja, så venter jeg da. 

(Han følger fru Stockmann og Petra ind i dagligstuen.) 

Byfogden 

(siger intet men skotter mod vinduerne). 

Doktor Stockmann. 

Du finder kanske, her er vel luftigt idag? 
Sæt huen på. 

Byfogden. 
Tak, hvis jeg måtte det. (ger »å.) Jeg tror, 
jeg har forkølet mig igår; jeg stod og frøs — 

Doktor Stockmann. 
Så? Da syntes jeg s'gu det var varmt nok. 

Byfogden. 
Jeg beklager, at det ikke stod i min magt 
at forhindre disse natlige excesser. 

Doktor Stockmann. 
Har du ellers noget særdeles at sige mig? 

Byfogden 

(tager et stort brev frem). 

Jeg har dette aktstykke til dig fra bade- 
direktionen. 

Doktor Stockmann. 
Er jeg opsagt? 

Byfogden. 

Ja, fra dags dato. (lægger brevet på bordet.) Det 

gør os ondt; men — rent ud sagt — vi turde 
ikke andet for den almene opinions skyld. 

Doktor Stockmann 

(smiler). 

Turde ikke? Det ord har jeg hørt før idag. 

Byfogden. 
Jeg be'r, du vil gøre dig din stilling klar. 

Du må ikke for fremtiden regne på nogensomhelst 
praxis her i byen. 

Doktor Stockmann. 
Fanden ivold med praxisen! Men hvoraf 
ved du det så visst? 

Byfogden. 
Husejerforeningen har sat igang en liste, som 
bæres fra hus til hus. Alle velsindede borgere 
opfordres til ikke at benytte dig; og jeg tør inde- 
stå for, at ikke en eneste husfader vover at nægte 
sin underskrift; man tør det ikke, simpelt hen. 

Doktor Stockmann. 
Nej , nej ; det tviler jeg ikke på. Men 
hvad så? 

Byfogden. 
Hvis jeg måtte gi' dig et råd, så skulde det 
være det, at du fraflytted stedet for nogen tid — 

Doktor Stockmann. 
Ja, jeg tænker netop så småt på at fra- 
flytte stedet. 

Byfogden. 
Vel. Og når du så havde fåt sådan et halvt 
års tid til at betænke dig i, og du da efter moden 
overvejelse kunde bekvemme dig til i et par be- 
klagende ord at erkende din vildfarelse — 

Doktor Stockmann. 
Så kunde jeg kanske få min post igen, 
mener duf 

Byfogden. 
Kanske; sletikke ganske umuligt. 

Doktor Stockmann. 
Ja, men den offentlige mening da? I tør jo 
ikke for den offentlige menings skyld. 

Byfogden. 
Opinionen er en overmåde variabel ting. Og, 
oprigtig talt, det er os af særdeles vigtighed at 
fa en sådan indrømmelse fra din hånd. 

Doktor Stockmann. 
Ja, den slikker I jer nok om næsen efter! 
Men du husker da vel, for fanden, hvad jeg før 
har sagt dig om den slags rævekunster! 

Byfogden. 
Dengang var din position ganske anderledes 
favorabel; dengang turde du supponere, at du 
havde hele byen i ryggen — 

Doktor Stockmann. 
Ja, og nu får jeg føle, at jeg har hele byen 
på nakken — . (bruser op.) Men ikke, om jeg så 
havde selve fanden og hans oldemor på nakken — I 
Aldrig, — aldrig, siger jeg! 

Byfogden. 
En familjeforsørger tør ikke handle således, 
som du gør. Du tør det ikke, Tomas. 

Doktor Stockmann. 
Tør jeg ikke! Der er bare en eneste ting i 
verden, som en fri mand ikke tør; og ved du, 
hvad det er? 

Byfogden. 

Nej. 

Doktor Stockmann. 
Naturligvis; men jeg skal fortælle dig det. 
En fri mand tør ikke svine sig til som en lurv; 
han tør ikke bære sig ad slig, at han måtte spytte 
sig selv i øjnene I 

Byfogden. 
Dette her klinger jo overmåde plausibelt ; og 
dersom der ikke forelå en anden forklaringsgmnd 
for din halstarrighed — ; men det gør der jo 
rigtignok — 

Doktor Stockmann. 
Hvad mener du med det? 

Byfogden. 
Det forstår du visst meget godt. Men som 
din bror og som en besindig mand råder jeg dig 
til, ikke at bygge altfor trygt på forhåbninger 
og udsigter, som kanske så såre let kunde 
slå fejl. 

Henrik Ibsen: En folkefiende. 13 

Doktor Stockmann. 
Men hvad i alverden skal det sigte til? 

Byfogden. 
Vil du virkelig bilde mig ind, at du skulde 
være uvidende om de testamentariske disposi- 
tioner, som garvermester Kiil har truffet? 

Doktor Stockmann. 
Jeg ved, at den smule, han ejer, skal gå til 
en stiftelse for gamle trængende håndværksfolk. 
Men hvad kommer det mig ved? 

Byfogden. 
For det første er det nu ikke smuler, her 
er tale om. Garvermester Kiil er en temmelig 
formuende mand. 

Doktor Stockmann. 
Det har jeg aldrig havt en anelse om — ! 

Byfogden. 
Hm, — virkelig ikke? Du har altså heller 
ikke en anelse om, at en ikke ubetydelig del af 
hans formue skal tilfalde dine børn, således at 
du og din hustru skal nyde renterne for livstid. 
Har han ikke sagt dig det? 

Doktor Stockmann. 
Nej så min sæl om han har! Tvert imod; 
han har støt og stadig gåt og raset over, at han 



var så urimelig højt skatlagt. Men ved du da 
også dette her så ganske visst, Peter? 

Byfogden. 
Jeg har det fra en aldeles pålidelig kilde. 

Doktor Stockmann. 
Nej , herregud , så blir jo Katrine sikret, — 
og børnene også! Det må jeg da rigtignok for- 
tælle — (råber.) Katrine, Katrine! 

Byfogden 

(holder ham tilbage). 

Hys, sig ikke et ord endnu! 
Fru Stockmann 

(åbner døren). 

Hvad er der påfærde? 

Doktor Stockmann. 
Ingen ting, du; gå bare ind igen. 

(Fru Stockmann lukker.) 

Doktor Stockmann 

(driver om på gulrct). 

Sikret! Nej,, tænk, — de er sikret alle- 
sammen ! Og det for livstid ! Det er dog en vel- 
signet følelse at vide sig sikret! 

Byfogden. 
Ja, men det er netop det, du ikke er. 

13* 

Garvermester Kiil kan annullere testamentet hvad 
dag og time han vil. 

Doktor Stockmann. 
Men det gør hkn ikke, min gode Peter. 
Grævlingen er altfor kisteglad over, at jeg tar 
fat på dig og dine velvise venner. 

Byfogden 

(studser og ser forskende. p& ham). 

Aha, dette kaster lys over adskilligt. 

Doktor Stockmann. 
Hvilket adskilligt? 

Byfogden. 
Det hele har altså været en kombineret 
manøvre. Disse voldsomme, hensynsløse atten- 
tater, som du — i sandhedens pavn — har rettet 
mod stedets ledende mænd — 

Doktor Stockmann. 
Hvad de; hvad de? 

Byfogden. 
De var altså ikke andet, end et aftalt veder- 
lag for denne gamle hævnsyge Morten Kiils 
testamente. 

Doktor Stockmann 

(næsten m&Iløs). 

Peter, — du er da den fæleste plebejer, jeg 
har kendt alle mine levedage. 

Byfogden. 
Mellem os er det forbi. Din afsked er uigen- 
kaldelig; — for nu har vi våben imod dig. 

(han går.) 

Doktor Stockmann. 
Tvi, tvi, tvi! (råber.) Katrine! Gulvet skal 
skylles efter ham! Lad hende komme ind med 
en balje, hun — hun — hvad fanden — , hun, 
som altid er sodet om næsen — 

Fru Stockmann 

(i dagligstuedøren). 

Hys, hys da, Tomas! 

Petra 

(også i døren). 

Far , bedstefar er her og spør , om han- kan 
få tale med dig alene. 

Doktor Stockmann. 
Ja, visst kan han så. (ved døren.) Kom De, 
svigerfar. 

(Morten Kiil kommer ind. Doktoren lakker deren efter ham.) 

Doktor Stockmann. 
Nå, hvad er det så? Sæt Dem ned. 

Morten Kiil. 
Ikke sidde, (ser sig om.) Her ser pent ud hos 
Dem idag, Stockmann. 

Doktor Stockmann. 
Ja, synes De ikke det? 

Morten Kiil. 
Rigtig pent ser her ud; og frisk luft er her 
også; idag har De da nok ^ af det sure stoffet, 
som De snakked om igår. De må ha' en svært 
fin samvittighed idag, kan jeg tænke. 

Doktor Stockmann. 
Ja, det har jeg. 

Morten Kiil. 
Kan tænke mig det. (banker sig på brystet.) Men 
ved De, hvad det er for noget, jeg har her? 

Doktor Stockmann. 
Det er vel også en fin samvittighed, håber jeg. 

Morten Kiil. 
Pyt! Nej, det er noget, som er bedre end 



som så. 



(han tar en tyk tegnebog frem, åbner den og viser en del papirer.) 

Doktor Stockmann 

(ser forundret på ham). 

Aktier i badeanstalten? 

Morten Kiil. 
De var ikke vanskelige at fa idag. 

Doktor Stockmann. 
Og De har været ude og købt — ? 

Morten Kiil. 
Så mange, jeg havde penge til. 

Doktor Stockmann. 
Men, kære svigerfar, — så fortvilet, som det 
står til med badet nu — ! 

Morten Kiil. 
Hvis De bær' Dem ad som et fornuftigt 
mienneske, så far De nok badet på fode igen. 

Doktor Stockmann. 
Ja, De ser jo selv, jeg gør alt, hvad jeg 
kan; men — . Folk er jo gale her i byen! 

Morten Kiil. 
De sa' igår, at det værste griseriet kom fra 
mit garveri. Meu hvis om det var sandt, så måtte 
jo min . bedstefar , og min far før mig, og jeg 
selv i mangfoldige år ha' gåt og griset byen til, 
ligesom tre morderengler. Tror De, jeg lar den 
skam sidde på mig? 

Doktor Stockmann. 
Desværre, det blir De s' gu' nok nødt til. 

Morten Kiil. 
Nej tak. Jeg holder på mit gode navn og 
rygte. Folk kalder mig for « grævlingen » , har 
jeg hørt sige. En grævling, det er jo en slags 
gris, det; men det skal de aldrig i verden fa ret 
i. Jeg vil leve og dø som et rensligt menneske. 

Doktor Stockmann. 
Og hvorledes vil De bære Dem ad med det? 

Morten Kiil. 
De skal gøre mig ren, Stockmann. 

Doktor Stockmann. 
Jeg! 

Morten Kiil. 
Ved De, hvad det er for penge, jeg har 
købt disse her aktierne for? Nej, det kan De 
ikke vide; men nu skal jeg sige Dem det. Det 
er de penge, som Katrine og Petra og små- 
gutterne skal ha' efter mig. Ja, for jeg har nu 
lagt mig lidt tilbedste alligevel, ser De. 

Doktor Stockmann 

(bruser op). 

Og så går De hen og tar Katrines penge 
til sligt 1 

Morten Kiil. 
Ja, de pengene står nu i badet allesammen. 
Og nu vil jeg rigtig se, om De er så binde — 
pine — gal alligevel, Stockmann. Lar De endnu 
komme dyr og sligt stygt noget fra mit garveri, 
så er det akkurat det samme, som at skære 
brede remmer af Katrines hud, og af Petras også, 
og af smågutternes; men det gør ingen skikkelig 
husfar, — hvis han ikke er en gal mand da. 

Doktor Stockmann 

(som går op og ned). 

Ja, men jeg er en gal mand; jeg er en 
gal mand! 

Morten Kiil. 
Så rent ravruskende gal er De vel ikke, når 
det gælder kone og børn. 

Doktor Stockmann 

(standser foran ham). 

Hvorfor kunde De ikke talt med mig, før De 
gik hen og købte alt d^t kram! 

Morten Kiil. 
Det, som er gjort, det har bedst klem, det. 

Doktor Stbckmann 

(driver urolig omkring). 

Dersom jeg endda ikke var så viss i min 
•sag — 1 Men jeg er så inderlig overtydet om, at 
jeg har ret. 

Morten Kiil 

(vejer tegnebogen i h&nden). 

Holder De på med den galskaben, så er de 
ikke stort værd, disse her. 

(hnn stikker tegnebogen i lommen.) 

Doktor Stockmann. 
Men, for fanden, videnskaben måtte da vel 
også kunne finde på forebyggelsesmidler, synes 
jeg; et eller andet præservativ — 

Morten Kiil. 
Mener De noget til at dræbe dyrene med? 

Doktor Stockmann. 
Ja, eller til at gøre dem uskadelige. 

Morten Kiil. 
Kunde De ikke probere med noget rotte- 
krudt ? 

Doktor Stockmann. 
Å, snak, snak! — Men alle folk siger jo, 
at det bare er en indbildning. Kan det så ikke 
være en indbildning da! Lad dem ha' det så 
godt! Har ikke de uvidende tranghjertede køtere 
skældt mig ud for en folkefiende; — og så var 
de færdig at rive klæ'rne af kroppen på mig 
også! 

Morten Kiil. 
Og så alle ruderne, som de har slat istykker 
for Dem da! 

Doktor Stockmann. 
Ja, og så dette her med pligter imod fa- 
miljen! Det må jeg snakke med Katrine om; 
hun er så nøje inde i de sager. 

Morten Kiil. 
Det er bra'; lyd De bare en fornuftig 
kones råd. 



203 

Doktor Stockmann 

(farer imod ham). 

At De også kunde bære Dem så bagvendt 
ad! Sætte Katrines penge på spil; sætte mig i 
denne græsselige pinefulde vandel Når jeg ser 
på Dem, så er det, som jeg så fanden selv — ! 

Morten Kiil. 
Så er det bedst jeg går da. Men inden 
klokken to vil jeg ha' besked fra Dem. Ja eller 
nej. Blir det nej, så går aktierne til stiftelsen, 
— og det den dag idag. 

Doktor Stockmann, 
Og hvad far så Katrine? 

Morten Kiil. 
Ikke en snus. 

<Døren til forstuen blir åbnet. BedaktørHovstad og bog- 
trykker Aslaksen kommer tilsyne derude.) 

' Morten Kiil. 
Nej se de to dér? 

Doktor Stockmann 

(stirrer på dem). 

Hvad for noget! Vover De endnu at komme 
her ind til mig! 

Hovstad. 
Ja såmænd gør vi så. 

Aslaksen. 
Vi har noget at snakke med Dem om, 
ser De. . 

Morten Kiil 

(hvisker). 

Ja eller nej — inden klokken to. 

Aslaksen 

(med et øjekast til Hovstad). 

Aha! 

(Mojten Kiil går.) 

Doktor Stockmann. 
Nå, hvad er det så De vil mig? Gør 
det kort. 

Hovstad. 
Jeg kan godt begribe , at De har imod os 
for vor holdning under mødet igår — 

Doktor Stockmann. 
Og det kalder De holdning? Jo, det var en 
dejlig holdning! Jeg kalder det holdningsløst, 
kærringagtigt — . Fy for fanden! 

Hovstad. 
Kald det for hvad det så skal være; men 
vi kunde ikke andet. 

Doktor Stockmann. 
De turde vel ikke andet? Er det ikke så? 

Hovstad. 
Jo, om De så vil. 

Aslaksen. 
Men hvorfor lod De ikke et lidet ord falde 
i forvejen? Bare sligt et lidet vink til herr Hov- 
stad eller mig. 

r 

Doktor Stockmann. - 
Et vink? Om 'hvad? 

Aslaksen. 
Om det, som stak bagved. 

Doktor Stockmann. 
Jeg forstår Dem aldeles ikke. 

Aslaksen 

(nikker fortrolig). 

Å jo så gu' gør De så, doktor Stockmann. 

Hovstad. 
Det er da ikke noget at lægge dølgsmål på 
•længer nu. 

Doktor Stockmann 

(ser afvekslende på dem). 

Ja, men i pokkers skind og ben — 1 

Aslaksen. 
Må jeg spørge, — går ikke Deres svigerfar 
omkring i byen og køber op alle badeaktierne? 

Doktor Stockmann. 

Jo, han har været ude og købt badeaktier 
idag; men — f 

Aslaksen. 

Det havde været klogere, om De havde fåt 
en anden til at gøre det, — en, som ikke stod 
Dem fuldt så nær. 

Hovstad. 

Og så skulde De ikke ha' trådt op under 
navn. Der behøvte jo ingen at vide, at angrebet 
på badeanstalten kom fra Dem. De skulde ha' 
ta't mig med på råd, doktor Stockmann. 

Doktor Stockmann 

(ser frem for sig; et lys synes at gå op for ham og han siger som 

himmelfalden): 

Kan sligt være tænkeligt? Kan sligt noget 
gøres? 

Aslaksen 

Csmiler). 

Det viser sig jo, at det kan gøres. Men 
det bør helst gøres fint, skønner De. 

Hovstad. 

Og så bør der helst være flere med om det ; 
for det er jo altid så, at ansvaret mindsker for 
den enkelte, når han har andre med sig. 

Doktor Stockmann 

(fattet). 

Kort og godt, mine herrer, — hvad er det, 
De vil? 

Aslaksen. 
Det kan herr Hovstad bedst — 

Hovstad. 
Nej, sig De det, Aslaksen. 

Aslaksen. 
Nå ja, det er det, at nu, da vi ved, hvor- 
ledes det hele hænger sammen, så tror vi nok, 
at vi tør stille « Folkebudet » til Deres rådighed. 

Doktor Stockmann. 
Nu tør De det? Men den offentlige mening 
da? Frygter De ikke for, at der vil rejse sig en 
storm imod os? 

« 

Hovstad. 
Vi får se at ride stormen af. 

Aslaksen. 
Og så får doktoren se at være kvik i ven- 
dingen. Så fort Deres angreb har gjort sin 
nytte — 

Doktor Stockmann. 
Så fort min svigerfar og jeg har fåt aktierne 
ihænde for en billig pris, mener De — ? 

Hovstad. 
Det er vel nærmest videnskabelige hensyn, 
som driver Dem til at bli' den styrende ved 
badet. 

Doktor Stockmann. 
Forstår sig; det var af videnskabelige hensyn, 
at jeg fik han gamle grævlingen til at gå med 
på dette her. Og så flikker vi lidt på vand- 
ledningen og roder ' lidt op i stranden uden at 
det koster by kassen en halv krone. Tror De 
ikke, det går? Hvad? 

Hovstad. 
Jeg tænker det, — når De har « Folkebudet* 
med Dem. 

Aslaksen. 
I et frit samfund er pressen en magt, herr 
doktor. 

Doktor Stockmann. 
Ja vel; og det er jo den offentlige mening 
også; og De, herr Aslaksen, De tar da vel hus- 
ejerforeningen på Deres samvittighed? 

Aslaksen. 
Både husejerforeningen og mådeholdsven- 
neme. Vær tryg for det. 

Doktor Stockmann. 
Men, mine herrer — ; ja, jeg skammer mig 
ved at spørge om det; men, — hvad vederlag — ? 

Hovstad. 
Helst vilde vi jo hjælpe Dem for rent ingen- 
ting, kan De skønne. Men «Folkebudet* står 

m 

på svage fødder; det vil ikke rigtig gå; og at 
standse bladet nu, da her er så mangt at virke 
for i den store politik, det vilde jeg så inderlig 
nødig. 

Doktor Stockmann. 

Forstår sig; det måtte jo falde svært hårdt 

for en folkeven som De. (bruser ud.) Men jeg er 

en folkefiende, jeg! (farer om i værelset.) Hvor har 

jeg kæppen henne? Hvor fanden har jeg kæppen? 

Hovstad. 
Hvad skal det sige? 

Aslaksen. 
De vil da vel aldrig — ? 

Doktor Stockmann 

(standser). 

Og hvis jeg nu ikke gav Dem en eneste 
øre af allé mine aktier? Mynten sidder ikke løs 
hos os rige folk, må De huske på. 

Hovstad. 
Og De må huske på, at den sag med ak- 
tierne kan fremstilles på to måder. . 

Doktor Stockmann. 
Ja, det er De nok mand for; hvis jeg ikke 

Henrik Ibsen: En folkefiende. 14 

kommer « Folkebudet » til hjælp, så far De visst 
et fælt syn på den sagen; De gør vel jagt på 
mig, kan jeg tænke, — sætter efter mig, —^ 
prøver på at kværke mig, som hunden kværker 
haren ! 

Hovstad. 
Det er efter naturens lov; ethvert dyr vil 
livnære sig. 

Aslaksen. 
En far ta' føden, hvor en kan finde den, 
skønner De. 

Doktor Stockmann. 
Så se I kan finde jer noget ude i rendestenen; 
(farer om i værelset.) for nu skal det, pine død, vise 
sig, hvem der er det stærkeste dyr af os tre. 

(finder paraplyen og evinger den.) Hej, Se her — ! 

Hovstad. 
De vil da ikke forgribe Dem på osl 

Aslaksen. 
Tag Dem ivare med den paraplyen! 

Doktor Stockmann. 
Ud af vinduet med Dem, herr Hovstad! 

Hovstad 

(ved forstuedøren). 

Er De rent forrykt! 

Doktor Stockmann. 
Ud af vinduet, herr Aslaksen ! Spring, siger 
jegl Ligeså godt først som sidst. 

Aslaksen 

(løber rundt om skrivebordet;. 

Mådehold, herr doktor; jeg er en svagelig 
mand; jeg tåler så lidet — (skriger). Hjælp, 
hjælp ! 

(Fru Stockmann., Petra o^ Horster kommer fra dagligstuen.) 

Fru Stockmann. 
Men gud bevare mig, Tomas, hvad er her 
på færde! 

Doktor Stockmann 

(svinger paraplyen). 

Hop ud, siger jeg! Ned i rendestenen! 

Hovstad. 
Overfald på sagesløs mand! Jeg skyder 
Dem til vidne, kaptejn Horster. 

(han skynder sig ud gennem forstuen.) 

Aslaksen 

(rådvild). 

Den, som bare kendte de lokale forholde — 

(smutter ud gennem dagligstuen.) 

Fru Stockmann 

(bolder på doktoren). 

Men så styr dig da, Tomas! 

Doktor Stockmann 

(kaster paraplyen). 

Ja så min sæl slap de fra det alligevel. 

Fru Stockmann. 
Men hvad var det da, de vilde dig? 

Doktor Stockmann. 
Det skal du få vide siden ; nu har jeg andre 

ting at tænke på. (grår til bordet og skriver på et visitkort.) 

Se her, Katrine; hvad står her? 

Fru Stockmann. 
Tre store Nej; hvad er det? 

Doktor Stockmann. 
Det skal du også få vide siden. (r»kker kortet.) 
Der, Petra; lad den sodede løbe op til græv- 
lingen med det, så fort hun kan. Skynd dig! 

(Petra g&r med kortet ud geenem forstuen.) 

Doktor Stockmann. 
Ja, har ikke jeg idag havt besøg af alle 
fandens sendebud, så ved jeg ikke. Men nu 
skal jeg også spidse min pen imod dem, så den 
blir som en syl; jeg skal dyppe den i ædder og 
galde; jeg skal kyle mit blækhorn lige i skallen 
på dem I 

Fru Stockmann. 
Ja men vi rejser jo, Tomas. 

(Petra kommer tilbage.) 

Doktor Stockmann. 

Nå? 

Petra. 
Besørget. 

Doktor Stockmann. 
Godt. — Rejser, siger du.^ Nej så pine 
død om vi gør; vi blir, hvor vi er, Katrine! 

Petra. 
Blir vi! 

Fru Stockmann. 
Her i byen? 

Doktor Stockmann. 
Ja netop her; her er valpladsen; her skal 
slaget stå; her vil jeg sejre! Når jeg nu bare 
har fat mine buxer sy'd sammen, så går jeg ud 
i byen og søger efter hus; vi må jo ha' tag over 
hodet til vinteren. 

Horster. 
Det skal De få hos mig. 

s 

Doktor Stockmann. 
Kan jeg det? 

Horster. 
Ja, det kan De så godt; jeg har rum nok, 
og jeg er jo næsten aldrig hjemme. 

Fru Stockmann. 
Å hvor det er snildt af Dem, Horster. 

Petra. 
Tak! 

Doktor Stockm^inn 

(ryster bans h&nd). 

Tak, tak! Så er altså den sorg slukt. Og 
så tar jeg fat for alvor endnu i d^nne dag. Å, 
her blir en uendelighed at rode op i, Katrine! 
Men det er bra', at jeg nu får tiden så ganske 
til min rådighed; ja, for se her; jeg er opsagt 
fra badet, skal du vide — ' 

Fru Stockmann 

(sakker). 

Ak ja, det vented jeg jo. 

* 

Doktor Stockmann. 
— og så vil de ta' min praxis fra mig også. 
Men lad dem det! Fattigfolk beholder jeg ialfald, 
— de, som ingenting betaler; og herregud, det 
er jo dem, som mest trænger til mig også. Men 
høre på mig skal de, pine død, få lov til; jeg 
skal præke for dem både i tide og i utide, som 
der står skrevet etsteds. 

Fru Stockmann. 
Men, snille Tomas, jeg synes, du har set,- 
hvad det nytter at præker 

Doktor Stockniann. 
Du er virkelig løjerlig, Katrine. Skulde jeg 
leanske la' mig slå af marken af den offentlige 
mening og den kompakte majoritet og sligt noget 
djævelskab? Nej tak, du! Og det, jeg vil, det 
er jo så simpelt og grejt og ligetil. Jeg vil bare 
fa banket ind i hodet på køterne, at de liberale 
er de fri mænds lumskeste fiender, — at parti- 

m 

programmerne vri'er halsen om på alle unge leve- 
dygtige sandheder, — at hensigtsmæssigheds- 
hensynene vender op og ned på moral og ret- 
færdighed, så at det blir rent grueligt at leve 
her tilslut. Ja, synes ikke De, kaptejn Horster, 
at jeg måtte kunne få folk til at begribe det? 

Horster. 

Kan gerne være; jeg skønner mig ikke rigtig 
på sligt. 

Doktor Stockmann. 

Jo, ser De, — nu skal De høre! Det er 
parti-høvdingerne, som må udryddes. For en 
partihøvding er ligesom en ulv, ser De, — han 
er ligesom en forslugen gråbén; — han behøver 
så og så mange stykker småfæ om året, hvis 
han skal bestå. Se nu bare Hovstad og As- 
laksen 1 Hvor mange småfæ gør ikke de ende 
på; eller de skamferer dem og river dem for- 
dærvet, så de aldrig blir til andet end husejere 
og abonnenter på « Folkebudet* ! (sætter sig halvt op 
på bordet.) Nej, kom her, du Katrine, — se, hvor 

vakkert solen falder ind idag. 'Og så den vel- 
signede friske vårluft, som jeg har fåt ind til mig. 

Fru Stockmann. 
Ja. når vi bare kunde leve af solskin og 
vårluft, Tomas. 

Doktor Stockmann. 
Nå, du må spinke og spare ved siden af, — 
så går det nok. Det er min mindste bekymring. 
Nej, det, som værre er, det er det, at jeg ikke 
ved nogen så fri og fornem mand, at han tør ta* 
min gerning op efter mig. 

Petra. 
Å, tænk ikke på det, far; du har tiden for 
dig. — Nej se, der er alt gutterne. 

(Ejlif og Morten kommer ind fra dagligstuen.) 

Fru Stockmann. 
Har I fåt lov idag.^ 

Morten. 
Nej; men vi slo's med de andre i frikvar- 
teret — 

Ejlif. 
Det er ikke sandt; det var de andre, som 
slo's med os. 

Morten. 
Ja, og så sa' herr Rørlund, at det var bedst 
vi blev hjemme i nogen dage. 

Doktor Stockmann 

(knipser med fingrene og springer ned fra bordet). 

Nu har jeg det! Nu har jeg det, min sæ\\ 
I skal aldrig sætte jer fod i skolen mere! 

Gutterne. 
Ikke i skolen! 

Fru Stockmann. 
Nej men, Tomas — 

Doktor Stockmann. 
Aldrig, siger jeg! Jeg vil selv lære jer op- 
— ja«, det vil sige, I skal ikke lære nogen guds 
skabte ting — 

Morten. 
Hurra! 

Doktor Stockmann. 
— men jeg vil fS jer til at bli' fri, fornemme 
mænd. — Hør, det må du hjælpe mig med, 
Petra. 

Petra. 
Ja, far, det kan du lide på. 

Doktor Stockmann. 
Og skolen, den skal holdes i salen, hvor de 
skældte mig ud for en folkefiende. Men vi må 
være flere; jeg må ha' mindst tolv gutter til at 
begynde med. 

Fru Stockmann. 
Dem far du såmænd ikke her i byen. 

Doktor Stockmann. 
Det skal vi få se. (tii gutteroe.) Kender I 
ikke nogen gadelømler, — nogen rigtige lurver — ? 

Morten. 
Jo, far, dem kender jeg mange af! 

Doktor Stockmann. 
Så er det bra'; få fat på nogen stykker til 
^^S' ]^S vil experimentere med køterne for én 
gangs skyld; der kan sidde mærkværdige boder 
på dem iblandt. 

Morten. 
Men hvad skal vi gøre, når vi er ble't fri 
og fornemme mænder da.^ 



Doktor Stockmann. 
Da skal J jage alle gråbenene over til det 
fjerne vesten, gutter! 

(Ejlif ser noget betænkelig ud; Morten hopper og r&ber hurra.) 

Fru Stockmann. 
Ak, bare det ikke blir disse her gråbenene, 
som jager dig, Tomas. 

Doktor Stockmann. 
Er du rent gal, Katrine! Jage mig! Nu, 
da jeg er byens stærkeste mand! 

Fru Stockmann. 
Den stærkeste — nu? 

Doktor Stockmann. 
Ja, jeg tør sige så stort et ord, at nu er 
jeg en af de stærkeste mænd i hele verden. 

Morten. 

o 

A nej da! 

Doktor Stockmann 

(sænker stemmen). 

Hys-, I skal ikke tale om det endnu; men 
jeg har gjort en stor opdagelse- 
Fru Stockmann. 
Nu igen? 

Doktor Stockmann. 

Ja visst, ja visst! (samler dem om sig og siger for- 
trolig.) Sagen er den, ser I, at den stærkeste 
mand i verden, det er han, som står mest alene. 

Fru Stockmann 

(smiler og ryster på hodet). 

o 

A du Tomas — ! 

Petra 

(trøstig, griber hans hænder). 

Far! 



